PRITARTA

Vilniaus miesto savivaldybės

administracijos direktoriaus

2017 m. rugpjūčio 28 d.

įsakymu Nr. 30-2109

PATVIRTINTA

Vilniaus lopšelio-darželio

„Šermukšnėlė“ direktoriaus

2017m. rugsėjo 04 d.

įsakymu Nr. V-33-1

**VILNIAUS LOPŠELIO – DARŽELIO „ŠERMUKŠNĖLĖ“**

**IKIMOKYKLINIO UGDYMO**

**PROGRAMA**

**2017 m.**

Į pažinimą veda vienintelis kelias – veikla.

Džordžas Bernardas Šo

Programą atnaujino lopšelio-darželio darbo grupė:

Regina Dabužinskienė

Alina Daraškevič

Marjana Razbitnova

Ingrida Urbanavičiūtė

Vilija Vensaitė

Programą redagavo:

Dir. pavaduotoja ugdymui

Nijolė Novogrockienė

****

**TURINYS**

**1. BENDROSIOS NUOSTATOS / 3**

**2. IKIMOKYKLINIO UGDYMO PRINCIPAI / 6**

**3. TIKSLAI IR UŽDAVINIAI / 6**

**4. UGDYMO TURINYS / 7**

**4.1. SAUGUS IR SVEIKAS VAIKAS / 8**

4.1.1. KASDIENIO GYVENIMO ĮGŪDŽIAI / 8

4.1.2. FIZINIS AKTYVUMAS / 12

**4.2. ORUS VAIKAS / 16**

4.2.1. EMOCIJŲ SUVOKIMAS IR RAIŠKA / 17

4.2.2. SAVIREGULIACIJA IR SAVIKONTROLĖ / 20

4.2.3. SAVIVOKA IR SAVIGARBA / 23

4.2.4. SANTYKIAI SU SUAUGUSIAIS / 27

4.2.5. SANTYKIAI SU BENDRAAMŽIAIS / 31

**4.3. BENDRAUJANTIS VAIKAS / 34**

4.3.1. SAKYTINĖ KALBA / 34

4.3.2. RAŠYTINĖ KALBA / 41

**4.4. SMALSUS VAIKAS / 46**

4.4.1. APLINKOS PAŽINIMAS / 46

4.4.2. SKAIČIAVIMAS IR MATAVIMAS / 51

**4.5. KURIANTIS VAIKAS / 60**

4.5.1. MENINĖ RAIŠKA / 60

4.5.2. ESTETINIS SUVOKIMAS / 74

**4.6. SĖKMINGAI BESIUGDANTIS / 81**

4.6.1. INICIATYVUMAS IR ATKAKLUMAS / 81

4.6.2. TYRINĖJIMAS / 85

4.6.3. PROBLEMŲ SPRENDIMAS / 89

4.6.4. KŪRYBIŠKUMAS / 92

4.6.5. MOKĖJIMAS MOKYTIS / 97

**5. UGDYMO PASIEKIMAI, JŲ VERTINIMAS IR FIKSAVIMAS / 102**

**6. PRIEDAI / 104**

**7. NAUDOTA LITERATŪRA IR INFORMACIJOS ŠALTINIAI / 105**

**1. BENDROSIOS NUOSTATOS**

**Duomenys apie įstaigą**

Vilniaus lopšelis-darželis „Šermukšnėlė“ ( toliau – Darželis)

Sutrumpintas pavadinimas – Lopšelis – darželis „Šermukšnėlė“

Darželio įsteigimo data – 1978-05-12

Darželio veiklos pradžia 1978-09-01

Teisinė forma – savivaldybės biudžetinė įstaiga.

Darželio buveinė – Didlaukio g. 66, LT-08325 Vilnius.

Institucijos grupė – 3110 (ikimokyklinio ugdymo įstaiga), tipas – 3112 (lopšelis-darželis)

Juridinis statusas – 1 (juridinis asmuo), identifikavimo kodas – 290029950.

Ugdymo forma – dieninė.

Ugdymo kalba – lietuvių, rusų.

El. paštas: [rastine@sermuksnele.vilnius.lm.lt](mailto:rastine@sermuksnele.vilnius.lm.lt)

Interneto svetainės adresas: www.sermuksnele.lt

Programa atnaujinta vadovaujantis Ikimokyklinio amžiaus vaikų pasiekimų aprašu (2014), Ikimokyklinio ugdymo metodinėmis rekomendacijomis (2015), Metodinėmis rekomendacijomis ikimokyklinio ugdymo programai rengti (2005) bei pagrindiniais teisiniais dokumentais, reglamentuojančiais ikimokyklinio ugdymo(si) veiklą: Lietuvos Respublikos švietimo įstatymu, Vaiko teisių konvencija, Lietuvos Respublikos vaiko teisių apsaugos pagrindų įstatymu, Vaiko gerovės politikos koncepcija, Lietuvos Respublikos Konstitucija ir Mokyklos nuostatais.

**Filosofinis programos turinys** Šiandien ikimokyklinio ugdymo turinys siejamas su humanistinės, egzistencinės, fenomenologinės, progresyvinės filosofijos idėjomis ir laiduoja įvairiapusę vaiko galių sklaidą. Programoje siūlomas ugdymo turinys atliepia praktinius visuomenės poreikius, padedančius puoselėti vaiko siocialinę patirtį ir įgūdžius. Taip pat siejasi su vaiko interesais, prasminga siocialine veikla, padeda atsiskleisti vaiko intelektui, jausmams, kūrybiškumui, pasaulėžiūrai. Žinodami, kad vaikas turi būti ugdomas įvairiapusiškai, remiamės holistine ugdymo teorija, kuri išryškina įvairių vaiko raidos sričių harmoningo skleidimosi būtinybę. Todėl programos filosofinį pagrindą sudaro holistinės krypties psichologų ir pedagogų C. Rogers, A. Maslow idėjos, ginančios vaiko unikalumą, poreikius, sėkmės garantijas, savigarbos puoselėjimą ir saugojimą. Taip pat svarbios nacionalinės pedagogikos autoritetų mintys. Bendruomenės santykiuose ir ugdymo procese pabrėžiama demokratija.

**Švietimo dokumentų idėjos**

Esame įstaiga, kuri garantuoja vaiko teisę aktyviai dalyvauti visose veiklos sferose. Mes siekiame sudaryti visas sąlygas ugdytiniui atsiskleisti, atsižvelgiant į jo amžių ir brandumą. Suteikiame galimybę vaikui išsakyti savo nuomonę, ją gerbiame. Ugdytinis turi teisę dalyvauti priimant sprendimus, turinčius įtakos jo aplinkai, dienos ritmui, gebėjimų ugdymui(si). Tai teigiama Jungtinių Tautų vaiko teisių konvencijos (ratifikuota 1995m. liepos 3 dieną Lietuvos Respublikos įstatymu Nr. I – 983) 12 straipsnyje.

Siekiame tapti įstaiga, kurioje labai svarbu sukurti gerą šeimų bendradarbiavimo, pedagoginio ir psichologinio konsultavimo sistemą, kad kuo aktyviau įstaigos veikloje dalyvautų tėvai. Šis siekis atsispindi ir Vaiko gerovės valstybės politikos koncepcijoje, patvirtintoje LR Seimo 2003 m. gegužės 20 d. nutarimu Nr. IX –1569. Tikime, kad mūsų atnaujinta ugdymo programa atlieps šiuolaikinį požiūrį į vaiką ir jo ugdymą.

**Įstaigos savitumas**

Lopšelis – darželis „Šermukšnėlė“ įsikūręs Vilniaus miesto Baltupių mikrorajone. Įstaiga atvira visuomenei, bendrauja su socialiniais partneriais, turi sukaupusi didelę etninio, ekologinio ir meninio ugdymo patirtį. Maloni, ugdanti, kintanti, veikti skatinanti aplinka grupėse, darželio viduje ir lauko aikštelėse, dažnos išvykos, kelionės už įstaigos ribų. Aplinką drauge kuria pedagogai, vaikai ir tėvai. Kiekviena grupė – atvira, savita, turinti savo originalų stilių, pavadinimą, kuris siejamas su senaisiais lietuvių liaudies amatais, pvz.; „Tošinukai“, „Vytinukai“, „Molinukai“, „Šiaudinukai“. Priklausomai nuo amžiaus, vaikai grupėse gali dirbti su įvairia medžiaga: medžiagos skiautėmis, siūlais, medžiu, moliu, šiaudais, vytelėmis, tošimi, oda, akmenukais, kriauklėmis.

Mūsų darželio vaikai kasmet ne tik dainuoja, žaidžia, vaidina, bet kartu semiasi ir liaudies išminties - jie dalyvauja Vilniaus darželiečių folkloro festivaliuose, tautinių mažumų festivalyje „Slavų vainikas“. Nuo 2008 metų įstaiga organizuoja meninės raiškos konkursą – festivalį „Šermukšnės šakelė“, kuris draugėn suburia Vilniaus miesto ikimokyklinių įstaigų metodinio ratelio „Aidas“, Balio Dvariono 10-metės muzikos mokyklos, Baltupių progimnazijos, Vaikų dainavimo studijos „Aukštyn“ kolektyvus. Darželis kasmet dalyvauja tarptautiniuose konkursuose ir projektuose: vaikų dailės darbų konkurse Japonijoje, medžių sodinimo projekte „ENO Tree Planting Day“, skaitymo skatinimo „Augu skaitydamas“. Kasmet mūsų įstaiga organizuoja akciją „Padovanok gerumą sergantiems vaikams“, kurios metu darželio Kaziuko mugėje vaikų „uždirbti“ pinigėliai dovanojami Vilniaus Santariškių ligoninės onkohematologijos skyriaus vaikams.

Į grupes integruojami specialiųjų ugdymosi poreikių turintys vaikai. Darželyje veikia Vaiko gerovės komisija, kuri sprendžia vaiko specialiojo ugdymo (si) poreikių pradinį įvertinimą, esant būtinumui, siunčia į pedagoginę psichologinę tarnybą, sprendžia ugdymo turinio klausimus.

Tėvai yra ugdomojo proceso dalyviai. Jiems teikiama informacija internetinėje svetainėje, tėvų lentose, organizuojamos atvirų durų dienos, susirinkimai, pokalbiai, šventės, vakaronės, taip pat bendradarbiaujame elektroniniu paštu, vedame konsultacijas, darome apklausas, tėvai dalyvauja grupės ugdomajame procese.

**Pedagogų pasirengimas**

Mūsų kolektyve viso yra 23 pedagogai, kuriems profesionalumas – svarbiausia kokybiško ugdymo sąlyga. Pedagogai komandoje kartu su jaunais specialistais, kitais specialistais reflektuoja vaikų ugdymo kokybę, vertina vaikų ugdymosi pasiekimus, numato tolesnio ugdymo uždavinius. Jie puoselėja pagarbą vaikui, pripažįsta jo nuomonę, teisę rinktis, spręsti, tartis. Mokytojų kolektyve 9 mokytojos, 7 vyresniosios mokytojos, 6 mokytojos metodininkės, 1 ekspertė, nuolat taikančios naujoves, besidalijančios gerąja darbo patirtimi.

**Vaikų poreikiai**

▪ Dauguma vaikų socialiai aktyvūs, drąsūs, komunikabilūs, jiems labai svarbu išreikšti save, patenkinti savo aktyvios veiklos ir žingeidumo poreikį;

▪ Vaikams svarbiausia - saugumo jausmas; ▪ Vaikai nori žaisti, bendrauti su bendraamžiais ir suaugusiaisiais;

▪ Ugdantis kolektyve, kiekvienam svarbu išlaikyti individualumą, išsaugoti savąjį „aš“.

**Tėvų lūkesčiai**

▪ Kad vaikas būtų ugdomas įvairiapusiškai, pasirengtų tolimesniam mokymuisi mokykloje, atskleistų savo gebėjimus;

▪ Kad vaikas saugiai ir gerai jaustųsi;

▪ Kad vaikas išmoktų bendrauti ir bendradarbiauti su kitais;

▪ Kad vaikas tenkintų savo prigimtinius poreikius (veikti, žaisti, tyrinėti), plėstų turimą patirtį;

▪ Kad vaikas susigyventų su liaudies tradicijomis ir papročiais.

**2. IKIMOKYKLINIO UGDYMO PRINCIPAI**

**Integracijos principas**

Padėti vaikui atrasti įvairias ugdymo(si) galimybes ir eiti savo raidos keliu. Rasti bendrą sąsają su socialiniu - kultūriniu gyvenimu, atsižvelgiant į aplinkos ypatumus. Ugdymo turinį pritaikyti kiekvieno socialinio sluoksnio bei tautybės vaikui.

**Partnerystės su šeima principas**

Ugdymo turinį grįsti tarpusavio supratimu ir bendradarbiavimu. Vaiką ugdyti atsižvelgiant į auklėjimo šeimoje tradicijas, į jo įgytą patirtį, nuostatas, įpročius.

**Tęstinumo principas**

Užtikrinti pereinamumą tarp ugdymo šeimoje, ankstyvojo, ikimokyklinio ir priešmokyklinio ugdymo grandžių.

**Tautiškumo principas**

Skatinti vaiko norą pažinti ir perimti tautos kultūrą, puoselėti jo meilę ir pagarbą savo tautos tradicijoms, papročiams.

**Grįžtamojo ryšio principas**

Patikrinti, kokie pokyčiai įvyko vaiko raidoje.

**3. TIKSLAS IR UŽDAVINIAI**

**Tikslas**

Atsižvelgiant į pažangiausias mokslo ir visuomenės raidos tendencijas, kurti sąlygas padedančias vaikui tenkinti fiziologinius, saugumo, kultūros, taip pat ir saviraiškos, emocinius, socialinius bei pažintinius poreikius.

**Uždaviniai**

▪ Sudaryti sąlygas vaikui per žaidimą, kaip pagrindinį ugdymo metodą, pažinti jį supantį pasaulį, išreikšti save, pajusti kūrybinės saviraiškos džiaugsmą.

▪ Sergėti ir stiprinti vaiko psichinę ir fizinę sveikatą, tenkinti aktyvumo ir judėjimo poreikį.

▪ Formuoti ir plėtoti vaiko kalbėjimo įgūdžius, kaip savęs išreiškimo, bendravimo, pažinimo priemonę.

▪ Tenkinti vaiko poreikį pažinti aplinką bendraujant, tiriant, eksperimentuojant, kuriant.

▪ Skatinti vaikų kūrybinės veiklos savitumą, išreiškiant save meninėmis priemonėmis ir kitokiais būdais.

▪ Plėtoti kūrybinių grupių veiklą, rengiant ir įgyvendinant ilgalaikius ir trumpalaikius projektus.

▪ Įvairiais būdais ir metodais ugdyti specialiųjų poreikių vaikų gebėjimus, teikti jiems kvalifikuotą specialistų pagalbą.

▪ Užtikrinti specialiųjų poreikių vaikų integravimąsi į bendrojo ugdymo grupes.

**4. UGDYMO TURINYS**

Atsižvelgiant į tai, kad žmogaus ugdymas – tai vientisas procesas, paremtas saviaukla, natūralia vaiko prigimtimi, jo sugebėjimu pačiam kurti save, laisvai renkantis priemones, pedagogams siūlome rinktis šias **ugdymo technologijas:**

**▪ Ugdančioji aplinka**: sudaroma pakankamai erdvių vaikų veiklai, vaikai patys skatinami susikurti vietą veiklai, leidžiama vaikams laisvai judėti erdvėje, taikomi vaikų dėmesio patraukimo būdai ir priemonės.

**▪ Ugdymas pavyzdžiu:**

Pedagogas veikia vaikų akivaizdoje;

Pedagogas pradeda veiklą;

Veikia kartu su vaikais.

**▪ Konstrukcinė kūrybinė sąveika:**

Inspiruojama veikla naujai patirčiai įgyti;

Bendrai tariamasi dėl veiklos;

Palaikomi ir plėtojami vaikų sumanymai, taikomas netiesioginis vadovavimas vaikų veiklai, užduodant atviruosius klausimus.

**▪ Spontaniškas ugdymas:**

Palaikomos visos vaiko idėjos kilusios veiklos metu;

Išnaudojamos netikėtai susidariusios situacijos.

Norėdami padėti vaikui atsiskleisti, paskatinti jo saviraišką, siekti, kad ugdymo(si) turinys taptų vaiko savastimi, naudojame įvairius **ugdymo metodus.** Vienas svarbiausių - žaidimas. Taip pat vaikų veikloje integruojami **aktyvaus ugdymo būdai**:

▪ grupinė veikla, bendradarbiavimas;

▪ individuali vaiko veikla;

▪ komunikavimas, minčių lietus;

▪ vaikų veiklos projektai, bendradarbiavimas;

▪ tyrinėjimas, eksperimentavimas;

▪ meninė raiška;

▪ Reggio Emilia metodo elementai: meninė veikla prie šviesos stalų, eksperimentavimas su šviesomis ir spalvomis ir kt.;

▪ IKT taikymas – kompiuteriniai žaidimai, vaizdo medžiagos stebėjimas ir analizavimas multimedijos pagalba.

**Ugdymo priemonės** parenkamos lanksčiai, atsižvelgiant į vieno vaiko ir vaikų grupės poreikius, vaiko amžių, ugdymo situacijas. Išskiriamos:

▪ konkrečios priemonės, įrengimai;

▪ aplinkos kūrimo (natūraliosios ir dirbtinės);

▪ aplinkos keitimo (pastovios ir nuolat keičiamos, pertvarkomos pedagogų arba vaikų);

▪ aplinkos funkcionavimo (įprastosios ir netipinės);

▪ skirtos kalbos sutrikimų ir specialiųjų ugdymosi poreikių turintys turintiems vaikams.

**Programos struktūros pagrindas modeliuojamas, vaiko pasiekimus - 18 vaiko ugdymo(si) sričių - jungiant į šešias svarbiausias ugdomas vaiko savybes: saugus ir sveikas, orus, bendraujantis, smalsus, kuriantis, sėkmingai besiugdantis.** **Visos šios savybės tarpusavyje persipina.**

|  |  |
| --- | --- |
|  | * 1. **SAUGUS IR SVEIKAS VAIKAS**   **Tikslai:**   1. **Didinti saugumą, suteikiant žinių kaip saugiai elgtis su nepažįstamais žmonėmis.** 2. **Ugdyti(s) saugaus elgesio įgūdžius.** 3. **Žinoti savo teises ir pareigas** 4. **Tobulinti smulkiosios, stambiosios motorikos įgūdžius ir fizines vaiko savybes.** |

* + 1. **KASDIENIO GYVENIMO ĮGŪDŽIAI**

|  |  |  |  |  |
| --- | --- | --- | --- | --- |
| **Vertybinė nuostata.** Noriai ugdosi sveikam kasdieniam gyvenimui reikalingus įgūdžius. | | | | |
| **Esminis gebėjimas.** Tvarkingai valgo, savarankiškai atlieka savitvarkos veiksmus: apsirengia ir nusirengia, naudojasi tualetu, prausiasi, šukuojasi. Saugo savo sveikatą ir saugiai elgiasi aplinkoje. | | | | |
|  | Vaikų pasiekimai | Vaikų veiklos ugdymo gairės | | Suaugusiųjų ugdymo gairės |
| 1,5-3 m. | **1-asis žingsnis**  • Bando savarankiškai valgyti ir gerti iš puodelio. | Pats laiko šaukštelį, bando juo valgyti. | | • Skatinti valgyti pirštais. Žaidžiant mokyti laikyti šaukštelį, puodelį, semti šaukšteliu, Žaisti žaidimą „Pamaitinkime lėlytę, meškutį“, pratinti būti savarankiškam. |
|  | **2-asis žingsnis**  • Valgo ir geria padedamas arba savarankiškai. | Valgo šaukštu, geria iš vaikams pritaikyto puoduko. | | • Skatinti vaiką valgyti savarankiškai. Žaisti žaidimus „Lėlytė valgo“, „Meškiukas nori valgyti“. |
|  | • Kartais parodo mimika, ženklais arba pasako, kada nori tuštintis ar šlapintis. Suaugusiojo rengiamas vaikas „jam padeda“. Suaugusiojo padedamas plaunasi, šluostosi rankas, išpučia nosį. Paprašytas padeda žaislą į nurodytą vietą. | Norėdamas tuštintis ar šlapintis rodo į tualeto duris, atsineša puoduką. Nuneša žaislą - kiškutį, mašinytę, kamuoliuką į jam skirtą vietą. | | • Atsižvelgiant į vaiko tuštinimosi ir šlapinimosi įgūdžius sodina ant puoduko ar klozeto.  • siūlo vaikui aprengti lėlytę į lauką, miegeliui.  Pratinasi apsirengti ir nusirengti drabužėlius tam tikra tvarka, rengti žaidinant „Šmurkšt kojytę į kojinytę (batuką)“.  • Kuria įvairias siužetines situacijas, skatinančias padėti žaislą į vietą. |
|  | **3-asis žingsnis**  • Savarankiškai valgo ir geria. Pradeda naudoti stalo įrankius. Pasako, ko nori ir ko nenori valgyti. | Valgo šaukštu, šaukšteliu, šakute. Pasako, kokius patiekalus mėgsta. | | • Skatina ragauti ir valgyti įvairų maistą, pratina gerai sukramtyti, moko valgyti ramiai. |
|  | • Pats eina į tualetą, suaugusiojo padedamas susitvarko. Suaugusiojo padedamas nusirengia ir apsirengia, bando praustis, nusišluostyti veidą, rankas. Padeda į vietą vieną kitą daiktą. | Mėgina apsiauti batukus, apsivilkti, bando sagstyti sagas, varstyti batų raištelius. Sudėlioja žaislus į jiems skirtas vietas. | | • Moko taisyklingai naudotis tualetu.  • Kalbėtis su vaikais apie švarą, skaityti kūrinėlius.  • Sistemingai skatinti pažaidus sudėti žaislus ir kitas priemones į vietą.  • Tvarkyti žaislus, dainuojant dainelę: „Visi žaisliukai turi savo vietą, turi savo vietą, vietą numylėtą.“ |
| 3-6 m. | **4-asis žingsnis**  • Valgo gana tvarkingai. Primenamas  po valgio skalauja burną. Pasako, kodėl reikia plauti vaisius, uogas, daržoves.  Padeda suaugusiajam serviruoti ir po valgio sutvarkyti stalą. | Taisyklingai naudojasi šaukš - tu, šakute, pradeda naudotis peiliu, pavalgęs nusivalo ser - vetėle. Pavalgęs padėkoja. | | • Priminti, kad vaikai valgytų neskubėdami. Žaidžiant vaikai mokomi atskirti pagrindines produktų grupes – pieną, mėsą, vaisius, daržoves. Kalbėtis su vaikais, kodėl reikia plauti vaisius, daržoves, uogas, sudaryti sąlygas mokytis praktiškai juos nuplauti. |
|  | • Dažniausiai savarankiškai naudojasi tualetu ir susitvarko juo pasinaudojęs. Šiek tiek padedamas apsirengia ir nusirengia, apsiauna ir nusiauna batus. Šiek tiek padedamas plaunasi rankas, prausiasi, nusišluosto rankas ir veidą.  Priminus čiaudėdamas ar kosėdamas  prisidengia burną ir nosį. Gali sutvarkyti dalį žaislų, su kuriais žaidė. | Maunasi (nusimauna) kel - nes, aunasi (nusiauna) batus, šlepetes, velkasi (nusivelka) megztinį, užsideda (nusiima) kepurę. | | • Primenant eiliškumą, skatinti vaikus savarankiškai apsirengti ir nusirengti, tvarkingai susidėti drabužius.  • Mokyti vaikus taisyklingai plautis ir šluostytis rankas, praustis ir šluostytis veidą.  • Priminti, kad čiaudint ar kosint būtina prisidengti burną ir nosį. Priminti, kad naudotųsi nosinaite.  • Skatinti susitvarkyti žaislus, su kuriais žaidė, įvairiai motyvuojant, padedant. |
|  | • Pasako, kad negalima imti degtukų, vaistų, aštrių ir kitų pavojingų daiktų. | Pats neragauja jokių vaistų, neima degtukų. | | • Žiūrinėjant paveikslėlius, vartant vaikiškus žurnalus, pastebėti ir parodyti saugias ir nesaugias situacijas. Skaityti, kurti kūrinėlius apie saugų elgesį, žiūrėti mokomuosius filmukus. |
|  | **5-asis žingsnis**  • Valgo tvarkingai, dažniausiai taisyklingai naudojasi stalo įrankiais. Domisi, koks maistas sveikas ir naudingas. Serviruoja ir tvarko stalą, vadovaujamas suaugusiojo. | Valgo įvairų Įvardija kelis sveikus maisto produktus bei kelis nenaudingus. | | • Patraukliomis formomis paaiškinti pieno, mėsos, vaisių ir daržovių naudą. Papasakoti apie per didelio saldumynų kiekio žalą organizmui.  • Kviesti vaikus į talką dengiant stalą gimtadieniui, šventei. |
|  | • Savarankiškai apsirengia ir nusirengia, apsiauna ir nusiauna batus. Priminus plaunasi rankas, prausiasi, nusišluosto rankas ir veidą. Priminus tvarkosi žaislus ir veiklos vietą. | Pasako, kaip reikia apsirengti šiltu ir šaltu oru. | | • Skatinti vaikų savarankiškumą, gebėjimą susitvarkyti savo žaidimų ir darbo vietą. |
|  | • Žaisdamas, ką nors veikdamas stengiasi saugoti save ir kitus. | Saugiai elgiasi grupėje, lauko aikštelėje. | | • Kartu su vaikais organizuoti viktorinas, projektus apie saugų vaikų elgesį.  • Diskutuoti su vaikais, kaip konfliktus spręsti taikiai. |
|  | •Priminus stengiasi sėdėti, stovėti, vaikščioti taisyklingai. | Taisyklingai sėdi (nesikūprina) ant kilimo, prie stalo. | | • Savo pavyzdžiu rodyti, kaip taisyklingai sėdėti, stovėti, vaikščioti. Stebėti ir priminti, kad taisyklingai sėdėtų. |
|  | **6-asis žingsnis**  • Valgo tvarkingai. Pasako, jog maistas reikalingas, kad augtume, būtume sveiki. Įvardija vieną kitą maisto produktą, kurį valgyti sveika, vieną kitą – kurio vartojimą reikėtų riboti. Savarankiškai serviruoja ir tvarko stalą. | Valgydamas laiko šakutę kairiąja, peilį – dešiniąja ranka, šaukštą ir šaukštelį – tarp pirštų. | | • Diskutuoti, kurie iš jų vartojamų produktų, patiekalų yra naudingiausi jų augimui ir gerai savijautai.  Klausytis skaitomų knygelių, vaidinti, žaisti loto, žiūrėti filmukus apie žmogui naudingus maisto produktus.  Žaidžiant su lėlėmis ar kitus žaidimus rūšiuoti maisto produktus į naudingus ir vengtinus. |
|  | • Savarankiškai apsirengia ir nusirengia, apsiauna ir nusiauna batus. Suaugusiųjų  padedamas pasirenka drabužius ir avalynę pagal orus. Priminus ar savarankiškai plaunasi rankas, prausiasi,  nusišluosto rankas ir veidą. Dažniausiai savarankiškai tvarkosi žaislus ir veiklos  vietą. | Plaunasi rankas, prausiasi, tvarkosi. | | • Pasiūlyti vaikams apsirengti lengvesniais ar šiltesniais drabužėliais. Sušlapusius rūbus, avalynę pasidžiauti.  • Žaidimas „Išmanieji pirštukai“. |
|  | • Savarankiškai ar priminus laikosi susitartų saugaus elgesio taisyklių. Stebint suaugusiajam saugiai naudojasi veiklai skirtais aštriais įrankiais. Žino, kaip saugiai elgtis gatvėje, kur kreiptis iškilus pavojui, pasiklydus.  • Priminus stengiasi vaikščioti, stovėti, sėdėti taisyklingai. | Pjausto daržoves, vaisius. Kala vinis į lentą. Siuva, siuvinėja. | | • Parūpinti priemonių kalimo, siuvimo, dygsniavimo žaidimams.  • Apsilankyti su vaikais gaisrinėje, policijoje, ligoninėje, autoservise ir t. t.  • Auklėtojas pasiūlo, kad vaikai pasakytų, kai pastebės jį (ją) vaikštantį ar sėdintį susikūprinus. |
| **ŽENKLAI, ĮSPĖJANTYS APIE POREIKĮ PRITAIKYTI UGDYMO PROCESĄ** | | | | |
| **Palyginti su bendraamžiais vaikas**  **dažnai arba visada:** | | | **Elgesys ir gebėjimai, rodantys vaiko**  **mėginimą kompensuoti sunkumus –**  ***„Aš galiu kitaip“*** | |
| * pamiršta paprašyti į tualetą; * negeba palaukti savo eilės; * pernelyg prisiriša prie kasdienės rutinos, daiktų ir sielvartauja dėl nereikšmingų aplinkos permainų; * greičiau nei bendraamžiai nuvargsta; * negeba prisitaikyti prie aplinkybių, kurias sunku pakeisti (bendra dienotvarkė, bendra išvyka, gydytojo patikra, pan.); * rėksmingai arba judesiais reikalauja dėmesio arba savo poreikių tenkinimo. | | | * supranta kylančius sunkumus ir juos įvardija: „aš negaliu“, „nemoku užsisegti“, ir pan.; * prašo pagalbos ir ją priima. | |
| **Rekomendacijos ikimokyklinio ugdymo auklėtojams ir tėvams**  • Mokykite vaiką suprasti kasdienės veiklos tvarką, reikšmę (kodėl reikia pamiegoti, prieš valgį plauti rankas ir pan.).  • Mokydami savitvarkos ar savižiūros, suderinkite tikslus ir metodus – geriausia, kai tą patį gebėjimą tuo pat metu ir tokiu pat būdu ugdo ir tėveliai, ir pedagogai.  • Jeigu vaikui sunku išmokti kokį nors veiksmą, neverskite kartoti, kol nusimins – vietoj to leiskite tą veiksmą tik užbaigti (tai yra, padarykite viską iki paskutinės pakopos, o vaikas tegu užbaigia – taip patirs sėkmę).  • Kitas būdas – leiskite vaikui pradėti veiksmą arba atlikti jo dalį (kurią pajėgia), girkite už tai, kad dalyvavo, prisidėjo.  • Mokykite apsirengti, apsiauti, susitvarkyti aplinką.  • Mokykite pastebėti ženklus, kad nori į tualetą, priminkite, kad tai pasakytų.  • Skatinkite atidumą savijautai, tai yra: mokykite pasakyti, kad skauda, pavargo ir pan.  • Pratinkite padėti jums namų ruošoje, girkite, džiaukitės vaiko pagalba.  • Surimuokite paprastas instrukcijas (pvz., ,,jei padengsime kartu, tuoj ant stalo bus saldu“). | | | | |

* + 1. **FIZINIS AKTYVUMAS**

|  |  |  |  |  |
| --- | --- | --- | --- | --- |
| **Vertybinė nuostata.** Noriai, džiaugsmingai juda, mėgsta judrią veiklą ir žaidimus. | | | | |
| **Esminis gebėjimas.** Eina, bėga, šliaužia, ropoja, lipa, šokinėja koordinuotai, išlaikydamas  pusiausvyrą, spontaniškai ir tikslingai atlieka veiksmus, kuriems būtina akių-rankos koordinacija bei išlavėjusi smulkioji motorika. | | | | |
|  | Vaikų pasiekimai | Vaikų veiklos ugdymo gairės | | Suaugusiųjų ugdymo gairės |
| 1,5-3 m. | **1-asis žingsnis**  • Sėdi, šliaužia, ropoja pirmyn ir atgal, įkalnėn ir nuokalnėn, laiptais aukštyn, ko nors įsitvėręs atsistoja, stovi laikydamasis ar savarankiškai, žingsniuoja laikydamasis, vedamas arba savarankiškai, išlaiko pusiausvyrą. | Vaikas ropoja per pagalvėles, per į ritinį susuktą takelį ar laiptais aukštyn. Vaikšto laikydamasis įvairiu atstumu sustatytų baldų. | | • Vaiko regėjimo lauke padėti žaislų ir skatinti ropoti iki jų; pasiūlyti ropoti peršviečiamu tuneliu, po stalu.  • Kviesti susipažinti su nauju žaislu: apžiūrėti, liesti, purtyti, gniaužyti ir kt. |
|  | • Tikslingai siekia daikto, rankos judėjimą seka akimis, pačiumpa ir laiko daiktą  saujoje, paglosto žaislą jo nečiupdamas, kiša jį į burną, purto, mojuoja, stuksena,  gniaužo, dviem pirštais – nykščiu ir smiliumi – suima smulkų daiktą, perima  daiktus iš vienos rankos į kitą. | Vaikas laiko rankoje žaisliuką, juo suduoda per matomus daiktus, siekia ir čiumpa žaislus, perima juos iš vienos rankos į kitą. | | • Siūlyti dėlioti žaislą ar kokį nors daiktą iš vienos rankos į kitą. Lengvais sukamaisiais judesiais masažuoti vaiko delniukus. Žaisti su įvairaus dydžio kamuoliukais, balionais. |
|  | **2-asis žingsnis**  • Savarankiškai atsistoja, stovi, atsitupia, pasilenkia, eina į priekį, šoną ir atgal, eina stumdamas ar tempdamas daiktą, bėga tiesiomis kojomis, atsisėdęs ant riedančio žaislo stumiasi kojomis, pralenda per kliūtis keturpėsčia, padedamas lipa laiptais aukštyn pristatomuoju žingsniu, spiria kamuolį išlaikydamas pusiausvyrą.  • Pasuka riešą, apverčia plaštaką delnu žemyn, pasuka delnu aukštyn, mosteli plaštaka, paima daiktą iš viršaus apimdamas jį pirštais, išmeta daiktus iš rankos atleisdamas pirštus, ploja rankomis. Ridena, meta, gaudo kamuolį. | Vaikas vaikšto pasiėmęs žaislą, eidamas sustoja, vėl pradeda eiti ir keičia ėjimo kryptį. Žaidžia su judėjimą skatinančiais žaislais. Vaikas užlipa kelių pakopų laipteliais, laikydamasis laiptų turėklų. Užlipa ir nulipa nuo kėdės. | | • Turėti grupėje žaislų, kuriuos galimastumdyti, sėdėti ar jais važinėti, siūlyti žaidimus, lavinančius ir įtvirtinančius vaiko judėjimą  • Siūlyti žaisti su kamuoliu, statyti bokštelį, užsukti ir atsukti dangtelius. Pasiūlyti padaryti kamuoliuką.  • Žaisti žaidimą „Takelis“.  • Duoti lipdyti iš minkšto plastilino. |
| 3-6 m. | **3-asis žingsnis**  • Pastovi ant vienos kojos (3–4 sekundes). Tikslingai, skirtingu ritmu eina ten, kur nori, vaikščiodamas apeina arba peržengia kliūtis, eina plačia (25–30 cm) linija. Bėga keisdamas kryptį, greitį. Lipa ir nulipa laiptais pakaitiniu žingsniu, laikydamasis suaugusiojo rankos ar turėklų. Atsispirdamas abiem kojomis pašoka nuo žemės, nušoka nuo laiptelio, peršoka liniją, spiria kamuolį. | Vaikas vaikšto keturiomis, kaip šuniukas, nerangiai kaip dramblys, tyliai kaip pelė, ištiesęs kaklą kuo aukščiau kaip žirafa. Vaikas laikomas už rankos šokinėja abiem kojomis, ant vienos kojos, paskui ant kitos. | | • Sudaryti sąlygas vaikui vaikščioti įvairiu atstumu, neužkliudant padėtų daiktų. • Organizuoti siužetinių pratimų, kurie skatintų vaiką peržengti kliūtis, eiti plačia linija.  • Sudaryti sąlygas vaikams laipioti kopėtėlėmis. |
|  | • Geriau derina akies-rankos, abiejų rankų, rankų ir kojų judesius, todėl tiksliau konstruoja, veria ant virvutės sagas, ridena, mėto, gaudo, spiria kamuolį, įkerpa popieriaus kraštą. | Atsuka ir užsuka įvairaus dydžio dangtelius; pastato 5–6 kubų bokštą, ant siūlo suveria sagas, gaudo suaugusiojo metamą kamuolį, | | • Pasiūlyti vedžioti labirintą. Sudaryti galimybes vaikui ridenti, gaudyti, mėtyti, spardyti kamuolius. Kartu su vaikais pasidarykite vėrinį, verkite makaronus, sagas, karoliukus. Siūlyti žaidimus ir žaislus, kuriuose atliekami sukamieji plaštakos judesiai. Mokyti žirklėmis įkirpti popierinės saulutės spindulėlį. |
|  | **4-asis žingsnis**  • Stovėdamas pasistiebia, atsistoja ant kulnų, stovėdamas ir sėdėdamas atlieka įvairius judesius kojomis bei rankomis. Eina ant pirštų galų, eina siaura (5 cm) linija, gimnastikos suoleliu, lipa laiptais aukštyn ir žemyn nesilaikydamas už turėklų, šokinėja abiem ir ant vienos kojos, nušoka nuo paaukštinimo. Mina ir vairuoja triratuką. | Žaisdamas juda įvairiais būdais. | | • Siūlyti vaikui įvairių žaidybinių situacijų, skatinančių vaikščioti ant pirštų, kulnų  Sudaryti sąlygas vaikui važinėti triratukais, paspirtukais. |
|  | • Pieštuką laiko tarp nykščio ir kitų pirštų, tiksliau atlieka judesius plaštaka ir pirštais (ima, atgnybia, suspaudžia dviem pirštais, kočioja tarp delnų) bei ranka (mojuoja, plasnoja). Ištiestomis rankomis pagauna didelį kamuolį.  Judesius tiksliau atlieka kaire arba dešine ranka, koja. | Pieštuku, teptuku piešia, iš plastilino lipdo įvairius daiktus, kerpa tiesiai, taisyklingai laikydamas žirkles ir klijuoja paveikslėlius. | | • Paprašyti mažylio surinkti pagaliukus po vieną ir dėti į dėžutę, kai juos netyčia išberiate. Parūpinti pagaliukų kaišiojimui. Sudaryti vaikui sąlygas minkyti tešlą, lipdyti iš modelino, plastilino. Leisti kirpti nesudėtingas formas, po to priklijuoti jas ant popieriaus. Žaisti su vaiku pirštukų žaidimus. |
|  | **5-asis žingsnis**  • Eina pristatydamas pėdą prie pėdos, pakaitiniu ir pristatomuoju žingsniu, aukštai keldamas kelius, atlikdamas judesius rankomis, judėdamas vingiais. Greitas, vikrus, bėgioja vingiais, greitėdamas ir lėtėdamas, išsisukinėdamas, bėga ant pirštų galų.  Šokinėja abiem kojomis vietoje ir judėdamas pirmyn, ant vienos kojos, šokinėja per virvutę, peršoka žemas kliūtis, pašoka siekdamas daikto. Laipioja lauko įrenginiais. Spiria kamuolį į taikinį iš įvairių padėčių. | Vaikas užlipa ant bet kokio paaukštinimo ir nušoka ant žemės. Meta kamuolį, sniego gniūžtę į taikinį. Mėto kamuolį vienas kitam ir gaudo, meta į žemę viena ranka, o kita ranka jį pagauna. Laipioja kopėtėlėmis, bokšteliais. | | • Organizuoti veiklą, kad vaikas eidamas atliktų ritminius judesius pečiais, galva, muštų kamuolį, mestų į viršų, ėjimą keistų bėgimu. Organizuoti bėgimo estafetes, įvairių šuolių žaidimus, panaudojant įvairias priemones: kaspinus, kamuolius, lankus, lazdas.  • Žaisti žaidimus su išsisukinėjimais, kurių tikslas – ilgiau likti nepagautam. Siūlyti vaikams šokinėti per šokdynę, lanką. |
|  | • Pieštuką ir žirkles laiko beveik taisyklingai. Tiksliai atlieka sudėtingesnius judesius pirštais ir ranka (veria ant virvelės smulkius daiktus, užsega ir atsega sagas). Iš įvairių  padėčių meta kamuolį į taikinį, tiksliau gaudo, mušinėja. Įsisupa ir supasi sūpynėmis. | Vaikas užlipa ant bet kokio paaukštinimo ir nušoka ant žemės. Meta kamuolį, sniego gniūžtę į taikinį. Mėto kamuolį vienas kitam ir gaudo, meta į žemę viena ranka, o kita ranka jį pagauna. Laipioja kopėtėlėmis, bokšteliais. | | • Pasiūlyti piešti įvairių linijų, pieštuku apvesti daiktus. Parinkti įvairių priemonių (sagų, rutuliukų, karolių), kad vaikas galėtų verti ant siūlo.  • Duoti vaikui krepšį su skalbinių segtukais, paimti segtuką trimis pirštais, prisegti, paprašyti, kad ir jis taip pat padarytų. |
|  | **6-asis žingsnis**  • Eina ratu, poroje, prasilenkdamas,  gyvatėle, atbulomis, šonu. Ištvermingas,  bėga ilgesnius atstumus. Bėga pristatomuoju ar pakaitiniu žingsniu, aukštai keldamas kelius, bėga suoleliu, įkalnėn, nuokalnėn. Šokinėja ant vienos kojos judėdamas pirmyn, šoka į tolį, į aukštį. Važiuoja dviračiu. | Važiuoja dviračiu plačiu ir siauru takeliu, ratu. | | • Organizuoti vaikams įvairias estafetes, kurių metu vaikai galėtų judėti poroje, ratu, sutartinai su kitais vaikais. Sudaryti sąlygas žaisti žaidimą „Klasės“, šokinėti per gumytę. |
|  | • Rankos ir pirštų judesius atlieka vikriau, greičiau, tiksliau, kruopščiau. Tiksliau  valdo pieštuką bei žirkles ką nors piešdamas, kirpdamas. Su kamuoliu atlieka sportinių žaidimų elementus, žaidžia komandomis, derindamas veiksmus. | Kerpa įvairias formas taisyklingai naudodamasis žirklėmis. Žaidžia komandinius žaidimus. | | • Pasiūlyti vaikams įverti siūlą į adatą, siuvinėti pagal trafaretą; Parūpinti priemonių, tinkančių konkretiems sportiniams žaidimams (krepšinio, futbolo kamuolius, badmintono rakečių, kėglių, lazdų). Organizuoti sportinius žaidimus, kad vaikai galėtų varžytis tarpusavyje. |
| **ŽENKLAI, ĮSPĖJANTYS APIE POREIKĮ PRITAIKYTI UGDYMO PROCESĄ** | | | | |
| **Palyginti su bendraamžiais vaikas**  **dažnai arba visada:** | | | **Elgesys ir gebėjimai, rodantys vaiko**  **mėginimą kompensuoti sunkumus –**  ***„Aš galiu kitaip“*** | |
| * ilgai nepradeda vaikščioti * nerangus, jo stambiosios motorikos judesiai (ėjimas, bėgimas, lipimas ir kt.) nekoordinuoti; * nemėgdžioja judesių; * vengia su judėjimu susijusių žaidimų; * nesuspėja kartu su kitais atlikti judesių; * judėdamas nuolat užkliūna už daiktų; * netaisyklingai artikuliuoja garsus; * negeba atlikti tikslių judesių vykdydamas žodines instrukcijas; * nerangiai manipuliuoja smulkiais daiktais (pieštukais, dėlione ir kt.); * vengia piešti, dėlioti, atlikti smulkius darbelius rankomis. | | | * eina atsargiai, liesdamasis ar remdamasis į aplinkos daiktus; * veiksmus atlieka lengviau judančiomis galūnėmis ar kūno dalimis; * supranta, kad negali dalyvauti kai kuriuose žaidimuose, ir sutinka su pasiūlyta kita veikla arba pats ją susiranda. | |
| **Rekomendacijos ikimokyklinio ugdymo auklėtojams ir tėvams**  • Mokykite vaiką orientuotis aplinkoje – pradžioje padedant suaugusiajam, vėliau savarankiškai.  • Išsiaiškinkite, kokių judesių vaikas negali atlikti dėl objektyvių priežasčių, ir neverskite jų daryti, siūlykite veiklą, kuri leis patirti sėkmę, skatinkite pasitikėti savimi.  • Tinkamai sutvarkykite aplinką, kad joje būtų mažiau daiktų, už kurių galima užkliūti ir  susižeisti.  • Jei vaikui sunku veikti su smulkiais daiktais, pasiūlykite analogišką veiklą su stambesniais objektais.  • Tuo atveju, kai vaikas priešinasi aktyviems žaidimams, sugalvokite jam vaidmenį, kad  jis galėtų dalyvauti netiesiogiai, pvz., stebėti varžybas ir įteikti prizą greitai atbėgusiems  vaikams.  • Venkite ilgų užsiėmimų, kad vaikas nepervargtų, ir stebėkite jo savijautą po fizinio aktyvumo.  Ištikus nesėkmei neakcentuokite to, stenkitės atkreipti dėmesį į tai, kas pavyko.  • Jei vaikas turi klausos sutrikimą, pamažu pratinkite vaiką nešioti klausos aparatą.  • Užtikrinkite tokį fizinį aktyvumą, kuris garantuotų saugų klausos aparato nešiojimą. | | | | |

|  |  |
| --- | --- |
|  | * 1. **ORUS VAIKAS**   **Tikslai:**   1. **Ugdyti(s) gebėjimą reikšti savo jausmus, juos atpažinti, apmąstyti, laikytis susitarimų, taisyklių.** 2. **Skatinti pozityvų savęs vertinimą, formuoti abipusę pagarbą.** |

* + 1. **EMOCIJŲ SUVOKIMAS IR RAIŠKA**

|  |  |  |  |  |
| --- | --- | --- | --- | --- |
| **Vertybinė nuostata.** Domisi savo ir kitų emocijomis bei jausmais. | | | | |
| **Esminis gebėjimas.** Atpažįsta bei įvardina savo ir kitų emocijas ar jausmus, jų priežastis, įprastose situacijose emocijas ir jausmus išreiškia tinkamais, kitiems priimtinais būdais, žodžiais ir elgesiu atsiliepia į kito jausmus (užjaučia, padeda). | | | | |
|  | Vaikų pasiekimai | Vaikų veiklos ugdymo gairės | | Suaugusiųjų ugdymo gairės |
| 1,5-3 m. | **1-asis žingsnis**  • Mimika, kūno judesiais ir garsais išreiškia džiaugsmą, liūdesį, baimę, pyktį. Patiria išsiskyrimo su tėvais nerimą ir džiaugsmą jiems sugrįžus.  Išreiškia nerimą, pamatęs nepažįstamą žmogų. | Verkia, kai yra alkanas, šlapias ar ilgesniam laikui paliktas vienas. Krykštauja, kai suaugusieji su juo žaidžia. | | •Paimti, priglausti, pamyluoti vaiką, kai jis atsiskiria nuo tėvų, užimti jį įdomia  veikla, suteikti džiugių, malonių potyrių, nukreipti dėmesį nuo liūdesį keliančių  situacijų. Užtikrinti vaiko saugumą. |
|  | • Atspindi kitų vaikų emocijų raišką (kartu juokiasi, jei juokiasi kitas, nusimena, jei kitas verkia). | Vaikas džiaugsmą išreiškia ir ramiai šypsodamasis, ir kvatodamas balsu. | | • Paguldyti, pasodinti vaiką šalia kitų vaikų, duoti žaisliukų, skatinti bendrauti. |
|  | **2-asis žingsnis**  • Džiaugsmą, liūdesį, baimę, pyktį reiškia skirtingu intensyvumu.  Emocijos pastovesnės, tačiau dar būdinga greita nuotaikų kaita. | Žiūri į verkiantį vaiką ir užjausdamas jam duoda savo žaislą, paglosto | | • Kalbinti vaiką ir pavadinti  jo reiškiamas emocijas. Visada pasirūpinti vaiku, kai jis jaučiasi blogai.  • Kartu su vaiku vartyti knygeles, kuriose veikėjai yra skirtingos nuotaikos. Dainuoti skirtingų nuotaikų daineles. |
|  | • Atpažįsta kito vaiko ar suaugusiojo  džiaugsmo, liūdesio, pykčio emocijų išraiškas. | • Įvardyti vaikų bei savo emocijas.  • Su lėlėmis, kitais žaislais žaisti žaidimus, kuriuose jie skirtingai jaučiasi ir elgiasi. |
|  | **3-iasis žingsnis**  • Pradeda atpažinti, ką jaučia, turi savus emocijų raiškos būdus. Pradeda vartoti emocijų raiškos žodelius ir emocijų  pavadinimus. | Ant suaugusiojo supykęs vaikas atpažįsta šį jausmą ir gali pareikšti: „Aš piktas!“ | | • Jautriai reaguoti į vaiko rodomus emocijų ženklus, juos pavadinti,  padėti atrasti naujų emocijų raiškos būdų. |
|  | • Pastebi kitų žmonių emocijų išraišką, atpažįsta aiškiausiai reiškiamas emocijas ir į jas skirtingai reaguoja (pasitraukia šalin, jei kitas piktas;  glosto, jei kitas nuliūdęs). | • Vartyti ir skaityti vaikui „nuotaikų knygeles“. Būti vaikui pavyzdžiu, kaip reikia reaguoti į kito vaiko emocijas.Mokyti atsiprašymo ir susitaikymo ritualų. Žaisti žaidimą „Veidelis“. |
| 3-6 m. | **4-asis žingsnis.**  • Pradeda suprasti, kad skirtingose  situacijose (per gimimo dieną, susipykus su draugu) jaučia skirtinga emocijas, kad jas išreiškia mimika, balsu, veiksmais, poza. Pavadina pagrindines  emocijas. | Pasako, kad Gimtadienį švęsti buvo smagu.  Nuotaikų veideliais pažymi savo nuotaiką. | | • Skatinti reikšti visus jausmus, kad būtų galima pastebėti, kada vaikui reikia pagalbos, ir jam padėti. Pasiūlyti idėjų nuotaikoms  ir jausmams tyrinėti. Skaityti knygeles apie jausmus ir jų išraišką. |
|  | • Atpažįsta kitų emocijas pagal veido išraišką, elgesį, veiksmus. Geriau supranta kitų emocijas ir jausmus,  dažnai tinkamai į juos reaguoja (pvz., stengiasi paguosti, padėti). | Pasiūlyti žaidimų, skatinančių tyrinėti ar imituoti kitų žmonių nuotaiką. Skatinti  pastebėti bendraamžių savijautą. |
|  | • Pradeda suprasti, kad jo ir kitų emocijos gali skirtis (jam linksma, o kitam tuo pat metu liūdna). | Pasako, kad jam linksma, o draugui – ne. | | Skatinti pasakyti, kaip jaučiasi jis ir kiti. |
|  | **5-asis žingsnis**  • Atpažįsta bei pavadina savo jausmus ir įvardija situacijas, kuriose jie kilo. | Rodo piešinį ir sako: „Čia aš. O čia mano šuniukas. Man linksma su juo žaisti.“ | | • Pasiūlyti žaidimų, kuriuose vaikas būtų skatinamas išreikšti savo jausmus: emocijas reikšti dainuojant, piešiant,  šokant, komentuoti jausmų paveikslėlius. |
|  | • Vis geriau supranta ne tik kitų jausmus, bet ir situacijas, kuriose jie kyla (pakviečia žaisti nuliūdusį vaiką, kurio į žaidimą nepriėmė kiti). | Pastebi nuliūdusią draugę, pasiūlo abiems būti mamomis. | | • Kalbėtis apie savijautą „Ryto rate“, skaityti „Jausmų knygeles“, žaisti vaidmenų žaidimus, įsijaučiant į kito savijautą. |
|  | • Pradeda kalbėtis apie jausmus su kitais – pasako ar paklausia, kodėl pyksta, kodėl verkia. | • Paskatinti vaikus žodžiais išreikšti įvairius jausmus, kilusius skirtingose situacijose. Tarpininkauti, kai vaikai išreiškia sunkius jausmus. |
|  | **6-asis žingsnis**  • Apibūdina savo jausmus, pakomentuoja juos sukėlusias  situacijas bei priežastis. | Draugiškai pakviečia kitą žaisti kartu, jei šis atrodo draugiškai nusiteikęs. Auklėtojai praneša, jei kitas vaikas liūdi ar reikia pagalbos. | | • Kalbėtis apie tai, kada buvo linksmas, kada – liūdnas ar piktas. Paskatinti samprotauti, kas pradžiugino, kas nuliūdino ar papiktino, kodėl? |
|  | • Beveik neklysdamas iš veido mimikos, balso, kūno pozos nustato, kaip jaučiasi kitas, pastebi nuskriaustą, nusiminusį  ir dažniausiai geranoriškai stengiasi jam padėti. | • Kalbėtis su vaikais, kaip jaučiasi jų draugai, artimieji, kas gali juos pradžiuginti, kaip galima juos paguosti. Paskatinti bendrus žaidimus, kuriuose reikia suprasti kitą ir geranoriškai bendradarbiauti. |
|  | • Pradeda kalbėtis apie tai, kas gali padėti pasijusti geriau, jei esi nusiminęs, piktas. | Skriaudiką skundžia auklėtojai. | | • Skatinti vaikus nesivelti į muštynes, pranešti auklėtojai apie konfliktą. Aptarti su vaikais, ką galima daryti, kai kas nors erzina kitą, atima žaislus, suduoda. |
| **ŽENKLAI, ĮSPĖJANTYS APIE POREIKĮ PRITAIKYTI UGDYMO PROCESĄ** | | | | |
| **Lyginant su bendraamžiais vaikas dažnai arba visada:** | | | **Elgesys ir gebėjimai, rodantys vaiko**  **mėginimą kompensuoti sunkumus –**  **„Aš galiu kitaip“** | |
| * pyksta, pyktį išlieja agresyviu elgesiu; * pernelyg drovus, baimingas ar emociškai labilus; * nerodo simpatijos ar užuojautos; * kalbinamas emociškai neadekvačiai reaguoja; * paliestas rodo nepasitenkinimą ar baimę; * pasireiškia prieštaringų emocijų epizodai (pvz., neįprasta baimė, agresija, drovumas ar liūdesys); * dominuoja prislėgtumo būsena; * skurdus emocijų spektras; * pyksta, verkia, bet negali įvardyti priežasties. | | | * emocijas reiškia savitais būdais, bet adekvačiai; * geba parodyti simboliais tai, ką jaučia jis ar kitas. | |
| **Rekomendacijos ikimokyklinio ugdymo auklėtojams ir tėvams**  • Nustatykite aiškias taisykles, kad vaikai suprastų, kas leistina, kas ne, ir žinotų pasekmes (nutraukta pasaka, atidėtas animacinis filmas ar pan.).  • Parodykite vaikui, kad jį mylite net tada, kai kalbatės su juo apie netinkamą jo elgesį.  • Jei vaikas pernelyg drovus, bendro žaidimo metu galima nesikreipti į jį (ją) tiesiogiai, o per jo (jos) turimą žaislą – meškiuką, šunelį ar pan.  • Būtinai išsiaiškinkite, kaip vaikas elgiasi ir kokios emocijos vyrauja namuose. Jei vaikas nuolat liūdnas, prislėgtas ar agresyvus, paprašykite psichologo konsultacijos.  • Leiskite vaikui pabūti vienam ir nusiraminti. | | | | |

**4.2.2. SAVIREGULIACIJA IR KONTROLĖ**

|  |  |  |  |  |
| --- | --- | --- | --- | --- |
| **Vertybinė nuostata. Vertybinė nuostata.** Nusiteikęs valdyti emocijų raišką ir elgesį. | | | | |
| **Esminis gebėjimas.** Laikosi susitarimų, elgiasi mandagiai, taikiai, bendraudamas su kitais bando kontroliuoti savo žodžius ir veiksmus (suvaldo pyktį, neskaudina kito), įsiaudrinęs geba nusiraminti. | | | | |
|  | Vaikų pasiekimai | Vaikų veiklos ugdymo gairės | | Suaugusiųjų ugdymo gairės |
| 1,5-3 m. | **1-asis žingsnis**  • Gerai jaučiasi įprastoje aplinkoje.  Nusiramina kalbinamas, nešiojamas, supamas. | Akimis ieško žaisliuko. Kai auklėtoja paima ant rankų, priglaudžia, nustoja verkti. | | • Žaisti su vaiku, parūpinti spalvingų, skambančių, judančių žaislų, nedūžtančių veidrodėlių.  • Sukurti mažai kintančią, saugią  aplinką. |
|  | • Tapatinasi su suaugusiojo, prie kurio yra prisirišęs, emocijomis. | Jei auklėtoja linksma, ir vaikas linksmas. | | • Kalbinti kūdikį, dainuoti jam įvairia intonacija – linksmai, ramiai, liūdnai. Juokinti, džiuginti kūdikį, kad kuo daugiau laiko būtų linksmas, smagus. |
|  | **2-asis žingsnis**  • Išsigandęs, užsigavęs, išalkęs nusiramina suaugusiojo kalbinamas,  glaudžiamas, maitinamas. Pats ieško nusiraminimo: apsikabina minkštą  žaislą arba čiulpia čiulptuką, šaukia suaugusįjį, ropščiasi ant kelių. | Pargriuvęs  rodo,  kur skauda.  Pavargęs migdosi apkabinęs  savo mėgstamą minkštą  žaislą. | | • Į vaiko išreikštus poreikius reaguoti  nuosekliais, pastoviais veiksmais, intonacijomis, žodžiais. Nustatyti vaikui ir jo veiklai būtinus apribojimus ir nuosekliai jų laikytis. Suteikti vaikui galimybę išreikšti savo  • Padėti vaikams nusiraminti. |
|  | • Pradeda valdyti savo emocijų raišką ir veiksmus, reaguodamas į juo besirūpinančio suaugusiojo veido išraišką, balso intonaciją, žodžius. | Pakelia ranką suduoti kitam  vaikui, bet išgirdęs auklėtojo  „Ne!“ ir pamatęs griežtą veido  išraišką, susilaiko. | | • Vaiko elgesiui reguliuoti taikyti veido mimiką ir balso intonacijas. Vaikams parodyti, kaip reikėtų elgtis vienoje ar  kitoje situacijoje. |
|  | **3-iasis žingsnis**  • Yra ramus ir rodo pasitenkinimą  kasdiene tvarka bei ritualais. Jeigu kas nepatinka, nueina šalin, atsisako bendros veiklos. | Pats pasirenka žaislus, susiranda  žaidimo draugų ir žaidžia.  Prašo maisto arba norimo  žaislo, o ne atima jį iš kito  vaiko.  Pasitraukia iš žaidimo, kai  negauna norimo žaislo  Sako „aš pats“, kai suaugusysis  nori jam padėti. | | • Pasiūlyti vaikams žaislų ar priemonių, padedančių išreikšti jausmus. Žaidimui pasiūlyti lėles su emocija veide.  • Dažnai klausti vaikų, ar jiems nereikia pagalbos.  • Pasiūlyti vaikams būdų, kaip spręsti kylančius konfliktus. Įrengti grupėje nusiraminimo, gerų emocijų kampelį. |
|  | • Geriau valdo savo emocijų raišką ir veiksmus, reaguodamas į juo besirūpinančio suaugusiojo veido išraišką, balso intonaciją, žodžius. Žaisdamas kalba su savimi, nes kalba  padeda sutelkti dėmesį, kontroliuoti savo elgesį. Išbando įvairius konfliktų sprendimo ar savo interesų gynimo būdus (rėkia, neduoda žaislo, pasako  suaugusiajam ir kt.). | Neskaudžiai užsigavęs bando  sulaikyti ašaras, jei auklėtoja  šypsosi ir ramiai šneka.  Pats susiranda žaislų, žaidžia  greta kitų ir su kitais. | | • Savo veido išraiška ir kalbos intonacijomis padėti vaikui valdyti savo emocijas ir spontaniškus impulsus. Padrąsinti vaikus reikšti visas emocijas. Vaikui žaidžiant su lėlėmis, parodyti daugiau, nei vaikas vartoja, emocijų ir  jausmų raiškos būdų. |
| 3-6 m. | • Bando laikytis suaugusiojo prašymų ir susitarimų. | Suaugusiojo paprašytas priima  atstumtą vaiką į žaidimą. | | • Pagirti vaiką, kai jis atsižvelgia į suaugusiojo prašymą ir nepažeidžia susitarimų. Pakomentuoti, kodėl buvo  svarbu atsižvelgti į prašymą, kodėl svarbi viena ar kita elgesio taisyklė. |
|  | **4-asis žingsnis**  • Nusiramina, kalbėdamas apie tai, kas jį įskaudino, ir girdėdamas suaugusiojo komentarus. | Vaikas sako: „Aš pykstu. Dovilė  su manim nežaidė.“ Ir  laukia auklėtojo komentarų. | | • Susitarti su vaikais, kad atbėgtų pasitarti su auklėtoju, kai jaučiasi įskaudinti ar nežino išeities sudėtingoje situacijoje. |
|  | • Pradeda valdyti savo emocijų raiškos intensyvumą priklausomai nuo situacijos  (pvz., ramioje aplinkoje džiaugsmą reiškia santūriau). Paklaustas ramioje situacijoje pasako galimas savo ar kito asmens netinkamo elgesio pasekmes. | Bando tartis dėl norimo žaislo:  „Dabar aš pažaisiu, po to  duosiu tau, gerai?“ | | • Paskatinti vaikų vaidmenų žaidimus, kuriuose jie prisiima bendraamžio vaidmenį įvykusioje konfliktinėje situacijoje ir kartu ieško išeities.  • Taikyti paskatinimo, pagyrimo, loginių pasekmių metodus. |
|  | • Nuolat primenant ir sekdamas suaugusiojo bei kitų vaikų pavyzdžiu laikosi grupėje numatytos tvarkos, susitarimų ir taisyklių. Žaisdamas  stengiasi laikytis žaidimo taisyklių. | Priminus ir padedant sutvarko  žaislus, su kuriais žaidė.  Kreipiasi į suaugusįjį, norėdamas pasitikslinti taisyklių pažeidimo pasekmes. | | • Kartu su vaikais nustatyti paprastas kasdienes elgesio grupėje taisykles, kuriose matytųsi ir vaikų atsakomybė.  Paskatinti, pagirti vaikus už taisyklių ir tvarkos laikymąsi, pagalbą auklėtojui. |
|  | **5-asis žingsnis**  • Nusiramina, atsipalaiduoja, klausydamasis ramios muzikos, pabuvęs vienas, kalbėdamasis su kitais. | Pavargęs ar nusiminęs nueina  pažaisti „Ramybės kampelyje“. | | • Įkurti grupėje ramybės erdves.  • Pasirūpinti, kad būtų žaislų, kurie padeda vaikui suvaldyti emocijas: muzikinių dėžučių, grojančių, švilpiančių  vilkelių ir pan. |
|  | • Vis dažniau jausmus išreiškia mimika ir žodžiais, o ne veiksmais. Ramioje situacijoje sugalvoja kelis konflikto  sprendimo būdus, numato jų taikymo pasekmes. | Siekia norimo žaislo, siūlydamas savo žaislą kitam: „Gal nori mano mašinytės? Aš pažaisiu su tavo lėktuvėliu.“ | | • Skatinti vaiko pastangas pačiam spręsti problemas ir nesutarimus,  ieškoti taikių išeičių, keliant problemų sprendimą skatinančius klausimus. Būtinai padėti vaikui, kuriam  reikalinga pagalba derybose (pvz., vaikams su kalbos sutrikimais), konkrečiose konfliktinėse situacijose. |
|  | • Retkarčiais primenamas laikosi grupėje numatytos tvarkos, susitarimų ir taisyklių. Pats primena kitiems tinkamo  elgesio taisykles ir bando jų laikytis be suaugusiųjų priežiūros. | Pats sutvarko žaidimų vietą  po žaidimų.  Pats bando sudrausminti išdykaujančius  bendraamžius. | | • Pastebėti vaiko pastangas laikytis tvarkos ir susitarimų,pagirti vaiką, padrąsinti. |
|  | **6-asis žingsnis**  • Pats taiko įvairesnius nusiraminimo,  atsipalaidavimo būdus (pastovi prie akvariumo su žuvytėmis, klauso pasakos, naudodamasis ausinėmis  ir kt.). | Supykęs ant draugo, nueina  prie akvariumo pažiūrėti  žuvyčių, bibliotekėlėje varto  spalvingas knygeles, piešia. | | • Padėti vaikui išreikšti savo jausmus bei nusiraminti, jį išklausant, su juo žaidžiant. |
| **ŽENKLAI, ĮSPĖJANTYS APIE POREIKĮ PRITAIKYTI UGDYMO PROCESĄ** | | | | |
| **Lyginant su bendraamžiais vaikas dažnai arba visada:** | | | **Elgesys ir gebėjimai, rodantys vaiko**  **mėginimą kompensuoti sunkumus –**  **„Aš galiu kitaip“** | |
| * dėmesys lengvai išblaškomas, organizuojamoje veikloje neišklauso informacijos, nesulaukia savo eilės; * negeba atidėti apdovanojimų, išlaukti pagyrimo (įkyriai reikalauja pagyrimų ar paskatinimų); * pamiršta pasiprašyti į tualetą; * lyginant su bendraamžiais dėmesį koncentruoja 3–4 kartus trumpesnį laiką, yra labai judrus; * negeba palaukti savo eilės; * nesilaiko žaidimų taisyklių; * užsispyręs labiau nei jo bendraamžiai; * rėksmingai arba judesiais reikalauja dėmesio arba savo poreikių tenkinimo. | | | * geba atkreipti į save dėmesį savitais būdais; * nežinodamas ką daryti, klausia suaugusiųjų apie veiksmų eigą; * susijaudinęs, supykęs pasitraukia į šalį nusiraminti; * pavargęs paprašo, nueina pailsėti arba kitais būdais siekia nutraukti veiklą. | |
| **Rekomendacijos ikimokyklinio ugdymo auklėtojams ir tėvams**  • Jei vaikas trumpai išlaiko dėmesį, užduotį pateikite etapais, pvz., „Pirma pastatyk bokštą.“ Kai  pastatys – „Dabar pastatyk sieną!“  • Grupės bendrų veiklų metu (klausantis pasakos, žaidžiant) sukurkite vaikui sąlygas dažniau  pakeisti padėtį (pvz., atnešti iš kito kampo daiktą), pajudėti, pagulėti ant kilimo (pagal poreikį).  • Jei netikėtai tenka keisti dienotvarkę, iš anksto paaiškinkite, kas pasikeis įprastoje dienos rutinoje  ir pagal galimybes parodykite būsimą dienos įvykių seką vaizdžiai (pakeisdami įvykius  vaizduojančių paveikslėlių tvarką ir pan.).  • Girkite vaiką, bet pamažu ilginkite laiką tarp paskatinimų, kad vaikas mokytųsi toleruoti pagyrimo  nebuvimą.  • Mokykite palaukti savo eilės pasitelkdami kamuoliuką ar simbolį – kieno rankose (lipdukas ant  drabužėlio ar pan.) jis yra, tas ir kalba, atlieka judesį ar pan.  • Keldami vaikui reikalavimus, stenkitės nesukelti vaiko neigiamų emocijų.  • Leiskite vaikui pabūti vienam ir nusiraminti.  • Prisiminkite, kad atsiradęs neadekvatus vaiko elgesys gali reikšti, kad vaikas nesupranta užduoties  ar dėl ko nors yra pernelyg susijaudinęs. | | | | |

* + 1. **SAVIVOKA IR SAVIGARBA**

|  |  |  |  |  |
| --- | --- | --- | --- | --- |
| **Vertybinė nuostata.** Save vertina teigiamai. | | | | |
| **Esminis gebėjimas.** Supranta savo asmens tapatumą („aš esu, buvau, būsiu”), pasako, kad yra berniukas / mergaitė, priskiria save savo šeimai, grupei, bendruomenei, pasitiki savimi ir savo gebėjimais, palankiai kalba apie save, tikisi, kad kitiems jis patinka, supranta ir gina savo teises būti ir žaisti kartu su kitais. | | | | |
|  | Vaikų pasiekimai | Vaikų veiklos ugdymo gairės | | Suaugusiųjų ugdymo gairės |
| 1,5-3 m. | **1-asis žingsnis**  • Reaguoja į pasakytą savo vardą. Pradeda jausti savo kūno buvimą – apžiūrinėja, tyrinėja savo rankas, kojas, stebi jų judėjimą. Apžiūrinėja, liečia kitą vaiką, tyrinėja jo kūną. | Pamatęs žaislą, su kuriuo  žaidė vakar, prisimena save  su žaislu ir kartoja veiksmus  su juo.  Pašauktas vardu, pasuka galvą, žiūri į akis.  Liečia kitų plaukus,  ausis, nosį, akis. Bando suduoti per barškutį. | | • Laikytis pastovaus dienos ritmo ir ritualų, su tais pačiais žaislais žaisti tuos pačius žaidimus.  • Dažnai kreiptis į vaiką vardu, įvardijant jo jausmus ir veiksmus.  • Žaisti lietuvių liaudies žaidinimus. |
|  | • Jaučiasi svarbus kitiems – šypsosi, krykštauja, kai aplinkiniai maloniai bendrauja su juo. | Pamatęs ateinančią mamą,  šypsosi, tiesia rankas. | | • Pasitikti ir išlydėti vaiką šiltai, su šypsena, panešioti, pagirti. |
|  | **2-asis žingsnis**  • Turi savo kūno išorės vaizdinius – atpažįsta save neseniai darytose nuotraukose, savo atvaizdą veidrodyje,  pavadina kelias kūno dalis. Supranta, ką ir kaip gali padaryti pats, išreiškia savo  norus, pyksta, kai suaugusysis neleidžia to daryti. | Parodo save neseniai darytose  šeimos, vaikų grupės  nuotraukose ir pasako savo  vardą.  Žiūrėdamas į savo atvaizdą  veidrodyje pastebi dažus ant  kaktos ir valo savo kaktą, o  ne atvaizdą veidrodyje. | | • Žaisti su vaiku žaidinimus, judinant rankeles, kojeles, liečiant nugarytę, pilvuką. Parūpinti dėžę su kamuoliukais,  kad vaikas galėtų joje vartytis. Vartoti kūno dalių pavadinimus.  • Sudaryti vaikui pasirinkimo situacijas, naudoti tik būtinus draudimus (kad nenukristų, nenusidegintų). |
|  | • Džiaugiasi didėjančiomis savo galimybėmis judėti, atlikti veiksmus, kalbėti, tikisi juo besirūpinančio suaugusiojo pritarimo, palaikymo,  pagyrimo. | Prieina prie suaugusiojo, kad  parodytų, ko išmoko. Krykštauja, kai jam paplojama, pagiria. | | • Vaikui skirti pakankamai individualaus  dėmesio – domėtis, ką jis veikia, pritarti  žvilgsniu, šypsena, pagirti, pasidžiaugti pasiekimais. |
|  | **3-iasis žingsnis**  • Kalba pirmuoju asmeniu: „aš noriu“, „mano“. Savo „aš“ sieja su savo veikla ir daiktų turėjimu – pasako, ką daro, ką turi. Pasako, kas jis yra – berniukas ar mergaitė, atskiria berniukus nuo mergaičių, pavadina 5–6 kūno dalis. | Pasako savo vardą.  Tarp kitų daiktų atpažįsta  savo atsineštą žaislą ir jį parodo.  Atpažįsta savo pėdkelnes,  megztinį, suknelę. Jei mano,  kad kitas ketina atimti jo žaislą, sako „Čia mano“ ir eina prie suaugusiojo pagalbos.  Paklaustas, „Kas tu esi – berniukas ar mergaitė?“, teisingai atsako: „Berniukas“ arba „Mergaitė“. | | • Dažnai įvardyti daiktus, kurie priklauso vaikui, paminint jo vardą. Komentuojant vaiko veiklą, būtinai paminėti vaiko vardą.  • Bendraujant su vaikais tinkamose situacijose paminėti vaiko vardą ir lytį. Kalbėtis su vaikais, ką mėgsta žaisti  berniukai ir mergaitės. |
|  | Didžiuojasi tuo, ką turi ir ką gali daryti, tikisi, kad juo besirūpinantys suaugusieji ir kiti vaikai jį mėgsta ir priima. | Prašo, kad suaugusysis stebėtų tai, ką jis daro ir kaip  daro, rodo suaugusiajam savo žaislą, reikalauja, kad jo darbelis būtų matomas. | | • Pasidžiaugti, paploti, jei vaikas padeklamuoja, padainuoja. Pakomentuoti ir pagirti vaiko pasiekimus atėjusiems jo pasiimti tėvams,  kad vaikas tai girdėtų. Pakabinti vaiko darbelius taip, kad jis galėtų juos matyti. |
| 3-6 m. | **4-asis žingsnis**  • Supranta, kad turi nuo kitų atskirą savo norų, ketinimų, jausmų pasaulį. Pasako,  kaip jaučiasi, ko nori jis pats ir kaip jaučiasi, ko nori kitas asmuo. Supranta, kad suaugęs žmogus negalėjo matyti to, ką jis matė, ką darė arba kas atsitiko, jeigu nebuvo kartu (tėvams pasakoja, ką  veikė darželyje ir kt.). | Supranta, kad jam neskani  sriuba gali būti skani kitam  vaikui.  Pasakoja auklėtojui, ką veikė  per išeigines dienas, o šeimos  nariams – ką veikė darželyje.  Bando nutylėti savo prasižengimus. | | • Pasiūlyti veiklos tyrinėjimams: „Kas aš esu?“, „Mano kūnas“, „Žmonių panašumai ir skirtumai“, „Mano ir kitų  pomėgiai“, „Mano ir kitų jausmai“.  • Paskatinti vaikus kalbėti apie tai, ko auklėtojas nematė, nuoširdžiai domėtis ir klausinėti apie jų įspūdžius, jausmus.  Papasakoti vaikams apie save tai, ko jie nematė. |
|  | **5-asis žingsnis**  • Supranta, kad jis buvo, yra ir visada bus tas pats asmuo: atpažįsta save kūdikystės nuotraukose, apibūdina savo  išvaizdą, teisingai pasako, kad suaugęs bus vyras (moteris), tėvelis (mamytė). | Parodo save kūdikį iš namų  atsineštose nuotraukose.  Pasako, kad jo vardas, akių  spalva, mama ir tėtis niekada  nepasikeis. | | • Kalbėti su vaiku apie jo praeitį, dabartį, ateitį. Pasiūlyti veiklos. Žaisti žaidimus, kuriuose vaikas vaizduoja tai save, tai ką nors kitą. |
|  | • Jaučiasi esąs šeimos, vaikų grupės narys, kalba apie šeimą, draugus. | Dažnai pasakoja, ką veikė  namuose su mama, tėčiu ar  kitais šeimos nariais. Į grupę  atėjusiems tėvams noriai  aprodo grupę, pasakoja apie  tai, ką joje veikė, apie draugus, auklėtoją. | | • Dažnai kalbėtis su vaikais apie jų šeimas, tėvelių darbus, šventes, organizuoti šeimos dienas darželyje, išvykas į darbovietes. Turėti vaiko šeimos, grupės nuotraukų albumėlius.  Rengti grupės šventes, prisistatymus tėvams, kitoms darželio grupėms. |
|  | • Savęs vertinimas nepastovus, priklauso nuo tuo metu išsakyto suaugusiojo vertinimo, siekia kitų dėmesio, palankių vertinimų. | Vaikas sako, kad jis yra blogas, nes auklėtoja ant jo supyko. Kitą dieną jis sako, kad yra geras, nes auklėtoja jį pagyrė.  Vaikas nenori eiti į darželį,  nes kiti su juo nežaidžia  (nors iš tiesų su juo nežaidžia  tik vienas vaikas, su kuriuo jis nori žaisti). | | • Kalbėtis su vaikais apie tai, kas yra gerai, o kas blogai. Skatinti ir girti vaiką, tai siejant su jo asmeniu, išsakyti pastabas konkrečiam jo poelgiui ar veiksmui, nesiejant su jo asmenybe. |
|  | **6-asis žingsnis**  • Vis geriau suvokia savo norus jausmus, savybes, gebėjimus, šeimą, bendruomenę, Tėvynę. Ima suvokti save, kaip galintį daryti įtaką kitam  (pralinksminti, padėti ir kt.) ir atsakingai pasirinkti (ką veikti, kaip elgtis, aktyviai  dalyvauti priimant su jo gyvenimu ir veikla susijusius sprendimus ar kt.). Juokiasi iš savo klaidų ar mažų nelaimių, jeigu jos nesukėlė rimtų  pasekmių. | Nupiešia save ir pakomentuoja,  kaip atrodo, ką turi, ką veikia,  pasako ką nors apie šeimą,  bendruomenę, Tėvynę.  Vaikas atsisako suduoti kitam,  suprasdamas, kad jam  skaudės.  Juokiasi pamatęs, kad supainiojo batus. | | • Paskatinti samprotauti apie save, savo pomėgius, veiklą.  • Leisti vaikui vis daugiau rinktis pačiam, nepažeidžiant savo ir kitų saugumo bei nustatytų elgesio taisyklių.  • Paskatinti pastebėti juokingą pusę savo klaidose. Skatinti juos pozityviai  reaguoti į savo klaidas |
|  | • Save apibūdina, nusakydamas fizines ir elgesio savybes, priklausymą šeimai,  grupei, gali pasakyti savo tautybę. | Vaikas sako: „Aš Laura. Mano  ilgi plaukai. Aš mėgstu piešti.  Aš gyvenu  Lietuvoje.“ | | • Skatinti pokalbius, diskusijas apie fizines savybes, pomėgius ir elgesio savybes, šeimą, grupę, Tėvynę. |
|  | • Save ir savo gebėjimus vertina teigiamai. Stebi ir atpažįsta kitų palankumo ir nepalankumo jam ženklus (pasakytus žodžius, kvietimą žaisti kartu  ir kt.). | Iš intonacijų, žodžių, veido išraiškos, pozos supranta, kada kitas palankiai ar nepalankiai nusiteikęs jo atžvilgiu. | | • Pasiūlyti idėjų veiklai, skatinančiai  tyrinėti kitų palankumo ir nepalankumo vaikui ženklus, aiškintis palankumo  ir nepalankumo priežastis. |
| **ŽENKLAI, ĮSPĖJANTYS APIE POREIKĮ PRITAIKYTI UGDYMO PROCESĄ** | | | | |
| **Lyginant su bendraamžiais vaikas dažnai arba visada:** | | | **Elgesys ir gebėjimai, rodantys vaiko**  **mėginimą kompensuoti sunkumus –**  **„Aš galiu kitaip“** | |
| * suvokia save tik esamuoju momentu (nesupranta raidos nuoseklumo: „aš esu, buvau, būsiu“); * prasčiau suvokia save kaip grupės narį; * nesupranta santykio tarp savęs ir aplinkos; * nepasitiki savimi net tose veiklose, kurios jam (jai) gerai pavyksta; * pernelyg įkyriai siekia dėmesio. | | | * ieško savito būdo prisijungti prie kitų veiklos; * veiksmus (veiklą) atlieka savitais būdais; * geba įvardyti savo sunkumus. | |
| **Rekomendacijos ikimokyklinio ugdymo auklėtojams ir tėvams**  • Ugdykite vaiko pasitikėjimą savimi.  • Neakcentuokite nesėkmių, didinkite vaiko autoritetą tarp grupės draugų.  • Priimkite vaiką tokį, koks jis yra, atraskite, už ką jį girti.  • Pasitelkite vaiko nuotraukas (praeityje, dabartyje), kalbėkite apie tai, kas buvo ir yra, padėdami suvokti savo gyvenimo tęstinumą.  • Jei vaikas perdėtai nepasitiki savimi ar, priešingai, įkyriai siekia dėmesio, gali būti, kad šeimoje gauna mažai dėmesio arba yra nuolat baramas, arba, priešingai, jam neleidžiama būti savarankiškam (išsiugdo ,,išmoktą bejėgiškumą“). Kantriai išklausykite vaiką, nuoširdžiai džiaukitės jo darbu, dažnai paskatinkite. Pamažu ilginkite laiko tarpą tarp paskatinimų, kad vaikas mokytųsi toleruoti pagyrimo nebuvimą.  • Sudarykite sąlygas išbandyti įvairią veiklą, kad geriau suprastų savo galimybes. | | | | |

* + 1. **SANTYKIAI SU SUAUGUSIAIS**

|  |  |  |  |  |
| --- | --- | --- | --- | --- |
| **Vertybinė nuostata.** Nusiteikęs geranoriškai bendrauti ir bendradarbiauti su suaugusiaisiais. | | | | |
| **Esminis gebėjimas.** Pasitiki pedagogais, juos gerbia, ramiai jaučiasi su jais kasdienėje ir neįprastoje aplinkoje, iš jų mokosi, drąsiai reiškia jiems savo nuomonę, tariasi, derasi; žino, kaip reikia elgtis su nepažįstamais suaugusiaisiais. | | | | |
|  | Vaikų pasiekimai | Vaikų veiklos ugdymo gairės | | Suaugusiųjų ugdymo gairės |
| 1,5-3 m. | **1-asis žingsnis**  • Verkia atsiskirdamas nuo tėvų, tačiau padedamas pedagogo pamažu nurimsta ir įsitraukia į veiklą. | Atsiskirdamas nuo tėvų verkia, tačiau nešiojamas nurimsta, susidomi jam rodomais žaislais. | | • Parūpinti vaikui įdomių žaislų, užtikrinti vienodą dienos ritmą grupėje ir namuose. |
|  | • Atpažįsta juo besirūpinantį suaugusįjį, džiaugiasi jį pamatęs, atsako jam kalbinamas, žaidinamas, siekia būti  greta. | Šliaužia, ropoja, eina prie juo  besirūpinančio auklėtojo,  tiesia rankas, kad šis jį paimtų, kai į grupę įeina nepažįstamas žmogus. | | • Rodyti asmeninį dėmesį. Bendraujant  prisitaikyti prie vaiko bendravimo ritmo. |
|  | **2-asis žingsnis**  • Sunkiai atsiskiria nuo mamos, tėčio ar globėjo. | Verkia atsiskirdamas  nuo tėvų, tačiau raminamas glaudžiasi prie auklėtojo, susidomi kitais vaikais ir žaidimais. | | • Sukurti ir laikytis atsisveikinimo su tėvais ritualų. |
|  | • Akivaizdžiai parodo prieraišumą prie juo besirūpinančio suaugusiojo. Mėgsta žaisti kartu su juo, stebi ir mėgdžioja jo žodžius, veiksmus. Prieš ką nors darydamas pažiūri į suaugusiojo veidą,  laukdamas pritarimo ar nepritarimo  ženklų, atpažįsta suaugusiojo emocijas, jausmus. Dažniausiai vykdo jam  suprantamus suaugusiojo prašymus, kreipiasi į jį pagalbos. | Vaikas rodo suaugusiajam  stiprius jausmus: apkabina  arba nusisuka, myluoja arba  atstumia. Išprašo iš suaugusiojo to, ko nori – panešioti, padainuoti, paskaityti.  Mėgsta, kai jo žaidimą stebi,  juo žavisi, jam pritaria juo  besirūpinantis suaugęs žmogus. | | • Pastebėti, kada vaikui reikia auklėtojo dėmesio, ir padrąsinti, paskatinti jį. Stengtis, kad auklėtojo bendravimas su  vaiku būtų pozityvus. Vaikui supykus, užsispyrus, reaguoti pozityviai. |
|  | • Bijo nepažįstamų žmonių, nežinomos aplinkos, neįprastų žaislų. | Vaikas bijo eiti iš grupės į  salę, bet vedamas už rankos  ten eiti sutinka. | | • Pristatyti vaikams naujus  žaislus, supažindinant, kaip jie atrodo, juda, kokius garsus skleidžia, pakviesti vaikus pabandyti su jais pažaisti kartu su auklėtoju. |
|  | **3-iasis žingsnis**  • Lengviau nei antraisiais metais atsiskiria nuo tėvų. | Dažniau išlieka ramus, kai artimieji atsisveikina ir išeina. | | • Bendradarbiauti su vaiko tėvais, sužinant naujus jo pasiekimus, įpročius, interesus bei informuojant tėvus apie įstaigoje praleistą dieną. |
|  | • Drąsiai veikia, rizikuoja, išbando ką nors nauja, kai šalia yra juo besirūpinantis suaugusysis. Mėgdžioja, tačiau žaidime savaip pertvarko suaugusiųjų veiksmus, žodžius, intonacijas. Nori veikti savarankiškai ir tikisi suaugusiojo palaikymo, pagyrimo. Ne visada priima suaugusiojo pagalbą, kartais užsispiria | Bėgiodamas kieme nutolsta  nuo auklėtojo, apžiūrinėja  aplinką, kitus vaikus, tačiau  stengiasi auklėtojo neišleisti  iš akių.  Siužetiniame žaidime mėgdžioja  mamos, auklėtojo  padėjėjos ir auklėtojos buitinius veiksmus: maitina  lėlę, valo stalą, šluoja grindis,  tvarko žaislus.  Džiaugiasi pagyrimu.  Dažnai kartoja „Aš pats“, nesileidžia nurengiamas, aprengiamas, bando tai padaryti pats. | | • Pritarti vaiko iniciatyvai, tačiau visuomet atskubėti į pagalbą, kai jam reikia suaugusiojo, būti vaiko saugumo  garantu.  • Žaidžiant su vaiku skatinti jo savarankiškumą.  • Jei vaikas užsispyrė to, kas jam pavojinga, tikslinga nukreipti jo dėmesį į kitą įdomią veiklą. |
|  | • Ramiai stebi nepažįstamus žmones, kai auklėtojas yra šalia jo arba matomas netoliese. | Smalsiai apžiūrinėja į grupę  atėjusius svečius, paima jų  duodamą žaislą, jeigu šalia  yra auklėtojas. | | • Į grupę retsykiais pasikviesti svečių, kviesti tėvus ar senelius, dalyvauti vaikų ugdymo procese, kad vaikai pratintųsi  bendrauti su nepažįstamais žmonėmis. |
| 3-6 m. | **4-ais žingsnis**  • Lengvai atsiskiria nuo tėvų ar globėjų. Grupėje jaučiasi saugus, rodo pasitikėjimą grupės auklėtojais, supranta jų jausmus, bendradarbiauja su jais: guodžiasi, kalbasi, klausia,  tariasi. Paklaustas suaugusiajam pasako savo nuomonę. Dažniausiai stengiasi laikytis suaugusiųjų nustatytos tvarkos, priima jų pagalbą, pasiūlymus  bei vykdo individualiai pasakytus prašymus. Mėgsta ką nors daryti kartu su suaugusiuoju. | Smalsiai apžiūrinėja į grupę  atėjusius svečius, paima jų  duodamą žaislą, jeigu šalia  yra auklėtojas.  Vaikas įsitraukia į auklėtojo  pasiūlytą veiklą, tačiau ją  plėtoja savitai, kalbasi su auklėtoju,  ką ir kaip daro, klausia  patarimų, prašo priemonių,  rodo, ką padarė. | | • Pasiūlyti vaikams veiklos, per kurią reikia kalbėti apie šeimą. Organizuoti šeimos dienas grupėje. Kviesti tėvus dalyvauti grupės veikloje.  Dėl vaikų ugdymo, išvykų, švenčių ir kt. tartis su vaikais bei jų tėvais.  • Organizuoti stalo žaidimų vakarus su tėveliais.  • Klausytis vaikų, skatinti pasakyti savo norus, sumanymus, idėjas, padėti juos įgyvendinti. |
|  | • Kalbasi, ką nors veikia su nepažįstamais žmonėmis, kai  auklėtojas yra šalia jo arba matomas netoliese. | • Kviesti į grupę vaikams įdomius žmones ir skatinti vaikus ką nors veikti drauge. |
|  | **5-asis žingsnis**  • Rodo, prašo, siūlo, aiškina, nurodinėja, įtraukdamas suaugusįjį į savo žaidimus, bendrą veiklą, pokalbius apie savijautą ir elgesį. Priima su veikla susijusius suaugusiojo pasiūlymus. Tikrina suaugusiojo išsakytas leistino elgesio  ribas – atsiklausia, derasi, pasako, kaip pasielgė kitas, ir laukia komentarų. Dažniausiai laikosi sutartų taisyklių,  suaugusiojo prašymų, pasiūlymų, tačiau stipriai supykęs, išsigandęs, susijaudinęs gali priešintis suaugusiajam. | Paprašo auklėtojo pabūti ligoniu ir jį „gydo“: paklauso  širdies ritmo, matuoja temperatūrą, „išrašo“ receptą.  Auklėtojui paprašius, paguldo  jį į „ligoninę“.  Susijaudinęs atsisako per šventę deklamuoti eilėraštį. | | • Vaikams prašant įsitraukti į jų žaidimus, atlikti antraeilius vaidmenis, palaikyti jų sumanymus, užduoti klausimų, padedančių plėtoti žaidimą.  • Kalbėtis su vaikais apie tai, kuo naudingos elgesio taisyklės, kodėl būtina jų laikytis, kas nutinka, kai jos pažeidžiamos. Būti tinkamo elgesio modeliu vaikams. |
|  | • Drąsiai bendrauja su mažiau pažįstamais ar nepažįstamais žmonėmis grupėje, salėje ar įstaigos kieme. | Į grupę atėjusiems svečiams  aprodo savo žaislus, darbelius, atsako į jų klausimus. | | • Paskatinti vaikus bendrauti su grupės svečiais, papasakoti apie juos daugiau, kad vaikai turėtų apie ką kalbėtis, kartu su vaikais sugalvoti jiems klausimų. |
|  | **6-asis žingsnis**  • Nusiteikęs geranoriškai, pagarbiai,  mandagiai bendrauti su suaugusiaisiais. Tariasi, diskutuoja su jais dėl dienotvarkės ir elgesio taisyklių,  teikia pasiūlymus, stengiasi laikytis susitarimų, nors kartais su suaugusiuoju bendrauja priešiškai. Kasdienėse  situacijose bando tinkamu būdu išsakyti priešingą nei suaugusiojo nuomonę. | Auklėtojai pasipasakoja savo rūpesčius ir džiaugsmus.  Kartu su auklėtoja suformuluoja taisyklę.  Vaikas paaiškina auklėtojui,  kad dabar nenori piešti piešinio, pasako, kad nori žaisti statybų kampelyje. | | • Padėti vaikams keisti netinkamus  bendravimo su suaugusiaisiais būdus, siekiant geranoriškai bendrauti.  • Kartu su vaikais sudaryti dienotvarkę,  tartis dėl jos pakeitimų. Kartu kurti elgesio grupėje taisykles.  • Sudaryti galimybes vaikams išsakyti savo nuomonę visais aktualiais gyvenimo grupėje klausimais. |
|  | • Paprašytas paaiškina, kodėl negalima bendrauti su nepažįstamais žmonėmis, kai šalia nėra juo besirūpinančio  suaugusiojo. Žino, į ką galima kreiptis pagalbos pasimetus, nutikus nelaimei. | Paprašytas paaiškina, kodėl  negalima bendrauti su nepažįstamais  žmonėmis. Žino, į ką galima  kreiptis pagalbos pasimetus,  nutikus nelaimei. | | • Aiškintis bendravimo su nepažįstamais  žmonėmis taisykles ir galimus pavojus. Išklausyti vaikų pasakojamus atsitikimus su suaugusiaisiais ir pasvarstyti, kaip kitą kartą panašiose situacijose jie galėtų elgtis. |
| **ŽENKLAI, ĮSPĖJANTYS APIE POREIKĮ PRITAIKYTI UGDYMO PROCESĄ** | | | | |
| **Lyginant su bendraamžiais vaikas dažnai arba visada:** | | | **Elgesys ir gebėjimai, rodantys vaiko**  **mėginimą kompensuoti sunkumus –**  **„Aš galiu kitaip“** | |
| * sunkiai atsiskiria nuo tėvų ar globėjų; * aktyviai priešinasi tėvų ir ugdytojų prašymams, nurodymams; * neprašo pagalbos (nesuvokia, kad galima jos paprašyti); * nedemonstruoja šiltų jausmų ir prisirišimo prie artimųjų; * vengia akių kontakto; * tempia už rankos, norėdamas parodyti ar paprašyti; * pasakoja pernelyg garsiai; * mažai pasakoja apie savo potyrius; * neprašo pasakėlių ar pokalbių. | | | * siekia bendrauti su kitais asmenimis savitais būdais; * kviečia žaisti tokius žaidimus, kurie jam yra suprantami. | |
| **Rekomendacijos ikimokyklinio ugdymo auklėtojams ir tėvams**  • Atidžiai stebėkite vaiko elgesį, siekdami geriau suprasti jos (jo) bendravimo būdą. Iš pradžių gali tekti priimti vaiko žaidimo (bendravimo) taisykles, pamažu mokant tinkamesnių bendravimo formų.  • Mokykite suprasti užuominas, kurias siunčia suaugusieji, pvz., kai vaikas per daug ir neadekvačiai kalba, suaugusysis gali pasakyti: „Na, aš nebeturiu laiko, man reikia plauti indus...“ (užuot pasakius: „Tu per daug kalbi!“).  • Mokykite, kaip reikia atkreipti į save aplinkinių dėmesį, kaip paprašyti pagalbos (ar daikto), kokio garsumo balsu kalbėti.  • Bendraudami su vaiku, žiūrėkite į jį, kalbėdami su juo stenkitės, kad jis matytų jūsų veido išraišką.  • Kalbėkite su vaiku aiškiai, paprastais, trumpais sakiniais. Su neprigirdinčiu vaiku kalbėkite garsiau. | | | | |

* + 1. **SANTYKIAI SU BENDRAAMŽIAIS**

|  |  |  |  |  |
| --- | --- | --- | --- | --- |
| **Vertybinė nuostata.** Nusiteikęs geranoriškai bendrauti ir bendradarbiauti su bendraamžiais. | | | | |
| **Esminis gebėjimas.** Supranta, kas yra gerai, kas blogai, draugauja bent su vienu vaiku, palankiai bendrauja su visais (supranta kitų norus, dalijasi žaislais, tariasi, užjaučia, padeda), suaugusiojo padedamas supranta savo žodžių ir veiksmų pasekmes sau ir kitiems. | | | | |
|  | Vaikų pasiekimai | Vaikų veiklos ugdymo gairės | | Suaugusiųjų ugdymo gairės |
| 1,5-3 m. | **1-asis žingsnis**  • Patinka žiūrėti į kitus kūdikius, būti šalia kitų vaikų, juos liesti, mėgdžioti jų veido išraišką, veiksmus. | Pamatęs kitą kūdikį, žiūri  jam į veidą, bando paliesti  akį, nosį, tempia už plaukų.  Pravirksta, jeigu verkia kitas  kūdikis, nusišypso, jei kitas  kūdikis juokiasi. | | • Pasodinti kūdikius vieną šalia kito, duoti tokių pačių žaislų, skatinti bendrauti, tačiau stebėti, kad jie neužgautų vienas kito. |
|  | **2-asis žingsnis**  • Mėgsta žaisti greta kitų vaikų, stebėti jų veiklą. Jiems šypsosi, mėgdžioja jų judesius, veiksmus, ką nors pasako.  Gali duoti žaislą kitam, jį imti iš kito, tačiau supykęs gali atimti žaislą iš kito, jam suduoti. | Atsistoja prieš kitą vaiką veidas į veidą, žiūri į akis, nusišypso.  Paima žaislą ir meta, jeigu kitas jį paėmė ir metė.  Būtinai nori raudonos mašinytės, jei kitas su tokia žaidžia.  Bando atimti žaislą iš kito  vaiko, kai šis jo neatiduoda,  suduoda jam kastuvėliu. | | • Paskatinti vaikus žaisti greta. Paskatinti būti geranoriškiems vienas kitam.  • Skatinti pažaisti greta, kol auklėtojas yra šalia ir vaikai jaučiasi saugūs. Stebėti vaikus, stabdyti netinkamus veiksmus ir paaiškinti, kodėl negalima taip elgtis. |
|  | **3-iasis žingsnis**  • Ieško bendraamžių draugijos. Žaidžia greta, trumpai pažaidžia su kitu vaiku, trumpam įsitraukia į kito vaiko žaidimą. | Vaikas stebi, ką daro kitas,  pakartoja jo veiksmus. | | • Organizuoti žaidimus, kuriuose vaikams ką nors reikėtų daryti paeiliui arba keliems vienu metu. |
|  | • Bendrauja mimika, judesiais, veiksmais, dažniau kalbasi su kitu vaiku, pakaitomis atlieka veiksmus su tuo pačiu žaislu. Audringai reiškia teises į savo daiktus, žaislus, nori kito vaiko jam patinkančio žaislo. | Vaikas ima tą patį arba tokį  patį žaislą ir mėgdžioja kito  veiksmus; tiesia žaislą kitam,  nors ne visada jį atiduoda;  Jei kitas nori atimti žaislą, jo  nepaleidžia, bėga šalin, rėkia. | | • Grupėje turėti po kelis tokius pačius žaislus. Pakomentuoti draugiškus vaikų veiksmus ir jausmus, pritarti ketinimui  žaisti kartu, padėti įsitraukti į bendro žaidimo epizodus.  • Užtikrinti vaiko saugumą. Atsiliepti į vaikų pagalbos prašymus. |
|  | • Gali simpatizuoti kuriam nors vaikui. | Dažniau nei su kitais žaidžia  su vienu vaiku. | | • Skatinti vaikus žaisti kartu, greta. Sukurti žaidimo vietas, kuriose vaikai žaistų vienas greta kito. |
| 3-6 m. | **4-asis žingsnis**  • Kartu su bendraamžiais žaidžia bendrus žaidimus (kviečia žaisti, priima, prašosi priimamas į žaidimą). | Vaikai supranta kito norą  žaisti kartu. | | • Skirti pakankamai laiko ir vietos vaikų bendriems žaidimams. Naudoti smėlio  laikrodį, susitarimus ir kitus būdus, padedančius vaikams palaukti savo eilės. |
|  | • Žaisdamas mėgdžioja kitus vaikus, supranta jų norus, stengiasi suprasti kita kalba nei jis kalbančio vaiko sumanymus. Tariasi dėl vaidmenų,  siužeto, žaislų. Padedamas suaugusiojo, palaukia savo eilės, dalijasi žaislais, priima kompromisinį pasiūlymą. | Vaikas duoda žaislą kitam,  jei šis labai jo nori. | | • Komentuoti priimtinus ir nepriimtinus  vaiko veiksmus, primenant elgesio taisykles. Mokyti pasakyti sau „ne“, kai  norisi pasielgti netinkamai.  • Atkreipti dėmesį ir pagirti vaiko norą pasidalyti. |
|  | • Gali turėti vieną ar kelis nenuolatinius  žaidimų partnerius. Su jais lengvai susipyksta ir susitaiko. | Ieva kasdien laukia savo  draugės, kol ši ateis į darželį. | | • Skatinti ir palaikyti vaikų draugystes. |
|  | **5-asis žingsnis**  • Sėkmingai įsitraukia į vaikų grupę ir nuolat kartu žaidžia. | Pamatęs žaidžiančius vaikus,  pasiprašo į žaidimą.  Pats sugalvoja žaidimą ir pakviečia kitus žaisti. | | • Jei grupėje yra vaikų, kurių kiti nepriima į žaidimus, išsiaiškinti to priežastis ir padėti atstumtiesiems įsitraukti į žaidimus. |
|  | • Geranoriškai veikia kartu su kitais, siūlydamas sumanymą ar priimdamas kitų sumanymą, fantazuodamas.  Tikslingai atsineša žaislą iš namų bendram žaidimui su žaidimo draugu. Paprašius kitam vaikui, duoda pažaisti  savo žaislu arba žaidžia juo paeiliui. Noriai žaidžia su vaikais iš kitos kultūrinės ar socialinės aplinkos, natūraliai priima vaikų skirtumus. Gali padėti kitam vaikui. Pats randa nesutarimo, konflikto sprendimo būdą arba prašo suaugusiojo pagalbos. | • Siūlyti įvairios veiklos, turtinančių vaiko patirtį apie bendruomenę, žmones, jų veiklą, panašumus ir skirtumus. Pagiriant pastiprinti tinkamą, draugišką vaikų elgesį.  • Tarpininkauti vaikams ieškanti šeičių konfliktinėje situacijoje. |
|  | • Gali turėti draugą arba kelis kurį laiką nesikeičiančius žaidimų partnerius. | Vaikai nuolat grupėje žaidžia  po du ar kelis. | | • Pasiūlyti veiklos, kurioje keliems vaikams reikia siekti vieno tikslo, skatinti bendradarbiavimą. |
|  | **6-asis žingsnis**  • Rodo iniciatyvą bendrauti ir bendradarbiauti su kitais vaikais, palaikyti su jais gerus santykius, domisi skirtumais tarp vaikų ir juos toleruoja. | Į grupę kasdien atsineša vis  kitą žaislą, kad galėtų su juo  žaisti kartu su kitais. Leidžia  kitiems pažaisti su savo žaislu.  Vaikai tariasi dėl žaidimo veiksmų. Rūta sako: „Mums reikia vaiko odelę po maudymo patepti aliejum. Mano mama taip daro.“ | | • Sudaryti galimybes vaikams gauti naujų įspūdžių, galinčių praturtinti jų žaidimus. |
|  | • Taikiai diskutuoja, tariasi, derasi su kitais vaikais dėl žaidimų sumanymų ir veiklos. Dalijasi žaislais ir kovoja už kitų teisę žaisti paeiliui. Siekdamas rasti kompromisą, įsitraukia į derybų procesą.  Supranta, kad grupė vaikų, norėdama veikti sutartinai, turi susitarti dėl visiems  priimtino elgesio. Supranta, koks elgesys yra geras ar blogas ir kodėl. Suvokia savo veiksmų pasekmes sau ir kitiems. | • Atkreipti vaikų dėmesį į tinkamus jų poelgius bei santykius su kitais, pabrėžiant, kad tai padeda visiems pasijusti laimingesniems. Paskatinti  vaikus aiškintis, kas yra gerai, o kas blogai. Kartu su vaikais kurti taisykles,  susitarimus, pasiryžtant jų laikytis. |
|  | • Turi draugą arba kelis nuolatinius  žaidimų partnerius. Palaiko ilgalaikę draugystę mažiausiai su vienu vaiku. | Pasako, kuris vaikas yra jo  draugas. | | • Pasiūlyti veiklų, kuriose reikėtų ką nors daryti drauge.  • Kalbėtis apie draugus ir draugystę. |
| **ŽENKLAI, ĮSPĖJANTYS APIE POREIKĮ PRITAIKYTI UGDYMO PROCESĄ** | | | | |
| **Lyginant su bendraamžiais vaikas dažnai arba visada:** | | | **Elgesys ir gebėjimai, rodantys vaiko**  **mėginimą kompensuoti sunkumus –**  **„Aš galiu kitaip“** | |
| * įkyriai ar neadekvačiai siekia bendravimo; * agresyviai elgiasi su bendraamžiais; * reaguoja pernelyg impulsyviai, supyksta arba verkia; * nesidomi kitais vaikais ir (ar) žaidimais su jais; * nežaidžia siužetinių žaidimų. | | | * savitais, jam prieinamais būdais įsitraukia į vaikų žaidimus; * savitais, jam prieinamais būdais išreiškia draugystę; * žinodamas, kad pats ko nors nepajėgs, leidžiasi kitų vaikų vadovaujamas. | |
| **Rekomendacijos ikimokyklinio ugdymo auklėtojams ir tėvams**  • Neįkyriai sudarykite galimybes užmegzti santykį su kitais vaikais. Galite paprašyti, kad kitas vaikas ką nors paduotų, palaikytų, pasakytų ir pan.  • Mokykite vaikus neįkyriai rodyti savo draugystę, toleruoti nesuprantamą elgesį.  • Mokykite vaiką suvokti kitų neverbalinę kalbą (mimiką, judesius, kt.). | | | | |

|  |  |
| --- | --- |
|  | * 1. **BENDRAUJANTIS VAIKAS**   **Tikslai:**   1. **Mokytis bendrauti ir bendradarbiauti, spręsti tarpusavio nesutarimus.** 2. **Skatinti vaiką natūraliai kalbėti su suaugusiaisiais ir vaikais, deklamuoti, sekti, pasakoti tautosakos ir grožinės literatūros kūrinėlius.** 3. **Domėtis skaitymu, raidėmis, žodžiais, jų rašymu.** |

* + 1. **SAKYTINĖ KALBA**

|  |  |  |  |  |
| --- | --- | --- | --- | --- |
| **Vertybinė nuostata.** Nusiteikęs išklausyti kitą ir išreikšti save bei savo patirtį kalba. | | | | |
| **Esminis gebėjimas.** Klausosi ir supranta kitų kalbėjimą, kalba su suaugusiaisiais ir vaikais,  natūraliai, laisvai išreikšdamas savo išgyvenimus, patirtį, mintis, intuityviai junta kalbos grožį. | | | | |
|  | Vaikų pasiekimai | Vaikų veiklos ugdymo gairės | | Suaugusiųjų ugdymo gairės |
|  | **1-asis žingsnis**  **Klausymas**  • Įdėmiai klausosi, skiria griežtą ir malonų toną.  • Supranta kalbinančiojo ir prašymus. Atpažįsta ir džiaugiasi artimiausios aplinkos garsais. Supranta savo ir artimųjų vardus, veiksmų pavadinimus, geba veiksmais atsakyti į klausimus. | Gestais parodo, kad klausosi  ir supranta (purto galvą,  linksi, ploja delniukais,  pradeda verkšlenti), parodo  mimika (nukreipia akis,  sukiojasi, ieškodamas pavadinto daikto), visu kūnu  (prieina, nueina, atsisėda,  gulasi). | | • Kalbėti su vaiku apie tai, ką tuo metu darote ir matote.  • Kasdien grupės aplinką papildyti naujais daiktais, žaislais, juos vaikui nuolat įvardijant. Žaidinti, juokinti, kykuoti vaiką, sakant trumpus eilėraštukus. |
|  | **Kalbėjimas**  • Komunikavimui vartoja įvairius garsus ir judesius.  • Vartoja kelis trumpus žodelius objektams, veiksmams įvardyti, norams išsakyti, palydėti juos judesiu. | Čiauška garsų junginius,  savo kalba kartoja paprastus  jam sakomus žodžius: „ačiū“,  „nėra“, „noriu“, „duok“ ir kt. | | • Skatinti vaiką mėgdžioti trumpus žodelius.  • Kalbėtis su vaiku taisyklingai tariant garsus ir žodžius. |
|  | **2-asis žingsnis**  **Klausymas**  • Klausosi ir kalba, mimika, gestais reaguoja į suaugusiųjų ir vaikų kalbėjimą. | Mimika, gestais, trumpais  žodeliais atsako į suaugusiojo  klausimus, prašymus. Mimika, gestais, kalba reaguoja į vaikų kalbą. | | • Nuolat kalbėti apie artimiausios  aplinkos daiktus, reiškinius, santykius, tą patį dalyką nusakyti kuo įvairesniais  žodžiais. |
|  | • Supranta vaikų ir suaugusiųjų kalbą apie artimiausios aplinkos objektus, reiškinius, santykius, nesudėtingus trumpus tekstukus: žaidinimus, eilėraštukus, pasakas, pasakojimus, su dienotvarke susijusius paaiškinimus, prašymus, paprastus klausimus.  • Supranta ir greitai mokosi paprastų naujų žodžių. Išklauso ir supranta du vienas po kito išsakomus prašymus,  kvietimus. | Kūno judesiais, garsais,  trumpais žodeliais atliepia  jam skaitomą trumpą tekstuką.  Teigiamai arba neigiamai  reaguoja į prašymus,  siūlymus. Auklėtojai pasiteiravus, kur jo šuniukas,  paskatinus surasti šuniuką,  mažylis ieško šuniuko pats  sau sakydamas: „Kū au au?  Nė au au.“ | | • Taisyklingai vadinti su juo bendraujančius suaugusiuosius, įvardyti kūno dalis, aplinkoje esančius daiktus ir  žaislus. Skatinti vaiko klausinėjimą. Kalbant su vaiku sudaryti ryšį tarp daikto ir žodžio, veiksmo, judesio ir žodžio. Sutapatinti žodžio tarimą su daikto ar veiksmo rodymu. Kasdien raiškiai deklamuoti, pasakoti trumpus tekstukus. |
|  | **Kalbėjimas**  • Noriai dalyvauja pokalbiuose. Mėgdžiojimu, žodelių pakartojimais, veiksmais, mimika ir pantomimika dalyvauja paprastuose žodiniuose  žaidimuose. | Auklėtoja myluodama vaiką  sako:  ––Mylu mylu, spust spust.  Prie širdelės glust glust.  Vaikas atkartoja atskirus  žodelius: – Mylu mylu. | | • Palaikyti vaiko norą tarti, kartoti žodžius. |
|  | • Dviejų trijų žodžių sakiniais kalba apie tai, ką mato ir girdi, kas atsitiko, ko nori. | • Pastebėti, kuo vaikas domisi, į ką žiūri, ką rodo, ko klausia, ką bando pasakyti,  išreikšti. |
|  | • Suaugusiojo padedamas kartoja  girdėtus trumpus kūrinėlius. | • Skatinti vaiką kartoti dainelių, eilėraštukų, žaidinimų, pasakėlių tekstų garsus, žodžius, frazes, juos papildant kūno kalba. |
|  | **3-iasis žingsnis**  **Klausymas**  • Klausosi skaitomų ir pasakojamų  kūrinėlių, naujų žodžių.  • Išklauso, supranta ir reaguoja į kelis vienas paskui kitą sekančius prašymus, siūlymus, patarimus. | Mėgsta klausytis jau žinomų  kūrinėlių, suklūsta išgirdęs  jau girdėtą pasakojimą,  aiškinasi nesuprastą  žodį. | | • Skaityti ir pasakoti vaikams apie kitus vaikus, artimiausios aplinkos gyvūnėlius,  vaikams skirtų televizijos laidų veikėjus, siejant tai su jo gyvenimiška patirtimi. |
|  | **Kalbėjimas**  • 3–4 žodžių sakiniais kalba ir klausinėja apie save, savo norus, poreikius, išgyvenimus. Pradeda mėgdžioti suaugusiųjų kalbėseną. Sako „ačiū“, „prašau“. | Vaikas sako: „Žiūrėk, kaip aš  vairuoju. Aš geras vairuotojas.  Kai užaugsiu, pirksiu mašiną.  Bus didelė ir graži.“ | | • Skatinti vaiką nuolat pasakoti apie save, savo norus rūpesčius, šeimos  narius.  • Kalbant skatinti vaiką vartoti mandagumo žodelius. |
|  | • Kalba ir klausinėja apie tai, ką matė ir girdėjo, apie aplinkos objektus, jų savybes, įvykius, net jei jų dabar ir nemato. Domisi laidomis, animaciniais  filmais vaikams, kalba apie juos. Vienu ar keliais žodžiais atsako į elementarius  klausimus. | • Įvairiose bendravimo situacijose nuolat klausinėti vaiko apie jį patį, apie tai, ką jis veikia, ko nori, ką mėgsta, skatinti apie tai pasakoti. |
|  | • Kalba kelių žodžių sakiniais, žodžius derina pagal giminę, skaičių, linksnį. | Vaikas komentuoja filmuką, pakartoja auklėtojos dainelės žodžius. | | • Skatinti vaiko kalbėjimą, pateikiant  taisyklingo kalbėjimo modelius. |
|  | • Kartu su suaugusiuoju deklamuoja  eilėraštukus, užbaigia žinomas pasakas, eilėraščius. | • Deklamuoti eilėraštukus, užbaigti žinomų pasakų, eilėraštukų frazes. |
| 3-6 m. | **4-asis žingsnis**  **Klausymas**  • Klausosi aplinkinių pokalbių, sekamų, pasakojamų, skaitomų, deklamuojamų kūrinių literatūrine kalba, tarmiškai. | Domisi aplinkinių pokalbiais,  pasakojimais – „viską girdi“. | | • Skaityti vaikui tekstus ne tik literatūrine kalba, bet ir tarmiškai. |
|  | • Pradeda išklausyti, suprasti ir reaguoti į tai, ką jam sako, aiškina suaugusysis ar vaikas. Stengiasi suprasti kita  kalba kalbančių vaikų norus, pasiūlymus. | Vaikas išklauso draugą ir  reaguoja į jo kalbą. | | • Atkreipti vaiko dėmesį į kita kalba kalbančius aplinkinius. |
|  | **Kalbėjimas**  • Kalba pats sau, kalba kitam, klausinėja, užkalbina, prašo, pašaukia, kartais laikydamasis elementarių kalbinio etiketo normų. Kalba, pasakoja  apie tai, ką jaučia ir jautė, veikia  ir veikė. Žaidžia garsais ir žodžiais, kuria naujus žodžius. | Vaikai pasakoja, ką girdėję, deklamuoja trumpus eilėraštukus, pasakas. | | • Skatinti vaiką įvairiose bendravimo  situacijose gyvai kalbėtis su draugais. Bendraujant su suaugusiaisiais,  vartoti elementarius mandagumo žodžius. |
|  | • Kalba, pasakoja apie tai, ką mato ir matė, girdi ir girdėjo, ką sužinojo, suprato, vartodamas elementarius terminus, girdėtus naujus žodžius. | • Skatinti vaiką kalbėti apie dabartinę ir buvusią veiklą, esamus ir buvusius išgyvenimus, vartojant girdėtus naujus  žodžius. |
|  | • Kalbėdamas vartoja paprastos  konstrukcijos gramatiškai taisyklingus sakinius. Taisyklingai taria daugumą  gimtosios kalbos žodžių garsų. Padedant atpažįsta žodyje kelis atskirus garsus. | • Su vaiku kalbėti taisyklingų  konstrukcijų sakiniais, taisyklingai  tariant gimtosios kalbos garsus, skatinant įvairiuose žodžiuose juos atpažinti. |
|  | • Deklamuoja trumpus eilėraščius,  atkartoja trumpas pasakas ar apsakymus, pridėdamas savo žodžių, pasakojimą palydėdamas gestais ir mimika. | • Vaiko kalbos jausmą žadinti emocinga, ekspresyvia ir vaizdinga kalba. |
|  | **5-asis žingsnis**  **Klausymas**  • Klausosi įvairaus turinio tekstų (grožinių, publicistinių, enciklopedinių, informacinių), apie aplinką, įvairius įvykius, reiškinius klausosi gyvai, įrašų.  • Supranta sudėtingesnio turinio tekstus. Supranta, kad į jį kreipiamasi ar kalbama ne gimtąja kalba. | Supranta, kad skirtingo turinio tekstai suteikia specifinę informaciją, kad juos galima skaityti, galima klausyti įrašų. | | • Sudaryti galimybes vaikui susipažinti su įvairių žanrų tekstais. Padėti vaikui pajausti tekstų stilistinę įvairovę.  • Skaityti įvairių žanrų tekstus. |
|  |
|  | **Kalbėjimas**  • Natūraliai kitiems kalba apie tai, ką žino, veikia, ko nori, tikisi, nesupratus paaiškina, pakartoja. Kalbėdamas žiūri į akis. | Vaikai komentuoja nuotraukas. | | • Palaikyti kiekvieno vaiko kalbėjimą,  rodant susidomėjimą tuo, ką jis kalba. Skatinti vaiką kalbėti apie savo norus, išgyventus įspūdžius, vidinį pasaulį. |
|  | • Kalba, pasakoja apie tai, kas buvo nutikę, įvykę, tai siedami su žmonėmis, tautos gyvenimu, gamtos reiškiniais.  Vartoja įvairią techniką, transporto priemones bei prietaisus įvardijančius žodžius. Pasakoja, kalbasi apie matytus animacinius filmus, televizijos laidas, žaistus kompiuterinius žaidimus. Bando susikalbėti su kitakalbiu vaiku, pakartodamas jo kalbos vieną kitą žodį. | Vaikas pasakoja apie tai, kas buvo, pasakoja matytą filmuką. | | • Skatinti vaiką kalbėti apie nutikimą, patirtį prisimenant kuo daugiau įvykio aplinkybių, detalių, pateikiant vaikui įvairių klausimų, padedančių įvairinti kalbėjimą: kur tai nutiko, ką ten girdėjai, ką tada jautei ir kt. Būti dėmesingu pasakojimo klausytoju. |
|  | • Laisvai kalba sudėtiniais sakiniais,  žodžius į sakinius jungia laikydamasis perprastų kalbos taisyklių. Vartoja  daugumą kalbos dalių (daiktavardžius,  veiksmažodžius, būdvardžius, prieveiksmius, prielinksnius ir kt.). Išgirsta pirmą ir paskutinį garsą jo paties, tėvų, draugų vardažodžiuose,  trumpuose žodžiuose. | Komentuoja piešdamas, įvardija savo vardo bei kito žodžio pirmus garsus. | | • Skatinti vaiką išgirsti pirmą ir paskutinį garsą jo paties, tėvų, draugų vardažodžiuose, trumpuose žodžiuose.  Su atpažintu garsu sugalvoti naujų žodžių. Žaisti žodžiais juos trumpinant, įvairiai jungiant. |
|  | • Seka girdėtas ir savo sukurtas pasakas, kuria įvairias istorijas, eilėraštukus, inscenizuoja. Deklamuoja skaitomų pasakų eiliuotus intarpus. | Kuria trumpus eilėraštukus, juos savaip pagražindami. | | • Žaisti klausimų-atsakymų rimavimo reikalaujančius žaidimus (pvz., „Kas ten triuška? Tindiriuška.“).  Skaitant kūrinėlius, nutylėti frazę ar žodį, skatinant vaiką juos pasakyti. Įvairiai inicijuoti eilėraščių, istorijų, pasakų  kūrimą. |
|  | **6-asis žingsnis**  **Klausymas**  • Klausosi draugų ir savo kalbos įrašų, įvairių stilių tekstų, mįslių, erzinimų, pajuokavimų bendrine kalba ir tarme. | Mėgdžioja įrašytos pasakos  personažų kalbėjimą, rodo  įvairias grimasas. | | • Ugdymo veikloje klausytis įvairios stilistikos tekstų. |
|  | • Supranta knygelės, pasakojimo, pokalbio turinį, įvykių eigą. Supranta pajuokavimus, dviprasmybes, frazeologizmus perkeltinę žodžių prasmę. Supranta artimiausioje aplinkoje vartojamus kitos kalbos žodžius. | • Padedant vaikui suvokti pasakojimo  turinį, išskirti ir aptarti su vaiku pasakojimo eigą. Žaisti žaidimus, susijusius su pasakojimo tekstu, jį iliustruoti, inscenizuoti. |
|  | **Kalbėjimas**  • Kalba natūraliai, atsižvelgdamas į bendravimo situaciją, išsakydamas savo patirtį, norus, svajones, svarstymus,  kalba apie problemų sprendimą, vartoja mandagumo bei vaizdingus žodžius (sinonimus, antonimus ir kt.), technologinius terminus (mikrofonas,  pelė, klaviatūra ir kt.). Bando susikalbėti su kitakalbiu vaiku, suaugusiuoju. Garsiai svarsto savo planuojamos veiklos eigą, praneša apie tai draugui, grupelei draugų, visai grupei. Klausinėja apie tai, kas išgirsta, matyta, sugalvota,  pajausta. | Kartais auklėtojai paklausus viena kalba, vaikas atsako kita. | | • Sudaryti kuo daugiau ir įvairesnių  bendravimo situacijų, skatinti vaikus klausinėti apie tai, kas jiems įdomu, negirdėta. Pratinti vaiką reikiamą  informaciją perduoti kitiems. |
|  | • Pasakoja, kalba apie aplinką, gamtos reiškinius, techniką, įvardydamas įvairias detales, savybes, būsenas, vartodamas naujai išgirstus sudėtingesnės sandaros žodžius. | Vaikas komentuoja paveikslus, knygučių piešinius, filmus, nuotraukas, kuria naujas pasakas. | | • Pasakoti vaikams apie jiems nepažįstamą patirtį, vartojant išgalvotus žodžius, kalbą. |
|  | • Kalba taisyklingais sudėtingais sakiniais, vartoja pagrindines kalbos dalis. Išgirsta žodžius, kurie panašiai skamba, bet turi skirtingą reikšmę.  Išgirsta pirmą, paskutinį ir žodžio viduryje esančius garsus. Skiria gimtosios kalbos žodžius nuo išgirstų kitos kalbos žodžių. | • Žaisti įvairius garsų keitimo žodžiuose žaidimus, dainuoti ritmines daineles,  ieškoti aplinkoje daiktų, kurių pavadinimai prasideda arba baigiasi nurodytu garsu.  • Išmėginti kalbinės raiškos priemones kuriant dialogus, inscenizuojant, vaidinant. |
|  | • Komentuoja meno kūrinius, atpasakoja pasakas, padavimus, apsakymus, matytus ir girdėtus per įvairias skaitmenines laikmenas (TV, DVD, CD). Kuria ir pasakoja įvairius tekstus, mįsles, humoristines istorijas, deklamuoja savo sukurtus kūrinėlius, žaidžia prasmingais ir beprasmiais žodžiais, bando juokauti, kalba „ateivių“ kalbomis, užsienio “kalbomis. Keičia balso stiprumą, kalbėjimo tempą, intonacijas ir kt. | • Inicijuoti įvairius vaikų žodžių žaidimus, pasakojimų būdus: spontaniškus, atkuriamuosius, kūrybinius, fantastinius,  ir kt.  • Išmėginti kalbinės raiškos priemones, kuriant dialogus, inscenizuojant, vaidinant. |
| **ŽENKLAI, ĮSPĖJANTYS APIE POREIKĮ PRITAIKYTI UGDYMO PROCESĄ** | | | | |
| **Palyginti su bendraamžiais vaikas**  **dažnai arba visada:** | | | **Elgesys ir gebėjimai, rodantys vaiko**  **mėginimą kompensuoti sunkumus –**  ***„Aš galiu kitaip“*** | |
| * trejų metų nekalba; * negeba išsakyti savo poreikių bendraamžiams ir (ar) ugdytojams; * būdamas penkerių metų netaisyklingai taria kalbos garsus (švepluoja); * prastai suvokia kitų kalbą (prašymus, nurodymus), ypač sudėtingesnes frazes; * negeba rišliai papasakoti įvykių; nusakyti savo jausmų, išgyvenimų; * nejuokauja ir nesuvokia kitų humoro; * dažnai reikia kartoti prašymus, nurodymus; * negali arba neaiškiai išreiškia susidomėjimą kalba; * kalba gramatiškai netaisyklinga (daro kaitymo, derinimo, prielinksnių vartojimo ir kt. klaidų); * kalba skurdi, menkas žodynas, vartoja mažai būdvardžių; * klausydamasis blogai suvokia pasaką ar kitą tekstą; * nemėgsta deklamuoti eilėraščių, sunkiai juos išmoksta; * nemėgsta klausytis pasakojimų, pasakėlių; * kalba nesklandžiai, susijaudinęs pradeda mikčioti; * sunkiai įsimena žodžių reikšmes; * kalba per lėtai arba per greitai; * nuolat prašo pakartoti, įdėmiai stebi kalbančiojo veidą; * neišgirsta, kai į jį kreipiamasi. | | | * atidžiau stebi aplinką ir aplinkinius, kartoja kitų vaikų elgesį; * komunikuoja neverbaliniu būdu (gestais, mimika, akimis, judesiais); * derina žodinę ir nežodinę kalbą; * apžiūrinėja jau pažįstamus paveikslėlius, bet neprisimindamas pavadinimo klausinėja: „Kas čia?“ „Ką daro?“ ir pan. | |
| **Rekomendacijos ikimokyklinio ugdymo auklėtojams ir tėvams**  • Mokykite įsiklausyti į aplinkos garsus. Padėkite vaikui juos suvokti ir įvardykite juos. Sudarykite situacijas, kurios padėtų vaikui suprasti, iš kur sklinda garsas.  • Jei būtina, užduotis, nurodymus pateikite vaizdžiai (paveikslėliais ar jų serija).  • Norėdami atkreipti į save dėmesį, naudokite ryškius simbolius (spalvotą skritulį, pan.).  • Jei vaikas kalba, bet kalba netaisyklinga, modeliuokite taisyklingas frazes, pvz., kaip paprašyti, išreikšti savo jausmus ir pan.  • Stebėkite, kaip vaikas išsako poreikius, mokykitės suprasti neverbalinę jo kalbą.  • Jei vaikas stengiasi kalbėti, būkite kantrus, netaisykite kiekvienos jo klaidos.  • Jei blogai suvokia tekstą, rodykite jam paveikslėlius.  • Jei kalba neišlavėjusi, bet vaikas gerai taria, skatinkite žaisti žodžių žaidimus – sugalvoti įdomių vardų, pavadinimų veikėjams, žaislams, rimuoti žodžius ir pan.  • Išnaudokite spontaniškas, ypač problemines, kalbai ugdyti palankias situacijas, pvz., jei vaikas rodo „ten“ (prašydamas daikto), modeliuokite frazę, pvz., „prašau duoti“ (arba „lėlė“) ir pan. Padėkite suprasti, kad kalbėdamas vaikas gali pakeisti situaciją.  • Iš pradžių vartokite vaikui gerai suprantamus žodžius, pamažu įveskite naujų žodžių.  • Draugiškai pataisykite blogai tariamą žodį, tačiau tai darykite neįkyriai. | | | | |

* + 1. **RAŠYTINĖ KALBA**

|  |  |  |  |  |
| --- | --- | --- | --- | --- |
| **Vertybinė nuostata.** Domisi rašytiniais ženklais, simboliais, skaitomu tekstu. | | | | |
| **Esminis gebėjimas**. Atpažįsta ir rašinėja raides, žodžius bei kitokius simbolius, pradeda skaitinėti. | | | | |
|  | Vaikų pasiekimai | Vaikų veiklos ugdymo gairės | | Suaugusiųjų ugdymo gairės |
| **1,5-3 m.** | **1-asis žingsnis**  **Skaitymas**  • Vartinėja, žiūrinėja paveikslėlių  knygeles, žiūrinėja paveikslėlius.  Palankiai reaguoja į knygelių skaitymą (vartymą) kartu su suaugusiaisiais. | Manipuliuodamas su žaislinėmis knygelėmis,  rodo teigiamas emocijas. | | • Pasisodinus kūdikį ant kelių, kartu vartyti, žiūrinėti paveikslėlius. Kalbėti vaikui apie tai, ką mato kiekviename  puslapyje. |
|  | **Rašymas**  • Stebi rašančiuosius, domisi įvairiomis rašymo priemonėmis, brauko jomis įvairias linijas. | Domisi įvairiais rašikliais. | | • Sudaryti situacijas, kuriose mažylis galėtų matyti, kaip rašote. |
|  | **2-asis žingsnis**  **Skaitymas**  • Varto knygeles, žiūrinėja paveikslėlius, piršteliu juos rodo. Pradeda atpažinti jo mėgstamas knygeles, nori, kad jas jam paskaitytų. Kartais knygelę laiko taisyklingai. Reaguoja į skaitomą  tekstą. Kreipia dėmesį į aplinkoje esančias raides, žodžius, simbolius. | Vaikas atsivertė knygą, palietė pirštais paveikslėlį.  Pamatęs aplinkoje parašytas  raides, nupieštus simbolius,  klausia: „Kas čia?“ | | • Laikant vaiką ant kelių, skaityti knygutę. Leisti vaikui pačiam laikyti knygutę, versti lapus. Vartant ir skaitant knygeles skatinti  vaikų žodinę ir kūno kalbą. Skaitomų kūrinėlių tekstą sieti su jo gyvenimu. |
|  | **Rašymas**  • Įvairiomis rašymo priemonėmis  spontaniškai brauko popieriaus lape. | Spontaniškai brauko popieriaus lape. | | • Papildyti vaiko rašytinę aplinką. |
|  | **3-iasis žingsnis**  **Skaitymas**  • Varto knygeles, dėmesį skirdamas ne tik paveikslėliams, bet ir tekstui, prašydamas paskaityti. Geba sieti paveikslėlius su juose vaizduojamais konkrečiais daiktais, juos pavadina. Pradeda pažinti aplinkoje esančius simbolius. | Reikalauja, kad knygelė būtų  skaitoma po kelis kartus, nekeičiant teksto.  Skiria grupėje esančius simbolinius ženklus: įvairius  žaidimų kampelius, patalpas  žyminčius ženklus. | | • Skaityti vaikui kelis kartus per dieną, parinkus trumpus tekstukus, kuriuose kartojasi tie patys žodžiai. Skirtingai perteikti atskirų personažų kalbą.  • Nuolat atkreipti vaikų dėmesį į jų artimoje aplinkoje esančius simbolius, aiškinti jų reikšmę. |
|  | **Rašymas**  • Įvairiomis rašymo priemonėmis  kraigalioja vertikalias ir horizontalias linijas. | Vaikas keverzoja lape. | | • Pozityviai vertinti vaiko keverzones.  Džiaugtis jo pasiekimais. Nuolat skatinti  keverzonėmis reikšti savo mintis. |
| **3-6 m.** | **4-asis žingsnis**  **Skaitymas**  • Domisi skaitymu. Vaizduoja, kad skaito knygą, kuri jam buvo skaityta. „Skaito“  knygelių paveikslėlius, įvardija įvairių objektų ir veikėjų bruožus, veiksmus. Atkreipia dėmesį į raides, simbolius  (grafinius vaizdus) aplinkoje, pradeda jais manipuliuoti įvairioje veikloje. | Vartydamas knygutę, šnekasi su veikėjais. | | • Įvairioje bendravimo aplinkoje vartyti žurnalą, knygą, bukletą ar skrajutę. Skatinti vaiką domėtis suaugusiojo skaitomu tekstu.  • Vaikui užduoti klausimus apie tai, ką „perskaitė.“ Atsakymus užrašyti ir jam paskaityti. Vaiko „perskaitytą“ tekstą  pasiūlyti iliustruoti. |
|  | **Rašymas**  • Domisi ne tik įvairiomis rašymo  priemonėmis, bet ir galimybe rašyti (planšetiniu kompiuteriu ir kt.). Kraigalionėse ir piešiniuose pasirodo  realių raidžių elementai ir raidės. Raidėmis ir simboliais (grafiniais vaizdais) pradeda manipuliuoti įvairioje  veikloje. | Vaiko keverzonėse matomos raidelės: A,O,I,V.  Vaikas piešinėlyje įrašo savo vardą. | | • Turtinti vaiko aplinką įvairiais rašikliais, sudaryti galimybę pažinti kompiuterį.  • Skatinti keverzonėmis užrašyti savo vardą, pavardę, norus.  • Ieškoti aplinkoje žodžių, kuriuose yra vaiko vardo raidės. |
|  | **5-ais žingsnis**  **Skaitymas**  • Domisi abėcėlės raidėmis. Pastebi žodžius, prasidedančius ta pačia raide. Supranta, kad kai kurios raidės turi  savo pavadinimą ir specifinę grafinę raišką. Supranta aplinkoje matomų kai kurių spausdintų žodžių prasmę. | Vartydami knygutę, vaikai kalbasi tarpusavyje, komentuodami raideles, paveikslėlius. | | • Grupėje kurti kuo įvairesnę raidžių aplinką. Skaityti tekstukus, kuriuose žaidžiama su kalbos garsais, kurie atspindi vaiko pažįstamas raides.  Raidėms sugalvoti smagius pavadinimus. Skatinti vaiką apie raides, jų charakterį kurti istorijas, pasakas.  • Nuolat kreipti vaiko dėmesį į aplinkoje esančius užrašus, simbolius, reklaminius užrašus. |
|  | • Sugalvoja pavadinimus paveikslėliams,  knygelėms. Įvardija specifinius skaitomo  teksto veikėjų bruožus. | • Skatinti vaiką pavadinti savo sukurtas knygeles, nupieštus piešinius, atliktus darbelius.  • Skatinti vaikus kurti rankų darbo knygeles su paslaptingomis durelėmis, langeliais, uždengtais paveikslėliais ir  kt. |
|  | **Rašymas**  • Domisi ir supranta skirtingų spaudinių funkcijas (kalendorius, valgiaraštis, reklama, bukletas ir pan.). | Kuria reklamas, rašo laikraštį. | | • Praturtinant vaiko aplinką skirtingo turinio spaudiniais, skatinti savarankiškai kurti reklamas, skelbimus, sveikinimus, kvietimus, dienotvarkę, orų prognozes suvestines ir kt. |
|  | • Kopijuoja raides, paprastu žodžius. „Iliustruoja“ pasakas, pasakojimus, istorijas, filmukus, iliustracijose parašydamas nukopijuotas raides, žodžius. Kuria ir gamina rankų darbo knygeles su elementariais nukopijuotais  sakiniais, žodžiais, raidėmis. Braižo ir aiškina planus, schemas, grafikus. Bando rašyti raides, pradėdamas savo  vardo raidėmis. (Planšetiniame kompiuteryje rašo savo vardą, trumpus žodelius.) | Iliustruoja pasakas, kuria savo rankų darbo knygeles, braižo transporto planus. | | • Skatinti vaiką įvairioje veikloje kopijuoti atskiras raides, žodžius. Skatinti rašyti  savo vardą įvairiais rašikliais, kompiuteriu.  • Skatinti vaiką savo veikloje skaitytas pasakas atvaizduoti įvairiomis schemomis, grafikais, juos komentuoti.  • Skatinti vaiką pasirašyti savo piešinius, darbelius pirmąja vardo raide, visu vardu. |
|  | **6-asis žingsnis**  **Skaitymas**  • Domisi knygomis, įvairiais rašytiniais tekstais, supranta nesudėtingą jų siužetą, klausinėja. Pradeda suprasti ryšį tarp knygos teksto, iliustracijų ir asmeninės patirties. Žino keliolika abėcėlės raidžių. Supranta, kad garsas  siejamas su raide, o raidės sudaro žodį. Pradeda skirti žodžius sudarančius garsus, skiemenis. Pažįsta parašytą žodį kaip atskirų raidžių junginį. | Kalbasi tarpusavyje, kokias raides jau pažįsta, išploja vardus skiemenimis. | | • Grupės knygų kampelį nuolat papildyti įvairių žanrų knygomis, rašytiniais tekstais.  • Kartu su vaiku kasdien skaityti knygas.  • Pakalbėti apie skaitomo teksto veiksmą, kokie įvykiai aprašyti. Susieti perskaitytą tekstą su vaiko patirtimi.  • Organizuoti vaiko vardo raidžių  dieną. Skaitant knygeles, atkreipti vaiko dėmesį į atskiras raides, žodžius, teksto dėstymą įvairaus žanro knygose.  • Sudaryti vaiko vardo, jo artimųjų vardų raidžių abėcėles (t. y., asmeninį vaiko raidžių žodynėlį). |
|  | • Gali perskaityti užrašus, kuriuos mato gatvėse, pavyzdžiui, parduotuvių, kirpyklų, kavinių pavadinimus. | Eidamas gatve, perskaito gatvės pavadinimą. | | • Skatinti vaiką atpažinti artimiausioje  aplinkoje esančius įvairius simbolinius ženklus, skaitinėti įvairias trumpas  iškabas. |
|  | **Rašymas**  • Spausdintomis raidėmis rašo savo vardą, kopijuoja aplinkoje matomus žodžius. Piešiniuose užrašo atskirų  objektų pavadinimus. Įvairiais simboliais bando perteikti informaciją. Planšetiniu  kompiuteriu rašo raides, žodžius. Supranta rašymo tikslus. | Užrašo savo vardą, kopijuoja aplinkos daiktų pavadinimus, piešia eismo ženklus, kompiuteriu užrašo raides, žodžius. | | • Skatinti vaiką kuo dažniau kurti žodinius laiškus, telegramas, pranešimus, žinutes. Sukurtą tekstą pasiūlyti perteikti įvairiais simboliais.  • Skatinti vaiką kopijuoti reikiamus žodžius, raides, simbolius nuo pavyzdžių įvairiuose raidynuose, knygose, bukletuose, skrajutėse, žurnaluose, laikraščiuose, iškabose.  • Pasiūlyti vaikams atskiras raides, žodžius, simbolius ar šiaip įdomią informaciją perrašyti ar savarankiškai užrašyti kompiuteriu. |
| **ŽENKLAI, ĮSPĖJANTYS APIE POREIKĮ PRITAIKYTI UGDYMO PROCESĄ** | | | | |
| **Palyginti su bendraamžiais vaikas**  **dažnai arba visada:** | | | **Elgesys ir gebėjimai, rodantys vaiko**  **mėginimą kompensuoti sunkumus –**  ***„Aš galiu kitaip“*** | |
| * vengia žaidimų, susijusių su piešimo, spalvinimo užduotimis; * sunkiai apvedžioja kontūrus, sujungia taškus; * negeba atlikti tikslių judesių rankomis; negrabiai laiko pieštuką, rašiklį; * neskiria panašios formos ženklų, simbolių; * negali nukopijuoti paprastų formų; * negeba sudėlioti dėlionės; * blogai orientuojasi popieriaus lape; * netinkamai išdėsto jame piešinį; * sunkiai atlieka žodinius nurodymus, susijusius su ženklų seka. | | | * prašo pagalbos ir ją priima; * reikalaujamas užduotis (atpažinimo, taškų sujungimo ir pan.) geriau atlieka kompiuteriu; noriau dainuoja, klausosi pasakų ir atlieka kitą veiklą, susijusią su girdimuoju suvokimu. | |
| **Rekomendacijos ikimokyklinio ugdymo auklėtojams ir tėvams**  • Leiskite vaikui atlikti rašymo užduotis smėlyje, kreidele ant šaligatvio ir pan. Skatinkite popieriaus lape braižyti stambesnes linijas.  • Papuoškite grupę raidėmis, paprastais esminiais žodžiais, siekite juos su metų laikais, vaikų vardais ir kt.  • Duokite dėlionę iš 2–3 dalių, priešais padėkite užbaigto daikto (dėlionės) pavyzdį.  • Duokite skaityti ne tik knygą, bet spalvotą plakatą, reklamą, nuotraukų albumą ir pan. Prašykite, kad vaikas įvardytų, ką mato.  • Skaityti rinkitės paprastus tekstus su pasikartojančiais įvykiais (pasakas „Raudonkepuraitė“, „Vilkas ir ožiukai“ ir kt.).  • Mokykite iš storų raidžių sudėlioti savo vardą. Prašykite tas raides nuspalvinti.  • Jei prašote vaiko spalvinti, braižyti, piešti, pritaikykite vaiko galimybėms popierių ir priemones. Kartais vaikui lengviau, kai popierius standus, pritvirtintas prie stalo, pieštukas stambus ir kt.  • Jei vaikui, priešingai, lengviau atlikti smulkius judesius, duokite štrichuoti, taškuoti, taikyti kitus rašymo (spalvinimo) būdus. | | | | |

|  |  |
| --- | --- |
|  | * 1. **SMALSUS VAIKAS**   **Tikslai:**   1. **Plėtoti žinias apie aplinką, jos pažinimo būdus, gebėti pritaikyti žinias.** 2. **gebėti matuoti, tapatinti, grupuoti, klasifikuoti daiktus pagal formą, dydį, spalvą.** 3. **Suvokti daikto vietą ir padėtį erdvėje, laiko tėkmę.** |

* + 1. **APLINKOS PAŽINIMAS**

|  |  |  |  |  |
| --- | --- | --- | --- | --- |
| **Vertybinė nuostata.** Nori pažinti bei suprasti save ir aplinkinį pasaulį, džiaugiasi sužinojęs ką nors nauja. | | | | |
| **Esminis gebėjimas.** Įvardija ir bando paaiškinti socialinius bei gamtos reiškinius, apibūdinti save, savo gyvenamąją vietą, šeimą, kaimynus, gyvosios ir negyvosios gamtos objektus, domisi technika ir noriai mokosi ja naudotis. | | | | |
|  | Vaikų pasiekimai | Vaikų veiklos ugdymo gairės | | Suaugusiųjų ugdymo gairės |
| 1,5-3 m. | **1-asis žingsnis**  • Domisi aplinka, sutelkia dėmesį į arti esančius veidus, daiktus. | Apžiūrinėja naują aplinką,  savo rankas, paduotus daiktus, trumpam atkreipia dėmesį į save veidrodyje. | | • Aplinkoje turėti žaislų, spalvotų, kontrastingo dizaino daiktų, su kuriais kūdikiai gali pradėti susipažinti, atpažinti, išbandyti. |
|  | • Reaguoja į skirtingus vaizdus, paviršius, kvapus, garsus, skonius. | Liečia, ragauja, uodžia, krato,  daužo daiktus, žaislus. | | • Vaikui padėti pamatyti daiktus iš skirtingų perspektyvų, pvz., iš arti ar toli, iš priekio, iš šono, tyrinėti juos visais  pojūčiais (matyti spalvas, liesti skirtingus paviršius, girdėti skleidžiamą garsą). |
|  | • Atpažįsta artimus žmones, žaislus, daiktus. | Bando pasiekti, paimti, paliesti, paragauti, pauostyti, pajudinti. | | • Liesti vaiką, švelniai, saugiai imti ant rankų. Parodyti, kad dalijatės su kūdikiu malonumu ir atradimais. |
|  | **2-asis žingsnis**  • Stebi ir atpažįsta artimiausią savo aplinką, orientuojasi joje.  • Pažįsta ir pavadina kai kuriuos gyvūnus, žmones, daiktus, jų atvaizdus.  • Žino kai kurių daiktų paskirtį ir jais naudojasi (šukos, šaukštas, nosinaitė). | Pamėgdžiodami suaugusiuosius, bando šukuotis, valgyti su įrankiais, valytis dantis, šluostyti stalą, pašerti naminį gyvūną, palaistyti augalą. | | • Skatinti vaikus išbandyti daiktus kaip įrankius, juos pavadinti. Parodyti, kaip tai daryti, įvardyti, kas daroma, taip mokant pavadinti veiksmą.  • Skatinti vaikus ir jiems padėti pavadinti įvairius daiktus, galvoti ir kalbėti apie tai, ką jie daro su žaislais ar daiktais.  Inicijuoti klausimus apie tai, kodėl kas nors vyksta, atsitinka, ir atsakyti į juos.  • Sudaryti galimybę tyrinėti, kaip dviejų ir trijų dimensijų daiktai tinka vienas prie kito, pvz., dėlionės, kaladėlės.  • Suteikti progą dalyvauti prižiūrint tam tinkamus augalus, gyvūnėlius. Pratinami  plautis rankas, naudotis dantų šepetuku ir pan. |
|  | **3-iasis žingsnis**  • Atpažįsta ir pavadina vis daugiau artimiausioje aplinkoje esančių augalų (sodo, daržo, lauko), gyvūnų, daiktų,  domisi jais.  • Skiria atskirus gamtos reiškinius.  • Orientuojasi savo grupės, darželio, namų aplinkoje.  • Pasako savo ir savo šeimos narių vardus.  • Dalyvauja prižiūrint augalus ar gyvūnus. | Kalbėdami taisyklingai pavadina kai kuriuos dažniau  sutinkamus augalus ar gyvūnus, savo kūno dalis.  Pasako, kai šalta ar šilta.  Padeda prižiūrėti naminius  augalus ar gyvūnus.  Džiaugiasi pamatę savo  pažįstamą aplinką  Vardija šeimos narius, pasako  savo vardą ir pavardę, parodo  ir pasako, kiek turi metų. | | • Skatinti vaikus stebėti ir pavadinti augalus ir gyvūnus, esančius artimiausioje aplinkoje, patalpose ir išėjus į lauką, rodyti paveikslėlius skatinant apie juos kalbėti. Sudaryti  galimybę prisidėti prižiūrint kambarinį augalą, naminį gyvūnėlį. Skatinti kalbėti apie tai, ką gyvūnėlis ėda, kokius vaikus veda, ko reikia augalui, kad jis augtų ir pan.  • Mokyti savo kūno dalių pavadinimų, aptarti jų paskirtį ir priežiūrą. |
| 3-6 m. | **4-asis žingsnis**  • Pažįsta gyvenamosios vietovės objektus (namai, automobiliai, keliai, parduotuvės ir pan.).  • Pasako miesto, gatvės, kurioje gyvena, pavadinimus, savo vardą ir pavardę.  • Pastebi pasikeitimus savo aplinkoje.  • Pastebi ir nusako aiškiausiai pastebimus gyvūnų ir augalų požymius.  • Atpažįsta gamtoje ar paveiksluose dažniausiai sutinkamus gyvūnus, medžius, gėles, daržoves, grybus, pasako jų pavadinimus.  • Pasako metų laikų pavadinimus ir būdingus jiems požymius, skiria daugiau gamtos reiškinių (rūkas, pūga, šlapdriba). | Pastebi gyvūnus, jų išskirtinius bruožus, klausia  vardo, ką valgo ir pan. Bando  paliesti augalo lapus, medžio  žievę, pauostyti žiedą, paragauti.  Stebi, kas atsitiks judinant  daiktus (pučiant, traukiant,  stumiant, sukant, supant,  skandinant). Tyrinėja medžiagų savybes.  Žiūri filmus apie gamtą, gyvūnus, klausinėja. | | • Sudaryti galimybę stebėti augalus ir gyvūnus gamtoje ir namų (ūkio) aplinkoje, skatinti vaikus kalbėti apie stebimų gyvūnų ar augalų kūno dalis, išvaizdą, apie tai, ko jiems reikia, kad augtų, kaip juos saugoti, prižiūrėti. Paaiškinti, kad ne visus augalus galima ragauti, yra nuodingų arba dilginančių.  • Skatinti stebėti dienos orus, metų laiką ir gamtos pokyčius, kurie tuo metu vyksta. Sudaryti galimybę ne tik apie tai kalbėti, bet ir pavaizduoti piešiniu, vaidinimu, dainele, surasti paveikslus knygose ir kt.  • Sudaryti galimybę tyrinėti, kaip daiktai juda ir kaip juos pajudinti, pvz., pučiant, traukiant, stumiant, sukant, supant, skandinant. |
|  | **5-asis žingsnis**  • Atpažįsta ir įvardija ne tik naminius, bet ir kai kuriuos laukinius gyvūnus. Samprotauja apie naminių ir laukinių  gyvūnų gyvenimo skirtumus.  • Skiria daržoves, vaisius, uogas, nusako, kaip naudoti maistui.  • Domisi dangaus kūnais, gamtos reiškiniais, kurių negali pamatyti (pvz., ugnikalnių išsiveržimas, žemės drebėjimas smėlio audra).  • Pasakoja apie savo šeimą, jos  buitį, tradicijas.  • Moka papasakoti apie savo gimtąjį miestą ar gyvenvietę. Pasako savo gatvės pavadinimą. Įvardija kelis žinomus gimtojo miesto objektus.  • Gali savarankiškai nueiti į darželio salę, dailės studiją.  • Atranda buities prietaisų, skaitmeninių technologijų panaudojimo galimybes, noriai mokosi jais naudotis. | Domisi gyvūnų jaunikliais, jų panašumu į tėvus, elgsena. Sako, kad nori turėti globotinį.  Mėgsta išvykas į gamtą, muziejų, ūkį ar į tėvų darbovietes.  Stebi metų laikų kaitos požymius, klausia  apie katastrofas,  kurios vyksta pasaulyje.  Naudojasi skaitmeninėmis  priemonėmis, susiranda norimus žaidimus, muziką, nesudėtingą vaizdinę informaciją.  Kalba apie tai, kuo bus suaugę. | | • Organizuoti vaikų išvykas į gamtą, muziejus ūkius, tėvų darbovietes, skiriant jiems  nedideles užduotis, ką turėtų pastebėti, ko paklausti. Grįžus padėti vaikams sudėlioti parodėlę grupėje iš rastų įdomių daiktų, gamtinės medžiagos (akmenukai, plunksnos, sėklos, lapai ir t. t.), piešinių, paveiksliukų, bukletukų.  • Vaikams sukurti situacijas aiškintis (ragauti), kaip daržovės, vaisiai, uogos vartojami maistui, kuo jie naudingi.  • Vaikams suteikti progą išbandyti techniką, kuri padeda tyrinėti judėjimą, pvz., ratai, skridiniai, magnetai, sūpynės.  • Skatinti domėtis šeimos tradicijomis ir apie jas kalbėti. Parodyti, kad ir darželyje laikomasi tradicijų, švenčiamos šventės. Įtraukti į pasiruošimą joms visus vaikus, sudaryti jiems sąlygas dalyvauti, klausytis vaikų  idėjų ir padėti jas įgyvendinti, stengtis, kad tai būtų tikra šventė, o ne koncertinis pasirodymas. |
|  | **6-asis žingsnis**  • Pastebi aiškiai matomus skirtumus ir panašumus tarp gyvūnų ir augalų. Samprotauja apie tai, kur gyvena,  kuo minta naminiai ir laukiniai gyvūnai.  • Moka prižiūrėti kambarinius augalus, daržoves, stebi jų augimą.  • Papasakoja apie naminių gyvūnų naudą žmonėms ir augalų naudojimą maistui.  • Pradeda suprasti Žemės,Saulės, Mėnulio ir kitų dangaus kūnų ryšius. | Skirsto gyvūnus ir augalus  pagal aiškiai matomus išorinius požymius.  Kalba apie tai, kur gyvena laukiniai ir naminiai gyvūnai.  Mėgsta ruošti daržovių, vaisių salotas.  Moka nusakyti daikto pagaminimo  seką (pvz., iš avių gaunama vilna, verpiami siūlai, mezgamos pirštinės). | | • Sudaryti vaikams galimybes pažinti gamtinę ir socialinę aplinką stebint artimiausius objektus, t. y. kraštovaizdžius, augalus, gyvūnus, statinius, paminklus ir kt.  • Organizuoti netolimas išvykas. Pagal galimybes keliauti pėsčiomis ir autobusais.  • Kartu su vaikais atlikti nesudėtingus  bandymus, pvz., tirpinti medžiagas, daiginti sėklas, išardyti nebereikalingus  prietaisus ir pan. |
|  | • Pasako tėvų profesijas, įvardija savo giminaičius, žino savo namų adresą.  • Pasako savo šalies ir sostinės pavadinimą.  • Skiria ir pavadina suaugusiųjų profesijas, darbus ir buitį palengvinančią techniką (prietaisai, transportas, įrenginiai). Samprotauja apie tai, kad gamindami daiktus žmonės įdeda daug  darbo, kokių savybių žmogui reikia darbe, kokios yra profesijos.  • Domisi, kokie daiktai buvo naudojami seniau, kaip jie pasikeitė.  • Papasakoja apie tradicines šventes.  • Pradeda jausti prieraišumą prie artimiausios gamtinės aplinkos, dalyvauja ją prižiūrint ir puošiant, suvokia savo vietą joje, pažįsta ir įvardija gyvenamosios vietovės  objektus (upę, kalvą, mišką ir pan.), gyvūnus ir augalus.  • Rodo pagarbą gyvajai ir negyvajai aplinkai ir besiformuojančią atsakomybę už jos išsaugojimą.  • Mokosi rūšiuoti atliekas. | Klausinėja apie dangaus kūnus, ieško informacijos apie juos knygose, internete.  Rūšiuoja atliekas.  Pasakoja, kur dirba tėveliai.  Randa žemėlapyje gimtąjį  miestą.  Moka parodyti žemėlapyje  Lietuvą, Vilnių, savo miestą  ar rajono centrą, pažįsta Lietuvos vėliavą, herbą.  Noriai išbando senovinius  daiktus (pvz., lygina kočėlu,  muša sviestą ir kt.). Moka  palyginti ir įvardyti dabartinės  buities technikos pranašumus.  Žino tradicines šventes, noriai  joms ruošiasi. | | • Siūlyti vaikams tyrinėti žemėlapius,  gaublį.  • Supažindinti su giminės medžiu.  • Ekskursijos į tėvelių darbovietes. Kviesti tėvelius papasakoti apie savo profesiją.  • Turėti grupėje kampelį su Lietuvos atributika.  • Pagal galimybes supažindinti vaikus su senoviniais rakandais, leisti juos išbandyti, lyginti juos su dabartine  technika.  • Švęsti tradicines šventes.  • Naudoti vaizdo įrašus apie Respublikoje švenčiamas tradicines šventes (pvz., Užgavėnės Rumšiškėse, žirgų lenktynės Dusetose ir kt.) fotoalbumus apie gamtą, kalbėtis apie tai, ką juose pamatė.  • Skirti užduotėles vaikui stebėti žvaigždes žiemą ryte einant į darželį ir pasakoti.  • Stebėti su vaikais įvairius gamtos reiškinius.  • Supažindinti su atliekų panaudojimo  galimybėmis ir siūlyti daryti įvairius darbelius iš jų.  • Siūlyti stalo žaidimų, įvairių loto.  • Siūlyti vartyti žurnalus. |
| **ŽENKLAI, ĮSPĖJANTYS APIE POREIKĮ PRITAIKYTI UGDYMO PROCESĄ** | | | | |
| **Palyginti su bendraamžiais vaikas**  **dažnai arba visada:** | | | **Elgesys ir gebėjimai, rodantys vaiko**  **mėginimą kompensuoti sunkumus –**  ***„Aš galiu kitaip“*** | |
| * turi mažai žinių apie aplinkinį pasaulį; * nežino svarbiausios informacijos apie save; * nežino svarbiausių amžiaus reikalavimus atitinkančių sąvokų; * nežino esminių metų laikų požymių; * negeba naudotis būtiniausiais prietaisais, priemonėmis; * blogai skiria, kas tikra, o kas išgalvota; * nesugeba žaisti su jo amžiui pritaikytais didaktiniais žaislais; * veikdamas sutelkia dėmesį į detales, nesuvokia esmės; * nepasakoja arba pasakoja labai skurdžiai apie aplinkos vaizdus; * smulkmeniškai klausinėja apie aplinkos vaizdus; * aplinkos daiktus tyrinėja liesdamas; * nemėgdžioja aplinkos garsų; * nekreipia dėmesio į garsinius aplinkos signalus; * nesidomi paukščių, gyvūnų skleidžiamais garsais. | | | * dažniau klausia: „Kas čia?“ „Ką šitas daro?“ ir pan.; * dažniau kopijuoja kitų vaikų elgesį, ypač žaidimo metu; * žino apie kai kuriuos daiktus, reiškinius daugiau negu bendraamžiai (pvz., apie dinozaurus); * vaizduotėje susikuria draugų, apie juos pasakoja; * paklaustas tikslios informacijos (pvz., kur dirba tėvelis), jos nežinodamas mėgina atsakyti aptakiai: „Jis važiuoja ilgai į darbą, ten yra daug darbininkų, daug uždirba, man nupirko riedučius...“ ir pan.; * aplinką tyrinėja įsiklausydamas, gilinasi į tai, ką apie aplinką kalba aplinkiniai. | |
| **Rekomendacijos ikimokyklinio ugdymo auklėtojams ir tėvams**  • Įvardykite, apibūdinkite naujus daiktus, reiškinius vaiko aplinkoje.  • Lankykitės naujose vietose, komentuokite, kas vyksta, kaip vadinasi daiktai, ką veikia žmonės ir pan.  • Žaiskite žaidimus, kuriuose vaikas turėtų prisiminti ir pakartoti informaciją apie save (vardą, adresą, tėvelių darbą, kt.), savo šalį (Lietuvą).  • Skatinkite eksperimentuoti su daiktais, mokykite suprasti jų veikimo būdą, požymius.  • Supažindindami su aplinkos daiktais pagal galimybes remkitės visais įmanomais pojūčiais: skoniu, lytėjimu, rega, klausa, uosle.  • Vaikui, kuris blogai mato, kiek galima daugiau komentuokite aplinką, jos daiktus, daiktų detales, spalvas ir pan.  • Vaikui, kuris blogai girdi, jei tik įmanoma, demonstruokite aplinkos garsų skambėjimą.  • Padėkite suprasti veiksmų seką vaizdžiais paveikslais ar nuotraukomis (pvz., kaip į lentynas sudėti žaislus).  • Rodydami aplinkos daiktus, supažindindami su reiškiniais, formuokite vaikui juos apibūdinančias sąvokas. | | | | |

* + 1. **SKAIČIAVIMAS IR MATAVIMAS**

|  |  |  |  |  |
| --- | --- | --- | --- | --- |
| **Vertybinė nuostata.** Nusiteikęs pažinti pasaulį skaičiuodamas ir matuodamas. | | | | |
| **Esminis gebėjimas.** Geba skaičiuoti daiktus, palyginti daiktų grupes pagal kiekį, naudoti skaitmenis, apibūdinti daikto vietą eilėje, sudaryti sekas. Geba grupuoti daiktus pagal spalvą, formą, dydį. Jaučia dydžių skirtumus, daikto vietą ir padėtį erdvėje. Supranta ir vartoja žodžius, kuriais apibūdinamas atstumas, ilgis, masė, tūris, laikas. Pradeda suvokti laiko tėkmę ir trukmę. | | | | |
|  | Vaikų pasiekimai | Vaikų veiklos ugdymo gairės | | Suaugusiųjų ugdymo gairės |
| **1,5-3 m.** | **1-asis žingsnis**  **Skaičiavimas**  • Gestais, mimika parodo, jog suvokia, ką reiškia yra (nėra), dar, taip (ne). | Žaidžia „slėpynes“. | | • Žaisti tą patį žaidimą (pvz., „Slėpynes“) su tuo pačiu žaislu. Žaidimo metu kalbinti vaiką, vartojant žodžius „yra“, „nėra“, „dar“, „taip“, „ne“ bei juos palydint atitinkamais gestais, mimika (pvz., pritariant – palinksėti galva, nusišypsoti,  nepritariant – papurtyti galvą, susiraukti). |
|  | **Matavimas**  • Susidomi, kai parodomas kitokios  formos, dydžio, spalvos daiktas: siekia jį paimti, tyrinėja. Atkreipia dėmesį į judančius, artėjančius daiktus, daug kartų kartoja matytus veiksmus su daiktais. | Siekia netoliese padėtų žaislų.  Iš dviejų spalvų kamuoliukų atneša prašomos spalvos kamuoliuką. | | • Žaisti tuos pačius žaidimus su skirtingų spalvų, dydžių, formų daiktais: priartinti – nutolinti, paslėpti – parodyti, sugretinti.  • Įvardijant daikto spalvą, dydį, formą, daryti pauzes, vis pakartoti žodžius, jei norime, kad vaikas juos įsidėmėtų. |
|  | **2-asis žingsnis**  **Skaičiavimas**  • Supranta, ką reiškia vienas, dar vienas, du, daug (parodo pirštukais, kiek turi metukų). | Paklaustas, kiek turi metukų,  parodo pirštukais. | | • Klausytis ir teatralizuoti žaidinimus,  daineles, skaičiuotes, pasakėles, eilėraštukus ar žaisti žaidimus, kuriuose kas nors skaičiuojama, kartojama, randama dar ir dar... (pvz., eilėraštukai „Mano batai buvo du“, „Du gaideliai“, kopūsto lapų lupimas po vieną). |
|  | **Matavimas**  • Žaisdamas stengiasi rasti reikiamos formos, dydžio ar spalvos daiktą. Nuotraukoje, piešinyje atpažįsta anksčiau matytą daiktą. Supranta vis  daugiau žodžių, kuriais nusakoma daikto forma, dydis, spalva, judėjimas erdvėje: paimti didelį, nueiti iki, pažiūrėti  į viršų ir pan. | Žaidžia su vienas į kitą įdedamais indeliais | | • Sukurti aplinką, kurioje vaikas galėtų vartyti tas pačias knygeles kietais viršeliais, nevaržomai ardyti ir surinkti  daiktus, tyrinėti jų dydžių santykius, visaip eksperimentuoti su spalvomis, dydžiais ir formomis, įvairiai judėti. Domėtis, ką veikia vaikas, jį kalbinti. Darant pauzes, pakartojant žodžius,  judesius, skatinti vaiką juos įsidėmėti. |
|  | **3-iasis žingsnis**  **Skaičiavimas**  • Skiria žodžius: mažai (vienas, du) ir daug. Paprašytas duoda kitiems po vieną žaislą, daiktą. | Pasako, kiek turi metukų.  Pastebi, jei kas suklysta, paprašytas paimti vieną daiktą. | | • Duoti vienodo dydžio ir formos daiktų ir mokyti paimti vieną (du) daiktus, padalyti daiktus po vieną (pvz., kitiems vaikams), sudėlioti juos į dvi, tris krūveles. Klausti, kurioje iš dviejų grupių yra vienas daiktas ir kur jų yra daug ir pan. |
|  | • Geba išrikiuoti daiktus į vieną  eilę. | Žaislus, daiktus sudėlioja,  surikiuoja į eilę, iš kėdučių sustato traukinuką. | | • Teatralizuoti daineles, pasakas, žaisti žaidimus, kuriuose kas nors paeiliui daroma, rikiuojama (pvz., pasaka „Ropė“, lietuvių liaudies daina „Išėjo tėvelis į mišką“). |
|  | **Matavimas**  • Tapatina daiktus pagal formą, dydį. Suranda tokios pat spalvos (raudonos, mėlynos, geltonos, žalios) daiktus. | Kaladėlių krūvelėje randa tos pačios spalvos, formos ar dydžio detalę. Parodo, kurie du iš 4–5 paveiksliukų yra tokie patys. Dviejuose paveikslėliuose randa 3–4 slypinčius skirtumus. Visaip bandydamas suranda reikiamą dėlionės detalę. | | • Vartyti knygeles, kuriose pavaizduoti objektai leidžia samprotauti apie dydžius, formas, spalvas. Skatinti vaiką  pakartoti paveikslėliuose pavaizduotų objektų dydį, formą, spalvą nusakančius  žodžius. Sudaryti galimybes rūšiuoti daiktus. |
|  | • Supranta, kad bokštas, kurio viršuje bus didesnės, o apačioje mažesnės kaladėlės, nebus tvirtas. Supranta ir pradeda vartoti daiktų palyginimui skirtus žodžius: didelis – mažas, ilgas – trumpas, sunkus – lengvas, storas – plonas, toks pat, ne toks, kitoks, vienodi – skirtingi ir pan. | Bando pastatyti bokštą iš  skirtingo dydžio kaladėlių. | | • Leisti eksperimentuoti su įvairių formų ir dydžių daiktais, kaladėlėmis, kai iš jų  norima pastatyti kuo aukštesnį bokštą, nutiesti ilgesnį kelią ir pan. |
| **3-6 m.** | **4-asis žingsnis**  **Skaičiavimas**  • Pradeda skaičiuoti daiktus, palygina dvi daiktų grupes pagal daiktų kiekį grupėje. Padalina daiktus į grupes po  lygiai (po du, po tris). Supranta kad prie daiktų pridedant po vieną jų skaičius  grupėje didėja, o paimant po vieną – mažėja. | Atsakydamas į klausimą  „Kiek?“, vartoja žodžius  „daug“, „vienas“, „nė vieno“.  Randa dvi korteles, kuriose  pavaizduota po tiek pat  daiktų. | | • Naudoti paveikslėlius, kuriuose pavaizduoti 1–3 daiktai ar dvi trys 1–3 daiktų grupės. Atkreipti dėmesį, koks daiktų skaičius grupėje, klausti „Kiek?“ „Ar daiktų yra po lygiai?“ ir pan. Žaisti  su vaiku domino. |
|  | • Pradeda vartoti kelintinius skaitvardžius (pirmas, antras...). | Žaisdami vartoja sąvokas  „pirmas“, „antras“ | | • Teatralizuoti daineles, pasakas, kuriose veikėjai ką nors dalijasi (pvz., meškučiai iš pasakos „Du godūs meškučiai“ gali dalytis iš popieriaus  iškirptą sūrį). |
|  | **Matavimas**  • Atpažįsta ir atrenka apskritos (skritulio), keturkampės (keturkampio), kvadratinės (kvadrato) formos daiktus,  vienodo dydžio ar spalvos daiktus. Statydamas, konstruodamas, komponuodamas, grupuodamas pradeda atsižvelgti į daikto formą,  dydį, spalvą. | Paveikslėlyje randa visus vienos formos daiktus. Iš krūvelėje padėtų trijų spalvų  kaladėlių pastato tris skirtingų spalvų bokštelius.  Iš skritulio, kvadrato, trikampio formos popieriaus gabaliukų sukomponuoja įvairius daiktus. Randa reikiamą dėlionės detalę; iš kaladėlių, molio, smėlio ir pan. padaro stebėto daikto modelį. | | • Mokyti apibūdinti erdvės objektus, nurodant į juos panašius iš kasdienės aplinkos ir vartojant tokius palyginimus  kaip: „apvalus kaip kamuolys“. Formuoti supratimą, kad figūros forma nepriklauso nuo jos spalvos ir dydžio (pvz., paprašyti  atrinkti vienodos spalvos, bet skirtingos formos ar dydžio daiktus). Leisti vaikui manipuliuoti daiktais (juos vartyti, padėti šalia, uždėti ant, įdėti į ir pan.), stebėti kitus, kaip jie komponuoja įvairius daiktus, eksperimentuoti. Pasiūlyti žaisti lego. |
|  | • Labai skirtingus ir vienodus daiktus palygina pagal ilgį, storį, aukštį, masę  ir pan. Dydžių skirtumams apibūdinti pradeda vartoti žodžius: didesnis – mažesnis, ilgesnis – trumpesnis,  storesnis – plonesnis, aukštesnis – žemesnis ir pan. Už save didesnius daiktus vadina dideliais, o mažesnius – mažais. | Pridėdamas vieną šiaudelį prie kito, nustato, kuris  šiaudelis iš trijų yra vidutinio  dydžio ir jį padeda tarp  trumpiausio ir ilgiausio. Paklaustas apie kambario ilgį, išmatuoja jį žingsniais; išrikiuoja kamuolius nuo mažiausio iki didžiausio. Pasako, kad katinėlis yra mažesnis už šuniuką. | | • Prašyti palyginti kasdienėje aplinkoje pasitaikančių daiktų ilgį, aukštį, masę, storį, plotį ir t. t., juos dedant vieną  prie kito, kilnojant. Formuoti supratimą, kad daikto (pvz., virvutės) ilgis, masė  nesikeičia, daiktą (virvutę) suraičius ar sulenkus. |
|  | • Pradeda skirti dešinę ir kairę savo kūno puses, kūno priekį, nugarą. Nurodydamas kryptį (savo kūno atžvilgiu) vartoja žodžius: pirmyn – atgal, kairėn – dešinėn, aukštyn – žemyn. | Parodo, kur jo kūno priekis,  nugara. Paprašytas paeina  tris žingsnius į priekį. | | • Žaisti judrius žaidimus, kai  reikia pasirinkti teisingą kryptį savo kūno atžvilgiu (pvz., žaidimas „Diena – naktis“, „Šilta – šalta“). |
|  | • Paros dalis sieja su savo gyvenimo  ritmu. Žino metų laikus ir būdingus jiems požymius. | Žino, kad naktį jis miega, dieną būna darželyje. Pasako,  kad žiema ateis po to, kai nuo medžių nukris lapai. | | • Kalbėtis apie tai, ką vaikas kasdien daro ryte, dieną, vakare, naktį. Vaikščiojant gamtoje, atkreipti dėmesį į metų laikams būdingus požymius. |
|  | **5-asis žingsnis**  **Skaičiavimas**  • Supranta, kad daiktų skaičius nepriklauso nuo daiktų formos, dydžio ir kitų savybių bei jų padėties erdvėje.  Skaičiuoja bent iki 5. Dėliodamas kelis daiktus, sugeba atsakyti klausimus: „Kiek iš viso?“ „Kiek daugiau?“ „Kiek  mažiau?“ | Suskaičiuoja, kurių paukščių  paveikslėlyje yra daugiau:  skrendančių į kairę ar į dešinę.  Paima prašomą (reikiamą)  kortelių skaičių. Skaičiuodamas  ir vedžiodamas pirštu įsitikina, ar žaidimo pradžioje visi žaidėjai paėmė po tiek pat kortelių. Geba žodžiais paaiškinti, ką reikėtų daryti, kad visi turėtų po lygiai. | | • Prieš pradedant žaisti stalo žaidimą, paklausti vaikų, ar visi žaidėjai paėmė reikiamą kortelių skaičių. Skatinti vaikus  ne veiksmu, o žodžiu pasakyti, kaip turėtų pasielgti ne tokį kortelių skaičių paėmęs žaidėjas, vartojant tokius  posakius, kaip „atiduok man“, „paimk iš manęs“, „padėk į šoną“, „paimk dar“  ir pan. |
|  | • Pastebi, kaip sudaryta daiktų (elementų) seka, geba pratęsti ją 1–2 daiktais (elementais). Pratęsdamas pasikartojančių daiktų (elementų)  seką, nebūtinai laikosi tos pačios sudarymo logikos (pvz., iš pradžių gali imti daiktus (elementus) pagal vieną požymį, vėliau – pagal kitą). Skiria kelintinius skaitvardžius. | Nuspalvina dryžiukais paveikslėlyje  pavaizduotą  zebrą. Serviruoja stalą. Suveria  pakaitomis dviejų spalvų  karoliukus. Paeiliui dėlioja  trikampius ir kvadratus. Išklausęs  pasakos, kurioje du– trys veikėjai paeiliui ką nors  atlieka, geba atsakyti į tokius  klausimus, kaip: „Ką atsakė trečiasis veikėjas?“, „Kas atėjo pirmas?“ | | • Pasiūlyti vaikui dalyvauti žaidimuose,  kuriuose kas nors skaičiuojama, kartojami du trys skirtingi judesių ar garsų elementai, kur vaikas turėtų  keisti savo ar daikto padėtį erdvėje ar daryti ką nors tam tikra seka (pvz., žaidimai „Trečias bėga“, „Daryk taip, kaip Jonelis daro“; žaidimas, kai nutilus muzikai ar suplojus kaskart pasakoma, kaip kitaip vaikai turi pasielgti: susigrupuoti – sustoti po du, susėsti į du ratukus, parodyti 4 pirštukus ir pan.). Kalbėtis su vaikais apie tai, kiek veikėjų buvo pasakoje, kokia buvo įvykių pasakoje eilė, ką darė pirmasis, antrasis ir t. t. Veikėjai (pvz., pasaka „Trys paršiukai“, „Mergaitė ir lokys“, „Pagrandukas“). |
|  | **Matavimas**  • Skiria trikampę, stačiakampę formas. Randa mažai besiskiriančius daiktus. Kalbėdamas apie spalvą, vartoja žodžius „vienos spalvos“, „dvispalvis“.  Grupuoja, komponuoja daiktus, atsižvelgdamas į jų spalvą, formą arba dydį. | Žaisdamas daiktų loto, randa  reikiamos spalvos kortelę.  Nuspalvina trikampius viena,  o stačiakampius – kita spalva.  Serviruoja stalą. | | • Žaisti stalo žaidimus. Karpyti, paišyti, spalvinti trikampius, stačiakampius. Iš įvairių formų detalių ar piešiant  (spalvinant) figūras kurti aplikacijas, ornamentus, šventinę atributiką, įvairius  daiktus, kurias galima papuošti aplinką. |
|  | • Palygindamas daiktų dydžius, naudojasi sąlyginiu matu (trečiu daiktu). Kalbėdamas apie atstumą, daiktų ilgį, plotį, aukštį, storį, masę, vartoja žodžius: ilgesnis – trumpesnis, siauresnis – platesnis, aukštesnis – žemesnis,  lengvesnis – sunkesnis. Supranta, ką reiškia sudėlioti nuo mažiausio iki didžiausio ir atvirkščiai. | Surikiuoja vaikus nuo mažiausio  iki didžiausio. Balsu  samprotauja, kad tėtis yra aukštesnis už vaiką, du obuoliai yra beveik tokios  pat masės (tiek pat sveria) ir  pan. | | • Skatinti vaiką naudoti sąlyginį matą (trečią daiktą) daiktų dydžiams palyginti  (pvz., matuoti pėdomis, žingsniais). Kaupti tvermės dėsniui suvokti reikalingą patyrimą (pvz., plastilino  gabaliukui suteikti vis kitą formą). |
|  | • Supranta, kad knygos skaitomos iš kairės į dešinę ir iš viršaus į apačią. Juda nurodyta kryptimi. Skiria ir žodžiais  išreiškia erdvinius daikto santykius su savimi: priešais mane, už manęs, šalia manęs, mano kairėje ir pan. | „Rašo“ laišką Kalėdų seneliui  iš kairės į dešinę ir iš viršaus  į apačią. Paprašytas paima  priešais save esantį daiktą,  palenda po stalu, įropoja į  kalniuką, užlipa ant suoliuko. | | • Kartu skaityti knygeles, „rašyti“ laiškus. Žaisti judrius žaidimus, kuriuose vaikams tenka vartoti vietą ir padėtį  nusakančius įvairius žodžius (pvz., žaidimas „Lobio ieškojimas“). |
|  | • Pradeda suvokti praeitį, dabartį, ateitį. Skiria sąvokas šiandien, vakar, rytoj. | Pasakodamas, ką veikė vakar,  kalba būtuoju laiku, o ką  veiks rytoj – būsimuoju laiku. | | • Domėtis, ką vaikai veikė vakar, kalbėtis apie tai, kas bus rytoj. Žaisti žaidimus, padedančius suvokti laiko trukmę (pvz., auklėtojai garsiai skaičiuojant iki 10, vaikai turi sustoti  į ratą). |
|  | **6-asis žingsnis**  **Skaičiavimas**  • Susieja daiktų (realių ar pavaizduotų)  kiekį su atitinkamu daiktų skaičių žyminčiu simboliu. Skaičiuoja bent iki  10. Palygina mažai daiktų turinčias grupes pagal kiekį. Supranta ir vartoja žodžius: daugiau (mažiau) vienu, dviem, po lygiai, pusiau, į 2 dalis, į 4 dalis. | Suskaičiuoja, kiek daiktų yra  vienoje ir dviejose daiktų  grupėse, kiek jų liks, jei kelis  paimsime. Pavaizduoja,  sukomplektuoja, atrenka prašomą (užrašytą) objektų  skaičių. Pasako, kuriame iš  dviejų rinkinių yra daugiau  (mažiau) elementų. Objektų  kiekį nuo 0 iki 10 susieja  su atitinkamu skaičiaus simboliu.  Naudodamasis abiejų  rankų pirštais parodo, koks  skaičius yra užrašytas. | | • Skatinti vaiko norą sužinoti, pažinti, kuo daugiau išmokti. Leisti pasirinkti vaikui įdomius ir suprantamus stalo žaidimus, dalomąją medžiagą, taip pat veiklą, kurioje dalyvaudamas jis galėtų lavinti savo mąstymo ir skaičiavimo  įgūdžius, formuotis svarbius tolimesniam matematikosmokymuisi vaizdinius.  Skatinti vaiką aiškinti kitiems savo mintis, idėjas apie atliekamus skaičiavimus. Kalbėdamas vaikas geriau pajunta skirtumą tarp to, ką jis mano, ir to, ką jis sako (tai labai svarbu vystantis  vaiko mąstymui). |
|  | • Atpažįsta, atkuria, pratęsia, sukuria skirtingų garsų, dydžių, formų, spalvų sekas su 2–3 pasikartojančiais elementais. | Randa garsų, judesių, spalvų  ir kt. sekoje pasikartojančius  elementus ir pratęsia seką  dviem trimis elementais. Piešia  smulkius ornamentus iš  kairės į dešinę. | | • Mokyti vaiką kuo įvairesnėse aplinkose pastebėti įvairius sekų sudarymo būdus ir pasiūlyti kuo įvairesnės veiklos, kuria vaikas galėtų išbandyti matytus ir paties sugalvotus sekų sudarymo būdus. |
|  | **Matavimas**  • Skiria plokštumos ir erdvės figūras: skritulį ir rutulį, kvadratą ir kubą. Klasifikuoja daiktus pagal dydį, formą  arba spalvą. | Pasako, kad  langas  yra stačiakampio formos,  saulė – apvali.  Randa  daiktą, kuris dydžiu, forma  arba spalva skiriasi nuo  kitų padėtų ar pavaizduotų  daiktų. | | • Skatinti vaiką aplinkoje ieškoti daiktų ir jų dalių, savo forma primenančių pažįstamas, matytas geometrines figūras. |
|  | • Matuodamas atstumą, ilgį, tūrį, masę, naudojasi vienu ar keliais sąlyginiais matais (savo pėda, sprindžiu, trečiu  daiktu). Atranda, kad į skirtingos formos daiktus galima sutalpinti tą patį skystų  ar birių medžiagų (vandens, smėlio ir kt.) kiekį. Lygindamas dydžius, vartoja jų skirtumo didumą pabrėžiančius žodžius (šiek tiek didesnis, truputį mažesnis, didžiausias, mažiausias ir kt.) | Lygina, kuriai ladelei – ilgai ir plonai ar trumpai ir storai – buvo sunaudota daugiau plastilino vieną jų  transformuoja į formą, kuri  leistų jas kaip nors palyginti.  Pasiūlo būdą atstumui išmatuoti. | | • Matuoti pėdomis, sprindžiais, piršto storiu, lazdele ir pan. Sudaryti sąlygas atrasti, kad skirtingos formos daiktai gali būti tos pačios talpos ar masės. Siūlyti žaidimus, veiklą, kurioje dalyvaudamas vaikas įgytų supratimą apie ilgio, tūrio, masės matavimo priemones ir būdus. Formuoti ir plėsti vaiko žodyną, reikalingą dalinantis idėjomis apie daiktų dydžių santykius („šiek tiek didesnis“, „truputį mažesnis“, „didžiausias“, „mažiausias“ ir kt.). |
|  | • Apibūdina daiktų vietą ir padėtį kitų daiktų ar vienas kito atžvilgiu, sakydamas: į kairę – į dešinę, aukščiau – žemiau, virš – po; šalia, greta, viduryje, tarp, priešais, prie, prieš, paskui, šalia vienas kito, už, prieš, tarp, viduje, išorėje ir kt. | Keičia judėjimo kryptį pagal  žodinį nurodymą arba simbolius.  Sudaro maršruto planą.  Papasakoja, kaip daiktai  išsidėstę nuotraukoje. | | • Pasiūlyti veiklą, kurioje aktyviai dalyvaudamas vaikas galėtų plėsti žodyną, reikalingą judėjimo krypčiai, daiktų vietai nusakyti. |
|  | • Žino, jog gamtoje esama  įvairios trukmės pasikartojančių ciklų (kartojasi savaitės dienos, metų laikai ir  pan.). | Žino savaitės trukmę, jos  dienų seką; apibūdina metų  laikus pagal pokyčius gamtoje, atliekamus darbus; pasako, ką galima nuveikti per minutę, 10 minučių, dieną, savaitę, metus. | | • Žaisti žaidimus su smėlio laikrodžiu,  žadintuvu. Atkreipti vaiko dėmesį į tai, ką galima nuveikti per minutę, 10 minučių, dieną, savaitę. Skatinti dažniau vartoti savaitės dienų pavadinimus. Kalbėtis apie metų laikų kaitą, įvairiu metų laiku atliekamus darbus. |
| **ŽENKLAI, ĮSPĖJANTYS APIE POREIKĮ PRITAIKYTI UGDYMO PROCESĄ** | | | | |
| **Palyginti su bendraamžiais vaikas**  **dažnai arba visada:** | | | **Elgesys ir gebėjimai, rodantys vaiko**  **mėginimą kompensuoti sunkumus –**  ***„Aš galiu kitaip“*** | |
| * neprisimena daiktų eiliškumo; * nesuvokia, kad pakeitus daiktų išdėstymą eilėje, jų skaičius nepasikeičia; * nesuvokia paprastų skaičiaus, laiko erdvės sąvokų: „daug“, „mažai“, „pasidarė daugiau“, „pasidarė mažiau“, „dabar“, „paskui“, „didelis“, „mažas“; * nesuvokia laiko trukmės, nuolat vėluoja; * negeba atlikti praktinių veiksmų, susijusių su daiktų pridėjimu, atėmimu ir išdalijimu; * prastai suvokia kryptį (pvz., „į kairę“, „į dešinę“, „pirmyn“, „atgal“); * blogai skiria, kas tikra, o kas išgalvota; * nežino svarbiausios informacijos apie save; * negeba rūšiuoti daiktų į grupes; * nesupranta, kaip žaisti su jo amžiui pritaikytais didaktiniais žaislais; * sutelkia dėmesį į detales, nesuvokia esmės; * prastai skiria kairę ir dešinę puses; * painioja svarbiausias erdvines sąvokas „už“, „prieš“, „viduje“, „ant“, kt.; * sunkiai sudėlioja mozaiką, dėlionę; * nesupranta, kaip žaisti žaidimus, kur reikia rūšiuoti, grupuoti; * susiduria su sunkumais lygindamas daiktus pagal dydį, formą;   lėtai vykdo žodinius nurodymus, susijusius su sekos nustatymu. | | | * dažniau klausia apie dienotvarkę, pvz., „ar jau valgysim?“ ir pan.; * dažniau kopijuoja kitų vaikų elgesį, žaisdamas žaidimus, susijusius su kiekio ar skaičiaus suvokimu; * labiau mėgsta žaidimus, kur reikia atspėti, pavaizduoti; * supranta, kad dažnai praranda laiko pojūtį, todėl klausinėja: „Ar jau?“ „Kada?“ | |
| **Rekomendacijos ikimokyklinio ugdymo auklėtojams ir tėvams**  • Mokykite pasakyti, kiek apytikriai yra daiktų („daug“, „mažai“), vėliau pridėkite sąvokas: „mažiau“, „daugiau“ ir pan.  • Mokydami klasifikuoti daiktus, pasitelkite spalvas.  • Laiko suvokimui palengvinti naudokite ritmą ir muziką.  • Pratinkite girdėti ir vartoti paprastas (praktiškas) matematines sąvokas („kiek iš viso pasidarė“, „iš viso buvo, liko“, „kiti nuskrido, atidavė, pasidalijo“ ir kt.).  • Dažniau leiskite atlikti praktinius matematinius veiksmus: „pastatyk prie kiekvienos lėkštės po puodelį“; „padalink obuolius, kad kiekvienas gautų po obuolį“ ir pan.  • Papuoškite grupę spalvingais skaitmenimis, susietais su kokiais nors daiktais ar vaikų gimtadieniais.  • Mokydami skirti erdvines sąvokas („už“, „ant“, „po“ ir kt.) pasitelkite spalvas, simbolius, paveikslėlius (pvz., „Žalius skrituliukus dėsime ant stalo, geltonus – po stalu.“)  • Laiko suvokimui palengvinti pasitelkite muzikinius signalus, simbolius (pvz., pasigirdus tam tikrai melodijai, laikas ruoštis valgyti).  • Pratinkite kalboje vartoti erdvines ir laiko sąvokas („rytoj“, „šiandien“, „toliau“, „arčiau“ ir kt.).  • Muzikos instrumentu mokykite pavaizduoti erdvines sąvokas (ilgai skamba – ilgas, trumpai – trumpas ir kt.).  • Žymėkite skirtingų formų, dydžių simboliais aplinkos daiktus, žaiskite (pvz., „Prašau paduoti didelį daiktą su užklijuotu dideliu trikampiu“)*.* | | | | |

|  |  |
| --- | --- |
|  | * 1. **KURIANTIS VAIKAS**   **Tikslai:**   1. **Formuoti(s) gebėjimą meninėmis priemonėmis ir būdais reikšti emocijas, patirtį, mintis, įspūdžius, improvizuoti ir kurti.** 2. **Skatinti domėtis, gėrėtis, grožėtis aplinka, meno kūriniais, menine veikla.** |

* + 1. **MENINĖ RAIŠKA**

|  |  |  |  |  |
| --- | --- | --- | --- | --- |
| **Vertybinė nuostata.** Jaučia meninės raiškos džiaugsmą, rodo norą aktyviai dalyvauti meninėje veikloje. | | | | |
| **Esminis gebėjimas.** Spontaniškai ir savitai reiškia įspūdžius, išgyvenimus, mintis, patirtas emocijas muzikuodamas, šokdamas, vaidindamas, vizualinėje kūryboje. | | | | |
|  | Vaikų pasiekimai | Vaikų veiklos ugdymo gairės | | Suaugusiųjų ugdymo gairės |
| 1,5-3 m. | **1-asis žingsnis**  **Muzika, šokis**  • Reaguoja į muzikos garsus, melodijas, balso intonacijas, judesius, išraiškingą mimiką, suklusdamas, sutelkdamas  žvilgsnį, nutildamas, nustodamas  arba pradėdamas judėti, krykštaudamas, judėdamas,žaisdamas balso intonacijomis, garsais. | Girdėdamas garsus, muziką,  krykščia, spygauja iš malonumo,  šnekasi su savimi, gurgia, ulba, imituoja girdimus garsus.  Džiaugiasi naujais  gebėjimais išgauti garsus balsu, mėgina skaityti knygas. | | • Dainuoti trumpas, vaiko pasauliui artimas dainas, lopšines vaikui ir su vaiku. Žaidinti, supti, kutenti, myluoti, jodinti, linksminti vaiką dainuojant „Mylu mylu spust“, „Katutės“, „Grūdu grūdu čiulkinėlį“, „Kėkū kėkū“.  • Į vaiko skleidžiamus garsus atsakyti balsu, o judesius atkartoti, palaukiant kol vaikas atsakys  judesiu. Taip skatinamos pirmosios vaiko kūrybinės iniciatyvos. Reikėtų vaiką nešioti, ritmingai sūpuojant, kilnoti, judinti jo rankas ir kojas. |
|  | **Žaidinimai ir vaidyba**  • Kalbinamas, žaidinamas reiškia emocijas, norus įvairiomis balso intonacijomis, veido mimika, lingavimu,  plojimu, mojuodamas žaislu, daiktu. | Vaikui ėmus pliaukšėti delniukais, suaugusysis, paėmęs jo delniukus, ploja kartu linksmai sakydamas: „Gydu gydu katutes“ | | • Vaikui pradėjus kaip nors intonuoti,  veikti, bandyti jam pritarti, veikti kartu. Drąsinti vaiką rodyti iniciatyvą, veikti, tyrinėti.  • Žaidinti su žaislu ir be jo, kalbėtis įvairiomis emocingomis intonacijomis (švelniai, linksmai, meiliai, paguodžiančiai), naudoti įvairų tempą (greitą, lėtą).  • Teigiamas emocijas reikšti kiek pabrėžtinai, kad vaikas įsimintų. Tuos pačius žaidinimus, pokštavimus kartoti keletą kartų. |
|  | **Vizualinė raiška**  • Storu pieštuku, teptuku, kreidele baksnoja, brauko, tepinėja, spaudinėja palikdamas pėdsakus (taškus, įvairių krypčių linijų brėžius, dėmes). Domisi ir džiaugiasi dailės priemonėmis, jas apžiūrinėja, ragauja, varto. | Kartu su suaugusiuoju  maišydami ant kartono  dažus žaidžia „Viru, viru  košę“.  Pamirkytą į dažus teptuką  apžiūri, paliečia pirštu dažuotą teptuko galą, bando priliesti prie lūpų, tepa ant  popieriaus, paliktą pėdsaką  patrina pirštu. | | • Sudaryti sąlygas vaikams  pamatyti žaismingą, elementarių pasikartojančių veiksmų suaugusiojo piešimą, lipdymą, kad vaikas pats panorėtų išbandyti vienokius ar kitokius veiksmus.  • Pasiūlyti vaikui saugių, geros kokybės, minkštų, ryškių dailės priemonių ir medžiagų (vaškinių kreidelių, storų teptukų, ryškių spalvų dažų, lipdymo tešlos ir kt.), kad jomis ką nors veikdamas patirtų džiaugsmą. |
|  | **2-asis žingsnis**  **Muzika, šokis**  • Įdėmiai klausosi muzikos ir aplinkos garsų, spontaniškai žaidžia balso intonacijomis, rankų ir kojų judesiais mėgdžioja žaidinimų judesius,  suaugusiųjų balso intonacijas,muzikos garsus, dviejų – trijų garsų melodijas ar  daineles. Skambant muzikai ritmiškai ploja, trepsi, tūpčioja, barškina, stuksena kokiu nors daiktu. | Suklūsta girdėdamas muziką  bei aplinkos garsus. Kartoja,  mėgdžioja suaugusiųjų padainuotas nesudėtingas dainas, judesius ir spontaniškai atlieka natūralius judesius.  Spontaniškai taria, intonuoja  garsus, atskirus dainelių  žodžius (pvz., „Katytė“,  „Pelytė“, „Pyragėlis“).  Vaikas balsu imituoja aplinkos garsus (pvz., mašinos, traukinio, durų skambučio, gyvūno ar kt.). Ploja, trepsi, barškina, ritmiškai stuksena kokiu nors daiktu. | | • Su vaikais klausytis įvairių stilių muzikos (etninės, klasikinės, džiazo, roko ir kt.) bei sudaryti muzikinę aplinką, kurioje vaikas galėtų išgirsti įvairius aplinkinio pasaulio garsus.  • Dainuoti su vaiku trumpas, nesudėtingas, pasikartojančio teksto daineles, niūniuoti, kalbėti vieno aukščio tonu atskirus garsus ar žodžius.  • Parinkti įvairios muzikos ir garsų, skatinant vaikus judėti – klasikinę, gamtos garsus (lietaus, jūros, upelio čiurlenimo, paukščių balsų, ugnies traškėjimo), tylą. Judant su vaikais išgauti kūno perkusijos garsus (plekšnoti per šlaunis, pilvą, skruostus, barbenti pirštais į grindis ar kt.). |
|  | **Žaidinimai ir vaidyba**  • Žaidžiant sūpavimo, kykavimo,  jodinimo, kutenimo, pirštukų žaidimus bei žaidinimus mėgdžioja įvairias išgirstas intonacijas, parodytus veiksmus. Įvairius jausmus, norus rodo judesiais ir veiksmais (pamojuoja, apkabina). | Suaugusiajam išeinant, pamojuoja, grįžus – nusišypso, apkabina. Suaugusiajam sekant  pasakėlę ir vaiko arba savo delne maišant įsivaizduojamą  košę, vaikas taip  pat maišo, dalija, jai pasibaigus, vaizduoja, kaip pelytė bėga slėptis. Linksmai juokiasi.  Suaugusiajam sekant pasakėlę, vaikas parodo, kaip šuniukas amsi, kiškutis striksi.  Kalba žaisliniu telefonu arba  naudodamas kitą daiktą: pasakoja, paklausia, atsako. | | • Žaidžiant su vaikais reikšti savo jausmus, norus, rodyti judesius ir veiksmus („Viru viru košę“, „Eisim eisim į turgelį“). Kalbėti maloniomis, linksmomis intonacijomis, skatinti mėgdžioti veiksmus ir intonacijas.  • Vedžiojant žaislą, kartoninę figūrėlę, parodyti, kaip galima veikti, skatinti vaiką pamėgdžioti ir atrasti savų veikimo būdų.  • Kartoti tuos pačius veiksmus, žodžius, balso intonacijas. |
|  | **Vizualinė raiška**  • Spontaniškai keverzoja rankų judesių piešinius, juos apžiūrinėja. Džiaugiasi (šūkčioja, krykštauja, mojuoja rankomis) dailės priemonės (tirštais dažais, minkšta tešla) paliekamu pėdsaku ir patiriamais jutimais, siekia pakartoti ir pratęsti įdomią patirtį. | Minkštomis kreidelėmis taškuodamas,  keverzodamas  linijas vieną po kito sparčiai  pribrauko popieriaus lapus. | | Matant, kad vaikas nori tęsti veiklą, pasiūlyti pasirinkti kitą popieriaus lapą, jau pažįstamų arba naujų piešimo priemonių bei medžiagos. Vaiko veiklai skirti daug dėmesio, pritarti žvilgsniu, šypsena, pagirti, pasidžiaugti pasiekimais. |
|  | • Tyrinėdamas dailės medžiagas ir priemones, intuityviai atranda skirtingus veikimo su jomis būdus (brauko pirštais,  varvina dažus, maigo tešlą). | Radęs kelių spalvų dažus, tai į vieną, tai į kitą indelį įmerkia teptuką, ištraukęs pasižiūri, kaip jie varva, per nukritusius lašus braukia teptuku, patrina pirštais. Eksperimentuoja tapymą kempine. | | • Sudaryti galimybes žaisti, tepinėti dažais, paišelioti, dėti spaudus kempinėle, ant įvairaus dydžio, ilgio, formos ar spalvos, paviršiaus popieriaus, daiktų (pvz., ant slidaus plastiko ir šiurkštaus akmens). |
|  | **3-iasis žingsnis**  **Muzika**  • Emocingai atliepia klausomus kūrinius (vaikiškas dainas, instrumentinius kūrinius) – šypsosi, džiaugiasi, ploja, trepsi, sėdėdamas sūpuoja kojas ar pan. | Klausosi vaikiškų dainelių, trumpų instrumentinių kūrinėlių  ir, jei muzika patinka,  ploja, trepsi, šypsosi. | | • Klausyti su vaikais dainelių apie paukščius, žvėris, gamtos reiškinius ar trumpų instrumentinės muzikos kūrinėlių. |
|  | • Vienas ir kartu su kitais dainuoja 2–4 garsų daineles, palydėdamas jas judesiais. | Dainuoja trumpas, nesudėtingas, siauro diapazono dainas ir kartu su suaugusiuoju jas imituoja rankų ir kūno judesiais  (rodo saulutę, lietų, ploja, trepsi). | | • Dainuoti su vaikais įvairaus turinio dainas, imituojant jų tekstą judesiais. |
|  | • Drauge su pedagogu žaidžia muzikinius žaidimus, jų tekstą imituoja rankų, kūno judesiais (žingsniuoja, bėga, apsisuka). | Drauge su pedagogu žaidžia  muzikinius žaidimus, eina  ratelius, jų tekstą imituoja  rankų, kūno judesiais. | | • Žaisti muzikinius žaidimus, eiti ratelius, tekstą imituojant judesiais. Skatinti judėti  pagal muziką einant, bėgant, apsisukant. |
|  | • Apžiūrinėja, tyrinėja ritminius muzikos instrumentus ir jais ritmiškai groja kartu su pedagogu. | Apžiūri instrumentus, kuriais  groja, klausosi jų skambėjimo, tyrinėja garsus, muša nesudėtingos struktūros ritmą. Pritaria  suaugusiojo grojimui vaikiškais ritminiais muzikos instrumentais (barškučiais, pagaliukais, būgneliais). | | • Aprūpinti vaikus nesudėtingais vaikiškais muzikos instrumentais (ritminėmis lazdelėmis, būgneliais, barškučiais, varpeliais, mediniais šaukštais ir kt.), daiktais ir kartu su vaikais groti ritminiais muzikos instrumentais, klausytis jų skleidžiamų garsų. |
|  | • Kuria, dainuoja vieno aukščio tonu savitus žodžius, ritmuoja vaikiškais instrumentais ir daiktais. | Kuria savo sugalvotus žodžius, garsus, intonacijas, improvizuoja ritminiais muzikos instrumentais  ir garsais. | | • Sudaryti sąlygas ir skatinti vaikus kurti, dainuojant apie tai, ką jie veikia, žaidžia,  mato, girdi. |
|  | **Šokis**  • Mėgdžioja žaidinimų, gyvūnų, augalų judesius. | Šliaužia vaizduodamas gyvatę, ropoja perteikdamas  šuniuką, katytę ar kitą keturkojį,  Šokinėja ant dviejų  kojų susiedamas judesį su  kiškio judėjimu, mojuoja  rankomis perteikdamas  paukščio ar drugelio sparnų  mostus, stovi ant vienos  kojos kaip gandras, vaikšto  pasistiebęs, pritūpęs pašoka  į aukštį kaip varlė. Mojuoja  rankomis kaip medžio šakos.  Šiuos judesius sujungia  į seką. Visa tai daro įsivaizduodamas  nupasakotą, piešinyje  ar nuotraukoje pavaizduotą  objektą. | | • Visas šokio veiklos rūšis stengtis atlikti kartu su vaikais tyrinėjant įvairius judesius, kartais atiduodant iniciatyvą vaikams ir kartojant jų atliekamus judesius. Vengti prašyti, kad vaikai kartotų jiems rodomus judesius. |
|  | • Šoka spontaniškai kurdamas dviejų–trijų natūralių judesių (eina, pritūpia, pasisuka ir kt.) seką. | Paprašytas greitai eiti, lėtai  atsitūpti, aukštai pašokti ir  apsidairyti, šiuos judesius atlieka savo pasirinkta tvarka. | | • Skatinti vaikus šokti tyloje, kad atsiskleistų jų ritmo suvokimas. Sudaryti sąlygas judesių sekas atlikti pagal įvairią muziką (greitą, lėtą). |
|  | **Žaidimai ir vaidyba**  • Žaisdamas su daiktu ar žaislu atlieka matytus veiksmus, judesius. Įvairiai intonuodamas kalba apie tai, ką daro.  Mėgdžioja šeimos narių kalbą, veiksmus. Muzikiniuose rateliuose judesiais, veiksmais vaizduoja siužeto elementus, reiškia savaime kilusias emocijas. | Žaisdamas vaizduoja,  kaip mama, tėtis, vaikas  važiuoja automobiliu, išlipa,  ieško gedimo, remontuoja.  Skambindamas menamu telefonu, praneša, kada grįš,  nuramina.  Muzikiniuose rateliuose savaip vaizduoja judesiais,  veiksmais: iškeldamas kumštelius ir juos sukinėdamas parodo, kaip žydi aguonėlė, apibėgdamas apie tupintį draugą, pavaizduoja, kad tai – ropė. | | • Parūpinti įvairių žaislų, leisti jais naudotis. Gėrėtis vaikų žaidimu. Žaidžiant drauge, reikšti įvairias emocijas, skatinti vaikus pasakoti, ką  jie daro: važiuodami mašina linksmai kalba, pasakoja, ką mato, kur važiuoja, kas atsitinka.  • Skatinti vaikus įsijausti į veikėjus, siužetą: pabūti kaip aguonėlės, augti drąsiai, linksmai, gražiai. Rodyti vaikams veiksmus ir leisti improvizuoti. |
|  | **Vizualinė raiška**  • Spontaniškai reiškia emocijas, įspūdžius dailės priemonėmis ir medžiagomis. Piešia įvairias linijas, jas jungia į formas vis labiau koordinuodamas rankų judesius. Bando  ką nors pavaizduoti (mamą, mašiną). Savo abstrakcijose įžvelgia daiktus ar įvykius. | Tapydamas staiga vienoje  vietoje ima tepti įvairių  spalvų dažus, šūkčioti, trinti,  kol pratrina skylę. Kišdamas  pirštą į skylutę sako:  ––Pabėgsiu nuo vilko. | | • Skatinti pasakoti apie savo piešinį.  • Stebėti vaiko raiškos procesą, paprašyti papasakoti apie savo piešinį ar lipdinį, stengtis suprasti, kaip vaikas reiškia savo potyrius ir emocijas, kokią paramą ir pagalbą reikėtų teikti, kad vaikas pajustų džiaugsmą ir pasitenkinimą. Svarbu, kad jo darbelis būtų matomas, juo pasidžiaugta. |
|  | • Eksperimentuoja dailės medžiagomis  ir priemonėmis, tyrinėja įvairius veikimo jomis būdus. Piešdamas, spauduodamas, tapydamas, lipdydamas, konstruodamas labiau mėgaujasi procesu, o ne rezultatu. | Spaudinėja, suploja molį, atgnybia gabalėlius ir juos jungia vieną prie kito. Baksnoja lipdiniu į stalą, imituoja kirmėlytę. | | • Pasiūlyti eksperimentuoti įvairesnėmis priemonėmis ir medžiagomis.  Kalbėti apie tai, ką vaikas daro, skatinti išbandyti kitus būdus: |
| **3-6 m.** | **4-asis žingsnis**  **Muzika**  • Klausydamasis ir tyrinėdamas gamtos garsus, trumpus vokalinius ir istrumentinius kūrinius, judesiais emocingai atliepia jų nuotaiką, tempą bei keliais žodžiais juos apibūdina. | Klausosi muzikos ir gamtos  garsų (pvz., klausydamas  maršo, žygiuoja rateliu, polkos  – šoka, ploja, trepsi kojomis,  lopšinės – supa lėlytę). Klausydamas garsios  muzikos garsiai trepsi, tylios – tyliai tipena. | | • Klausytis su vaikais muzikos kūrinių, gamtos garsų ir juos tyrinėti pasikalbant, pasakojant, aptariant. |
|  | • Kartu su kitais dainuoja trumpas, aiškaus ritmo, siauro diapazono, laipsniškos melodinės slinkties autorines  ir liaudies dainas. Dainavimą palydi ritmiškais judesiais. Tyrinėja savo balso  galimybes (dainuoja garsiai, tyliai, aukštai, žemai, greičiau, lėčiau). | Dainuoja lietuvių liaudies  dainas bei imituoja  jas judesiais. Dainuoja  garsiai, tyliai, aukštai, žemai,  greičiau, lėčiau ir klausosi  savo balso skambėjimo. | | • Dainuoti su vaikais trumpas, aiškaus ritmo, siauro diapazono liaudies bei originalios kūrybos dainas, jas imituoti judesiais. (Pvz., padainavus dainą apie kiškį, užduoti vaikams klausimus „Kaip dainuoja kiškis?“, „Koks jo balsas?“ ir kt. Kiekvienas vaikas padainuoja savaip ir visi aptaria kiškio dainas.). |
|  | • Dainuoti su vaikais trumpas, aiškaus ritmo, siauro diapazono liaudies bei originalios kūrybos dainas, jas imituoti  judesiais. (Pvz., padainavus dainą apie kiškį, užduoti vaikams klausimus „Kaip dainuoja kiškis?“, „Koks jo balsas?“ ir kt. Kiekvienas vaikas padainuoja savaip ir visi aptaria kiškio dainas.). | Eina ratelius, žaidžia muzikinius  Žaidimus, atlikdami imitacinius judesius pagal žaidimo turinį. | | • Sudaryti galimybę vaikams žaisti muzikinius žaidimus, eiti ratelius atliekant nesudėtingus judesius – eiti, bėgti rateliu, suktis po vieną ir už parankių, mojuoti, ploti ir t. t. |
|  | • Improvizuoja skanduodamas, plodamas, trepsėdamas, stuksendamas, spontaniškai kuria ritminius, melodinius motyvus savo vardui, žodžiams. | Ritmiškai pritaria suaugusiojo grojimui barškučiais, lazdelėmis,  marakais, akmenukais,  buitiniais rakandais.  Skanduoja, ploja, trepsi, kuria  melodijas ir ritmus savo vardui. | | • Pasirūpinti, kad vaikams netrūktų įvairių vaikiškų muzikos instrumentų groti bei jų garsams tyrinėti. Kartu su vaikais pasigaminti namų darbo muzikos instrumentų. |
|  | **Šokis**  • Žaidžia vaizduojamuosius (darbo proceso, augalų vegetacijos, gyvūnų) šokamuosius žaidimus, šoka trijų– keturių natūralių judesių (bėga, sukasi, ritasi ir kt.) šokius. | Žaidžia vaizduojamuosius  (darbo proceso, augalų vegetacijos,  gyvūnų) šokamuosius  žaidimus, pvz., „Ar jūs  norite matyti“, „Šiaudų batai“,  „Žvirbli žvirbli“, „Skrido  uodas“. | | • Drauge su vaikais žaisti vaizduojamuosius (darbo proceso, augalų vegetacijos, gyvūnų) šokamuosius žaidimus skatinti juos interpretuoti, t. y. sugalvoti savo judesių vietoj žinomų. |
|  | • Šoka spontaniškai kurdamas trijų–keturių natūralių judesių seką. | Kartu su auklėtoja veikdamas  sugalvoja, improvizuotai sujungia  judesius perteikdamas  trumpą istoriją | | • Kuriantį vaiką skatinti naudoti natūralius, su jokiu šokio žanru nesusijusius judesius. Šokdamas vaikas perteikia istoriją, tačiau iš esmės jis tyrinėja šokio elementus – erdvę aukštyn, žemyn, pirmyn, atgal), tempą (greitai, lėtai), ritmą, energiją (kampuotai, plaukiančiai, didelis, mažas judesys). |
|  | **Žaidimai ir vaidyba**  • Žaisdamas atkuria matytų situacijų fragmentus, panaudoja tikrus daiktus, reikmenis, drabužius. Kuria dialogą tarp veikėjų, išraiškingai intonuoja. Žaisdamas atsipalaiduoja. Muzikiniuose rateliuose kuria ar savaip perteikia kelis veikėją vaizduojančius judesius, veiksmus, spontaniškai reiškia emocijas. | Žaisdamas atkuria matytų  situacijų fragmentus, panaudoja tikrus daiktus, reikmenis, drabužius. Kuria  dialogą tarp veikėjų, išraiškingai  intonuoja. Žaisdamas  atsipalaiduoja.  Žaisdamas pasaką, pasakoja,  kur keliavo, ką matė, ką sutiko. | | • Parūpinti žaidimams tikrų daiktų: virtuvės, kirpyklos, statybų reikmenų. Parodyti, kur yra ir kaip galima žaisti su stalo teatro pirštininėmis lėlėmis. Paskatinti aprengti lėles savo sumanytais veikėjais, kurti situacijas pagal girdėtas pasakas, matytus filmukus, siūlyti vaikams patiems pažaisti teatrą.  • Drauge su vaiku eiti ratelius, parodyti judesių, veiksmų, paaiškinti, kas jais vaizduojama, skatinti juos kartoti laisvai, savaip. Nekoreguoti vaiko emocinės raiškos. Nelyginti vaiko išraiškos su kito vaiko ar vaikų. Džiaugtis kiekvieno vaiko pastangomis, atradimais. Mokyti pabaigus žaisti nusilenkti. |
|  | **Vizualinė raiška**  • Patirtį išreiškia įvairiomis linijomis, jų deriniais, dėmėmis, geometrinėmis ir laisvomis formomis, spalvomis, išgaudamas šiek tiek atpažįstamus vaizdus, objektus, juos įvardija. Kuria spontaniškai, kartais pagal išankstinį sumanymą, kuris darbo eigoje dažnai kinta, „pasimeta”. Kūrybos procesą palydi pasakojimu, komentavimu, gestikuliavimu, mimika. | Komentuoja apskritimo ir  iš jo išeinančių linijų piešimo  variantus („Tai saulutė“). | | • Laikytis nuostatos, kad ikimokyklinio  amžiaus vaikas ne pirmiau išmoksta, o paskui kuria, bet kurdamas mokosi.  • Vaikas pats atras kūrybos ir vaizdavimo ypatumus veikdamas taip, kaip nori, kaip jam patinka. Pedagogo vaidmuo – turtinti vaiko patirtį, gausinti įspūdžių ir emocijų, stebėti vaiko raišką ir kūrybą, padėti realizuoti idėjas ir sumanymus, aprūpinti priemonėmis ir medžiagomis, stiprinti vaiko pasitikėjimą, palankiai vertinti kūrybos savitumą, išradingumą, įdėtas pastangas ir kt. |
|  | • Eksperimentuoja dailės medžiagomis  ir priemonėmis, atrasdamas spalvų, linijų, formų, faktūrų įvairovę, turi  mėgstamas spalvas. Kuria koliažus, spauduoja įvairiomis priemonėmis, konstruoja, lipdo nesudėtingas formas. | Atranda, kad štrichuojant  galima ką nors pavaizduoti.  Piešia linijas ant smėlio, sniege.  Mėgina piešti flomasteriu  abiem rankom.  Kuria koliažą ant kartono  gabalo klijuodamas audinio,  tapetų, laikraščio skiauteles.  Tarpus papildo tapydami,  piešdami flomasteriu. Pasakoja, ką primena sukurtas darbelis. | | • Skatinti žaismingai eksperimentuoti  linijomis, spalvomis.  • Padėti vaikams suprasti, kad iš įvairių medžiagų, buities ir gamybos atliekų galima sukurti originalių, gražių darbelių. |
|  | **5-asis žingsnis**  **Muzika**  • Balsu, judesiais, pasirinktu muzikos instrumentu spontaniškai improvizuoja, pritaria klausomam vokalinės, instrumentinės muzikos įrašui ar gyvai skambančios muzikos kūriniui. Savais žodžiais išsako kilusius įspūdžius. Atpažįsta kai kurių instrumentų (smuiko, būgno, dūdelės, varpelio) tembrus, girdėtus kūrinius. | Klausosi vokalinės ir instrumentinės muzikos įrašų,  gyvos muzikos, papasakoja  kokia ji buvo, kokius instrumentus girdėjo. | | • Sudaryti sąlygas vaikams klausytis ne tik vokalinės ir instrumentinės muzikos  įrašų, bet ir gyvos muzikos, pakviečiant į darželį profesionalius muzikantus. Skatinti vaikus išsakyti savo nuomonę po matyto koncerto, muzikinio spektaklio, pramogos ar vakaronės. |
|  | • Dainuoja vienbalses, dialoginio pobūdžio dainas, jaučia ritmą. Dainuodamas išbando balso skambesį, išmėgina jį įvairioje aplinkoje (grupėje, kieme ir kt.). Stengiasi tiksliau intonuoti, taisyklingiau artikuliuoti (aiškiai tarti balsius, priebalsius, dvibalsius), taisyklingiau stovėti, kvėpuoti. | Dainuoja išraiškingai, mimika, kūno judesiais imituodamas dainuojamos  dainos tekstą.  Tyrinėja savo ir draugų  balso skambėjimo galimybes | | • Dainuoti su vaikais vienbalses ir dialogines dainas. Skatinti dainuoti individualiai išmėginant, kaip skamba balsas grupėje, salėje, lauke ir kitur. Skatinti dainuoti atliekant įvairius darbus (pvz., piešiant, stebint augalus, gyvūnus, einant pasivaikščioti ir t. t.). |
|  | • Ritminiais, melodiniais, gamtos, savo gamybos vaikiškais muzikos instrumentais pritaria dainoms, šokiams, tyrinėja jų skambėjimo tembrus. | Įvairiais ritminiais (lazdelėmis, trikampiu, šaukštais), melodiniais (ksilofonu, triola, molinukais, varpeliais) ar savo gamybos  vaikiškais muzikos instrumentais pritaria dainoms, šokiams, | | • Kartu su vaikais apžiūrėti įvairius instrumentus, juos išmėginti, pasigaminti savo instrumentų ir tyrinėti jų skambėjimo galimybes, tembrus. |
|  | • Improvizuodamas balsu, vaikišku  muzikos instrumentu kuria ritmus, melodijas ketureiliams, mįslėms, patarlėms. | Balsu ar vaikiškais muzikos  instrumentais kuria ritmus ir  melodijas eilėraščiams,  judesius rateliui, žaidimui. | | • Drauge su vaikais kurti ritmus, melodijas ketureiliams, mįslėms, patarlėms balsu ar muzikos instrumentu. Pasidžiaugti, pagirti vaikus už jų originalumą, drąsą, norą kurti. |
|  | **Šokis**  • Šoka sukamuosius (kai sukamasi poroje) ratelius, paprastų žingsnių (paprastasis, aukštas paprastasis, stangrus, pritupiamasis) autorinius ir penkių–šešių natūralių judesių (bėga, sukasi, pašoka ir kt.) šokius. | Šoka sukamuosius ratelius,  pvz., „Pučia vėjas“, „Aviža  prašė“, „Ieva“, „Šiaudų kūlis“. | | • Drauge su vaikais šokti paprastus savo forma, t. y. sukamuosius ratelius. |
|  | • Šoka improvizuotai kurdamas penkių–šešių natūralių judesių seką, reaguodamas į muziką, išreikšdamas aplinkos vaizdus (gamtos reiškinius, gyvūnus). | Savarankiškai pasirenka lėtus šliaužimo, vertimosi judesius ir greitus skraidymo judesius, bėgiojimą, sukimąsi. | | • Vaikų sugalvotas judesių sekas rodyti visiems ir klausti vaikų, ką jie matė. Padėti vaikams sieti pamatytą personažą su atliekamais judesiais,  vartoti frazes, pvz.: „bėgo greitai kaip vilkas“, „šokinėjo aukštai kaip varlė“. |
|  | **Vaidyba**  • Vaidindamas stalo, lėlių teatre, vaizduoja realistinį ir fantastinį siužetą, išplėtoja vyksmą dialogu, monologu, keisdamas balso intonacijas. Išreiškia savo norus, jausmus, mintis, baimes. Susikuria ištisą žaidimo aplinką, panaudodamas daiktus, drabužius, reikmenis. Muzikiniuose žaidimuose ir rateliuose kuria ar savaip perteikia 3–4 veiksmų seką, vaizduojančią augimą,  darbus, veikėjų judėjimą, stengiasi perteikti veikėjo nuotaiką. | Vaidindamas vaizduoja, kaip  Batuotas katinas žygiuoja ir  dainuoja, sustoja, pašoka,  sukinėdamasis į visas puses  apžiūri karaliaus pievas, kaip  iškėlęs kardą kovoja su žmogėdra. | | • Pasekus ar paskaičius pasaką, pažiūrėjus vaidinimą, paskatinti patiems vaidinti.  • Parodyti, kaip galima judėti ir kalbėti-intonuoti pagal tipiškus veikėjo bruožus, tempo ritmą: katinas juda ryžtingai, meškinas – lėčiau, nerangiau.  • Stebėti vaikų vaidinimus stengiantis suprasti, palankiai vertinti. Jei kas nors  neaišku, paklausti, pvz., „Ką atsakė šienpjoviai?“ Parodyti, kaip galima keisti kostiumus, dekoracijas.  • Drauge žaisti muzikinius žaidimus ir ratelius, parodyti ir skatinti laisvai, savaip kartoti veiksmus. Aiškinant siužetą, padaryti pauzes, kad vaikas galėtų sutelkti mintis, sumanymus ir pagal juos veikti.  • Pasidžiaugti vaiko sukurtais veiksmais, jų emocionalumu, išraiškingumu. Įtraukti  vaiką į dekoracijų, kostiumų kūrimą ir išdėstymą. Klausti jo nuomonės, atsižvelgti į sumanymus. |
|  | **Vizualinė raiška**  • Savo emocijas, patirtį, įspūdžius išreiškia kitiems atpažįstamais vaizdais. Išryškina vaizduojamų objektų bruožus,  reikšmingas detales. Objektus vaizduoja ne tokius, kokius mato, o tokius,  ką apie juos žino. Kuria pagal išankstinį sumanymą, kuris procese gali kisti. | Piešia išryškindamas reikšmingas detales.  Norėdami pasakyti viską, ką  žino apie vaizduojamą objektą, piešia „permatomus“  piešinius;  pavaizduoja, kas vyksta  skrendančiame lėktuve. | | • Svarbu turtinti vaiko patirtį, gausinti įspūdžius, kad vaiko kūrybinė raiška nebūtų skurdi, pvz.: skatinti juos  tyrinėti artimiausią aplinką, dalyvauti renginiuose, stebėti meno kūrinius, žmonių ir gyvūnų gyvenimą, klausyti  istorijų bei patiems jas pasakoti ir kt. Kuo turtingesnė bus vaiko patirtis, tuo išradingesnė ir įdomesnė bus jo  kūryba.  • Pradedant vaizduoti žmogaus judesius, svarbu tyrinėti kūno galimybes (gali lankstytis, šokinėti, suktis), stebėti kitų judesius (šokėjų, sportininkų), patiems išbandyti įvairius judesius ir pozas. |
|  | • Eksperimentuoja tapybos, grafikos, mišriomis dailės priemonėmis ir medžiagomis, kuria sudėtingesnius  koliažus, trimates formas iš įvairių medžiagų, asambliažus, fotografuoja, piešia skaitmeninėmis priemonėmis (piešimo programomis telefone, kompiuteryje). | Eksperimentuoja ir kuria naudodami monotipijos, grotažo technikas, piešinius papildydami gamtine medžiaga, popieriaus  lankstinukais.  Kuria siužetus, ornamentus.  Karpo, lanksto, pina, audžia  iš popieriaus juostelių, šiaudelių. | | • Kalbėtis su vaiku apie jo kūrinėlį, diskutuoti, ką, kodėl ir kaip jis pavaizdavo. Gėrėtis jo sumanymais, pagirti už išradingumą ir kt.  • Drąsinti kurti smulkesnių detalių, gamtinės medžiagos, mozaikas, mandalas, juostas, kilimėlius, dėlioti vaisių ir daržovių mozaikas Rudenėlio šventei.  • Sudaryti sąlygas kurti, reikšti savo potyrius, įspūdžius neįprastomis sąlygomis ir priemonėmis, (pvz., piešiant gamtoje, ant asfalto, šaligatvio plytelių, smėlio, šlapio sulamdyto popieriaus, laikraščio, piešti plunksna, kitu teptuko galu, pagaliuku, akmenėliu).  • Padėti vaikui išsaugoti kompiuterine  grafika sukurtus vaizdus, skatinti apie juos pasakoti, sugalvoti pavadinimus. |
|  | **6-asis žingsnis**  **Muzika**  • Klausosi įvairaus stiliaus, žanrų  muzikos kūrinių ir spalvomis ar piešiniu spontaniškai perteikia kilusius įspūdžius. Tyrinėja girdimos muzikos, triukšmo,  tylos panašumus ir skirtumus. Įvardija kūrinio nuotaiką, tempą, dinamiką, skiria kai kuriuos instrumentus. | Klausosi įvairių stilių muzikos kūrinių. Tyrinėja, kuo jie skiriasi, ar panašūs nuotaikos, tempo, dinamikos atžvilgiu.  Muzikos kūrinyje atpažįsta ir  skiria kai kuriuos instrumentus  (pvz., smuiką, kankles,  gitarą ir kt.). Klausosi tylos  ir triukšmo bei juos aptaria. | | • Sudaryti vaikams sąlygas  klausytis įvairių epochų, kultūrų ir stiliaus muzikos. Klausytis tylos, triukšmo, lyginti jų skirtumus. |
|  | • Dainuoja sudėtingesnio ritmo, melodijos, platesnio diapazono vienbalses dainas, jas gana tiksliai intonuoja. Dainuoja trumpas daineles kanonu, įsiklausydamias į savo ir draugų dainavimą. | Dainuoja sudėtingesnio ritmo, melodijos vienbalses  dainas bei pakankamai  tiksliai jas intonuoja. Dainuoja trumpas liaudies daineles kanonu,  klausydamiesi savo ir draugų dainavimo. | | • Dainuoti su vaikais įvairaus turinio dainas ir skatinti juos dainuoti visur, kur įmanoma: grupėje, lauke, dirbant, bendraujant, žaidžiant. Pamokyti vaikus dvibalsio dainavimo, dainuojant trumputes daineles kanonu. |
|  | • Melodiniais vaikiškais muzikos instrumentais groja 2– 3 garsų melodijas. Pritaria suaugusiojo grojimui, atlikdami muzikines pjeses solo ir orkestre, seka dirigento judesius, stengiasi kartu pradėti ir baigti kūrinėlį. | Melodiniais vaikiškais muzikos instrumentais groja  2–3 garsų melodijas, lietuvių  liaudies dainas.  Grodami solo ir orkestre,  stebi dirigentą, seka muzikos  tempą, dinamiką, laiku įstoja  ir baigia groti. | | • Pasirūpinti, kad grupėje vaikai turėtų muzikos instrumentų, spalvotų natų, „dirigento lazdelę“, muzikos įrašų, klausymosi aparatūrą, video įrašų apie žymius muzikantus ir jų muzikavimą.  Groti kartu ir paskatinti vaikus groti melodiniais vaikiškais muzikos instrumentais muzikines pjeses solo ir orkestre. Išsirinkti dirigentą,  kuris diriguotų orkestrui. Pamokyti vaikus sekti dirigento judesius, kad jie kartu galėtų pradėti ir baigti kūrinėlį. |
|  | • Improvizuodamas balsu, muzikos instrumentu kuria melodiją trumpam tekstui, paveikslui. Žaidžia muzikinius dialogus, kuria judesius kontrastingo pobūdžio muzikai. | Balsu, muzikos instrumentu  kuria melodijas trumpam  tekstui, paveikslui. Vietoj kalbos vietomis dainuoja. | | • Žaisti su vaikais kompozitorius, skatinant kurti melodijas tekstams, knygų iliustracijoms, paveikslams, trumpoms pasakėlėms. Mokyti dalį teksto dainuoti, dalį kalbėti, pratinantis dainuoti „kaip operetėje“. |
|  | **Šokis**  • Šoka sudėtingesnius ratelius (tiltelių, grandinėlės), paprastųjų ir bėgamųjų (paprastasis bėgamasis, aukštas bėgamasis, liaunas, smulkus bėgamasis) žingsnių autorinius ir natūralių judesių šokius. | Šoka ratelius, pvz., „Aš dailus bernelis“, „Adatytį pamečiau“, „Kumpu snapu pelėda“, „Kupolio rožė“. | | • Atlikti parinkti nesudėtingos struktūros folklorinius žaidimus, ratelius. Galima naudoti ir kitų tautų folklorinę medžiagą, ypač jei grupėje yra vaikų iš mišrių šeimų. Jei renkamasi autorinius (profesionalių choreografų ar auklėtojų) sukurtus šokius, atkreipti dėmesį, kad juose nebūtų sudėtinių judesių. |
|  | • Šoka improvizuotai kurdamas septynių–aštuonių natūralių judesių seką, perteikdamas trumpą siužetą ar  pasirinktą nuotaiką, išreikšdamas erdvės (aukštai – žemai) ir laiko (greitai – lėtai) elementus. | Sujungia judesius atliekamus  įvairiame erdvės lygyje  (aukštyje), įvairiu tempu, panaudojant įvairius judesius. | | • Siūlyti vaikams stebėti gamtą (gyvai, pvz., pro langą, arba nuotraukoje ar paveiksle), atkreipti dėmesį, kaip kokie gamtos reiškiniai (lietus, vėjas, ugnis) ir aplinkos objektai (gyvūnai, automobiliai, traukiniai) juda ar nejuda, ir ieškoti idėjų kuriant savo judesių sekas. |
|  | **Vaidyba**  • Kurdamas lėlių, dramos vaidinimus  pagal girdėtą pasaką ar pasiūlytą situaciją, improvizuoja trumpas žodines  veikėjų frazes, fizinius veiksmus, atskleidžia jų norus, emocines būsenas. Tikslingai naudoja daiktus, teatro reikmenis, drabužius, aplinką.  Žaisdamas muzikinius žaidimus ir ratelius, perteikia veikėjo mintis, emocijas. | Vaidindamas pagal girdėtą  pasaką ar pasiūlytą situaciją,  pavaizduoja veikėjus.  Palaiko bendravimą su žiūrovais.  Keli vaikai, žaisdami teatrą,  aptaria, kad bus žaidžiamas  drakonas, kas bus drakonas,  kas ir kaip jį nugalės, kaip  drakonas vėl atgis. | | • Skatinti vaikus žaisti – vaidinti trumpas improvizacijas pagal literatūrinius, muzikinius, pačių vaikų išgalvotus siužetus („Katinėlis ir gaidelis“, „Žvirblis“,„Kelionė“).  • Pasiūlyti naudoti įvairius suneštus  butaforinius daiktus, parodyti, kaip tie patys daiktai gali būti panaudoti įvairiems tikslams, pvz.: žaisti, kurti vaidinimą lėlių teatre arba persirengti dramos, taip pat muzikinio ratelio veikėjais, pasipuošti. |
|  | **Vizualinė raiška**  • Detalesniais, įtaigiais dailės darbeliais pasakoja realias ir fantastines istorijas, įvykius. Vaizdus papildo grafiniais ženklais (raidėmis, skaičiais, žodžiais ir kt.). Kuria pagal išankstinį sumanymą, nuosekliai bando jį įgyvendinti. Kartu su kitais kuria bendrus dailės darbus. | Kūrybos procese bendradarbiauja, vienas kitą taiso, dalijasi idėjomis, ginčijasi.  Piešdami kuria fantastines  istorijas. | | • Turtinti vaikų patirtį, vaizdinius.  Suteikti galimybę pamatyti tautodailės, taikomosios dekoratyvinės ir vaizduojamosios dailės, šiuolaikinio meno kūrinius, menininkų kūrybos procesą artimoje aplinkoje, parodose, muziejuose, tradicinėse šventėse.  • Palaikyti unikalų vaiko gebėjimą vaizdu išreikšti jutiminę patirtį (garsų, kvapų, skonio ir kt.).  • Suteikti galimybę vaikams kurti ornamentus, vaizdus, dekoruoti audinius, daiktus grafiniais ženklais ir simboliais (skaičiais, raidėmis). Paskatinti sukurti savo inicialais išgražintą asmeninę kortelę, atviruką, paveikslėlį. |
|  | • Skirtingiems sumanymams įgyvendinti dažniausiai tikslingai pasirenka dailės priemones ir technikas. Eksperimentuoja sudėtingesnėmis dailės technikomis, skaitmeninio piešimo ir kitomis kompiuterinėmis technologijomis. | Kuria erdvines, mobilias  kompozicijas.  Kuria „gražius vaizdus“ ant  šviesos stalo.  Juos fotografuoja, peržiūri naudodami multimediją. Bando piešti įvairių spalvų linijomis, lieti dėmes, keisti spalvas. | | • Eksperimentuoti ir atidžiau įsižiūrėti į įvairių medžiagų ir technikų teikiamas galimybes.  • Sudaryti galimybę netikėčiausiais būdais pažinti dailės medžiagų galimybes  • Naudojantis kompiuteriu, šviesos stalu, fotoaparatu, multimedija padrąsinti vaikus įvairiapusei kūrybinei raiškai, kūrybai skaitmeninėmis priemonėmis.  Kaupti elektroninius arba popierinius vaikų kūrybos albumus. |
| **ŽENKLAI, ĮSPĖJANTYS APIE POREIKĮ PRITAIKYTI UGDYMO PROCESĄ** | | | | |
| **Palyginti su bendraamžiais vaikas**  **dažnai arba visada:** | | | **Elgesys ir gebėjimai, rodantys vaiko**  **mėginimą kompensuoti sunkumus –**  ***„Aš galiu kitaip“*** | |
| * vengia dalyvauti veikloje, kai yra derinamas klausymasis ir judesys (pvz., šokis); * atlieka netikslius judesius, kai reikia klausyti muzikos ir ritmiškai ploti; * nemėgsta klausytis pasakojimų, pasakėlių; * negali atpasakoti girdėtų pasakojimų; * nepajėgia pakartoti demonstruojamų judesių; * nesiseka piešti aplinkos daiktų, kopijuoti, jungti taškelius, žaisti su spalvinimo knygelėmis; * nesidomi paveikslėliais knygelėse; * piešdami, lipdydami, aplikuodami daro netikslius judesius pirštais, darbeliai nuolat ištepti, suglamžyti; * sunkiai pataiko įdėti objektą į reikiamą vietą (pvz., įdėti kaladėlę į jai skirtą išpjovą), varstyti raištelius, tiksliai sujungti dalis ir kt.; * netiksliai gestikuliuoja rankytėmis šokio, žaidimo metu ir pan.; * neigiamai reaguoja (dengiasi ausis, rėkia, slepiasi) į tam tikrus garsus (aukštus, žemus ir kt.); * neigiamai reaguoja į tam tikras spalvas; * „įklimpsta“ į vieną meninės raiškos būdą (pvz., piešia vienodas formas, naudodamas tą pačią spalvą). | | | * stengiasi piešti, remdamasis vaizduote; * stebi šokančius vaikus, klausosi muzikos, dalyvauja judriuose žaidimuose, kai nėra muzikos arba žodinių komentarų; * apžiūrinėja paveikslėlius, jei nereikia jų kopijuoti; * dainuoja, klausosi pasakų ir atlieka kitą veiklą, susijusią su girdimuoju suvokimu; * atlieka veiklą, susijusią su regimuoju suvokimu (piešia, kopijuoja ir pan.); * žaidžia matytus ir išmoktus žaidimus; * mėgdžioja bendraamžių žaidimus. | |
| **Rekomendacijos ikimokyklinio ugdymo auklėtojams ir tėvams**  • Kai vaikui sunkiai sekasi veikla, kur būtinas girdimasis arba regimasis suvokimas (piešti, dainuoti, ir pan.), reikėtų ne jos atsisakyti, o supaprastinti (pvz., spalvinti vietoj piešimo, skambinti varpeliu vietoj dainavimo).  • Duokite daugiau laiko meninės veiklos užduočiai atlikti.  • Pastebėję, jog vaikas negali papasakoti girdėtos pasakėlės, pasakokite jam trumpus pasakojimus, iliustruokite juos paveikslėliais, judesiais – ugdykite girdimąjį suvokimą, kalbos supratimą.  • Pastebėję skurdžią vaizduotę, prašykite, kad papildytų savo sukurtą kūrinėlį kokiu nors netikėtu personažu ar judesiu, džiugiai pakomentuokite rezultatą.  • Reikėtų jautriai reaguoti į vaiko demonstruojamą nepakantumą tam tikriems garsams, spalvoms ir stengtis, kad jų nebūtų (būtų mažiau) vaiko aplinkoje.  • Jei vaikas pernelyg įpranta naudoti vieną spalvą, formą, pamažu siūlykite alternatyvą, pvz., prašydami nuspalvinti, suklijuoti kitos spalvos figūras ir pan.  • Jei vaikas vengia šokti pagal muziką, leiskite improvizuoti pagal kitokį garsinį foną, pvz., vaizduoti gyvūnus, kurių skleidžiamus garsus girdi įraše.  • Mokykite pasisveikinimo ir atsisveikinimo dainelių.  • Girdimojo (kai girdi, bet blogai suvokia girdimą informaciją), regimojo (kai mato, bet blogai suvokia regimą informaciją), kinestezinio (kai nesuvokia rankos, kalbos padargų judėjimo krypties) ir kitokio pobūdžio suvokimo nepakankamumas gali lemti vaikui rimtų sunkumų mokykloje, todėl pastebėjus šių sutrikimų požymių, būtina kryptingai naudoti pratimus, užduotis, lavinančius vaiko suvokimo funkcijas. Ikimokykliniame mažiuje šiuos sunkumus įveikti yra lengviausia. Užduotis parinkti jums visada padės specialusis pedagogas ar logopedas. | | | | |

* + 1. **ESTETINIS SUVOKIMAS**

|  |  |  |  |  |
| --- | --- | --- | --- | --- |
| **Vertybinė nuostata.** Domisi, gėrisi, grožisi aplinka, meno kūriniais, menine veikla. | | | | |
| **Esminis gebėjimas.** Pastebi ir žavisi aplinkos grožiu, meno kūriniais, džiaugiasi savo ir kitų kūryba, jaučia, suvokia ir apibūdina kai kuriuos muzikos, šokio, vaidybos, vizualaus meno estetikos ypatumus, reiškia savo estetinius potyrius, dalijasi išgyvenimais, įspūdžiais. | | | | |
|  | Vaikų pasiekimai | Vaikų veiklos ugdymo gairės | | Suaugusiųjų ugdymo gairės |
| **1,5-3 m.** | **1-asis žingsnis**  • Susidomi, trumpam sutelkia dėmesį bei rodo pasitenkinimą (krykštauja, siekia paliesti rankomis), kai yra emocingai kalbinamas suaugusiojo, kai mato ryškius, gražių formų daiktus, spalvingus paveikslėlius, žaislus, girdi ritmiškus muzikos ir kitus garsus, mato šokio judesius. | Sutelkia dėmesį į klausomą  muziką, guguoja ir juokiasi  girdėdamas malonius garsus,  verkia nuo nemalonių,  šiurkščių garsų, ramus, kai  dainuojama ar kalbama raminančiu balsu.  Girdėdamas kalbą, dainavimą, muziką, judina rankas, kojas, linguoja, įsikibęs į atramą,  spyruokliuoja kojomis.  Tepdamas pirštais dažus  stabteli, pasižiūri į savo pirštus, pažvelgia į pėdsakus popieriuje ir, supratęs, kad tai daryti smagu, ima kartoti.  Įdėmiai ir su džiaugsmu žiūrinėja spalvingų iliustracijų knygelę, liečia rankutėmis,  šūkčioja, kalbina spalvingus  paveikslėlius. | | • Kurti muzikinę aplinką.  • Emocionaliai kalbėtis, žaidinti,  bendrauti, kad vaikas girdėtų intonacijomis ir jaustų veiksmais reiškiamas emocijas.  • Suteikti vaikui galimybę sureaguoti  savo tempu.  • Būti šalia vaiko, kartu su juo džiūgauti, padrąsinti jo bandymus, pamokyti, kaip paimti ir rankoje išlaikyti piešimo priemonę. |
|  | **2-asis žingsnis**  • Skirtingai reaguoja girdėdamas  besikeičiančių intonacijų suaugusiojo kalbinimą, muzikos garsus, matydamas gražius gamtos bei aplinkos daiktus ar vaizdus, spalvingas knygelių  iliustracijas, šokančius ir vaidinančius vaikus ar suaugusiuosius. Intuityviai mėgdžioja tai, kas jam patinka. | Aktyviai reiškia emocijas  klausydamas linksmos muzikos, dainos: džiaugiasi, šypsosi, kai daina ar muzikinė pjesė linksma, nuliūsta, susimąsto,  nusiramina, kartais pravirksta, kai melodija liūdna.  Ilgiau sutelkdamas dėmesį  seka, kaip striksi kiškutis,  klausosi, kaip gąsdindamas  vilkas sako: „Ū-ū-ū“. Pats  mėgdžioja veiksmus, garsus,  džiaugiasi laisvu, išraiškingu  savo paties intonavimu, veikimu. | | • Dainuoti vaikui, klausytis įvairios nuotaikos dainų, kontrastingos nuotaikos muzikos kūrinių, skatinti teigiamas, džiugias emocijas ir slopinti neigiamų emocijų proveržius.  • Leisti vaikams stebėti šokį gulint ar sėdint ant grindų, kad jie galėtų keisti pozą ir laisvai kūnu reaguoti į stebimo šokio sukeliamus įspūdžius.  • Išdėlioti piešinius vaikui matomoje vietoje, kad jis galėtų prieiti ir vėl į juos pasižiūrėti. Pagirti, pasikalbėti apie jo kūrinėlį. |
|  | **3-iasis žingsnis**  • Atpažįsta (suklūsta, rodo) kai kuriuos jau girdėtus muzikos kūrinius, matytus šokius, ratelius, vaidinimo veikėjus, dailės kūrinius. | Kartais klausydamiesi nuotaikingų  vokalinių, instrumentinių  muzikos kūrinių  šypsosi, mojuoja kojomis į  muzikos taktą, kartais susiraukia, nuleidžia galvą, atsistoja ir vaikšto. | | • Duoti klausytis įvairios nuotaikos  muzikos kūrinių, kad vaikas juos įsimintų ir vėliau juos kartu aptarti.  • Kartu su vaikais žiūrėti lėlių ir dramos vaidinimus, klausytis jų įrašų. Užduodant klausimus skatinti atpažinti vaizduojamą pasaką.  • Skatinti pasakoti apie savo ar kitų piešinį. |
|  | • Emocingai reaguoja girdėdamas darnų garsų, intonacijų, žodžių sąskambį, žiūrinėdamas savo ir kitų piešinėlius,  spalvingas knygelių iliustracijas, žaislus, džiaugdamasis savo puošnia apranga. | Džiaugiasi jau girdėtu instrumentinės  muzikos įrašu, daina,  bando kartu dainuoti.  Linksmų vaidinimo epizodų  metu juokiasi, nori bėgioti.  Grožisi savo puošniais drabužiais | | • Džiuginti vaikus ir padėti jiems kaupti muzikinius įspūdžius, skatinti atidžiai klausytis muzikos, ja gėrėtis.  • Kadangi vaikai nuo gausių ryškių įspūdžių greit pavargsta, reikėtų stebėti trumpą vaidinimą (daug kartų tą patį).  • Stebėti vaiką tomis akimirkomis, kai jis grožisi, tinkamu momentu jį pakalbinti, paklausti, kas jam gražu. |
|  | • Paklaustas pasako, ar patiko muzikos kūrinėlis, dainelė, šokis, vaidinimas, dailės darbelis. | Jei šokis patiko, ploja.  Galvos linktelėjimu ar žodžiu  „taip“ išreiškia savo  nuomonę. | | • Pritarti vaiko komentarams, papildyti jo vertinimą kitais žodžiais.  • Pasidomėti, ar vaikui patiko vaidinimas. Nuraminti, jei vaikas bijo, jog vilkas gali ateiti ir į jo namus.  • Akcentuoti, jog teatre viskas vyksta ne iš tikrųjų, o taip yra sugalvota, pramanyta, sužaista. |
| 3-6 m. | **4-asis žingsnis**  • Džiaugiasi menine veikla, nori dainuoti, šokti, vaidinti, pasipuošti, gražiai trodyti. | Išreiškia norą gražiai dainuoti, šokti, vaidinti, gražiai sutvarkyti daiktus, žaislus.  Įsijautęs į piešimo procesą,  emocingai komentuoja savo  piešinį. | | • Sudaryti galimybes vaikams dalyvauti muzikinėje veikloje ir darželyje vykstančiuose renginiuose.  • Atkreipti dėmesį, kai vaikas sako, kad nori gražiai ką nors daryti, palaikyti jo norą, pasidžiaugti, pagirti.  • Paprašyti vaiko pasakyti ir parodyti, kaip jis būtų ką nors daręs.  • Įsiklausyti į vaiko klausimus ir, jei vaikas pats nepaaiškina, prieš vaidinimą trumpai papasakoti, apie ką bus vaidinama. Atkreipti vaiko dėmesį į pabaigą, paklausti, kokia ji – laiminga ar liūdna? |
|  | • Skirtingai reaguoja (ramiai ar emocingai) klausydamas ir stebėdamas skirtingo pobūdžio, kontrastingus meno kūrinius, aplinką. | Skirtingai reaguoja matydami  šokant polką ir valsą  (ima šokinėti arba ramiai  linguoja), linksmo siužeto  paveikslėlį ir skulptūrėlę  (aktyviai komentuoja  arba ramiai apžiūrinėja,  glosto). | | • Sudaryti sąlygas klausyti, stebėti skirtingus meno kūrinius, paskatinti reikšti savo išgyvenimus, paprašyti pasakyti, kaip jaučiasi, ką pajuto.  • Kasdienėje veikloje kalbant su vaikais nuolat vartoti žodžius „džiaugiuosi tavo piešinėliu, puikiai atrodai, gražiai pasielgei“, kad vaikai galėtų išgirsti ir pradėti suprasti, kas yra gražu. |
|  | • Keliais žodžiais ar sakiniais pasako savo įspūdžius apie klausytą muziką, dainelę, eilėraštį, pasaką, matytą šokį,  vaidinimą, dailės kūrinį, knygelių iliustracijas, gamtos ir aplinkos daiktus ir reiškinius, pastebi ir apibūdina kai kurias  jų detales. Reaguoja į kitų nuomonę. | Pasako savo nuomonę, kuris  meno kūrinys, kuri jo paties  ir kitų grupės draugų meninė  veikla, rezultatai patiko  labiausiai ir kodėl. | | • Skatinti klausant, apžiūrint meno kūrinius kalbėti apie savo ir kitų darbelius.  • Pažiūrėjus šokį, aptarti.  • Kalbėtis su vaiku apie spalvas paletėje, kurios spalvos jiems atrodo linksmos arba liūdnos, tyrinėti spalvų maišymosi efektus.  • Stebėti, kad vertindami neįskaudintų  vieni kitų. Dažniau atkreipti vaikų dėmesį į tai, kas gražu, gera, nei į tai, kas kelia pasibjaurėjimą, pasipiktinimą.  • Padėti vaikui ugdytis pasitikėjimą  savimi, pritarti, padrąsinti tęsti savo kūrybą. |
|  | **5-asis žingsnis**  • Mėgaujasi muzikavimu, šokiu, vaidyba, dailės veikla. Rodo pasitenkinimą bendra veikla ir kūryba, gėrisi savo ir kitų menine veikla, geru elgesiu, darbais. Grožisi gamtos spalvomis, formomis, garsais. | Patikusius, sukėlusius daug  emocijų kūrinius, daineles,  ratelius prašo nuolat kartoti.  Nusako pasakų, vaidinimų  veikėjų balsų intonacijas  (pvz., „Lapė labai plonai kalbėjo, o meška – labai storai.“) ir jas pakartoja žaidimuose. | | • Skatinti vaikus savo žaidimuose  vaidinti muzikantus, šokėjus, dainininkus, vaizduojant, kad jie yra scenoje, dainuoja su mikrofonu ar groja muzikos instrumentu.  • Kartu su vaikais žiūrėti lėlių ir dramos vaidinimus, klausytis vaidinimų įrašų, žiūrėti animacinius filmukus.  • Sudominti vaikus patrauklia ir malonia veikla paties auklėtojo ir kitų kūrybos pavyzdžiais. Išklausyti vaiką ir pačiam pasakoti apie savo kūrybinius sumanymus. Diskutuoti, ką dailininkas norėjo pasakyti.  • Pajusti kasdien atsiveriantį vis naują gamtos grožį.  • Nuolat ugdyti vaikų estetinį skonį. |
|  | • Pastebi kai kuriuos meninės kūrybos proceso ypatumus (siužetą, veikėjų bruožus, nuotaiką, spalvas, veiksmus).  Pasako, kaip jautėsi ir ką patyrė dainuodamas, šokdamas, vaidindamas, piešdamas. | Girdėtus muzikos kūrinėlius  elementariai apibūdina  (pvz., pelytės muzika – „plona“, tyli, o meškino – „stora“, garsi).  Žiūrėdamas vaidinimą apie  vilką ir ožiukus, atkreipia  dėmesį į veikėjų elgesio, judėjimo, intonacijų ypatybes, jas įvardija  Kartu su auklėtoju apžiūri  dailės reprodukcijas, nuotraukas, pažiūri trumpą filmo fragmentą. | | • Sugalvoti įvairių būdų, kaip padėti vaikui suvokti ir papasakoti matyto kūrinio siužetą: žiūrėti pasakojimo videoįrašą, klausyti ausinėmis audioįrašo, pasakoti draugui „telefonu“ ir kt.  • Kartu su vaikais žiūrėti lėlių ir dramos vaidinimus, klausytis vaidinimų įrašų, žiūrėti animacinius filmukus. |
|  | • Dalijasi įspūdžiais po koncertų, spektaklių, parodų, renginių lankymo. Pasako savo nuomonę apie muzikos kūrinėlį, dainelę, šokį, vaidinimą, dailės darbelį, aplinką, drabužį, tautodailės ornamentais papuoštus daiktus. | Išsako savo nuomonę, kodėl  patiko ar nepatiko matytas  šokis, dailės kūrinėlis. | | • Sukurti situacijų, kad vaikas galėtų meno kūrinius, savo ir kitų meninę veiklą vertinti savaip lygindamas.  • Paskatinti kiekvieną išsakyti savo nuomonę. Paklausti, kaip dar kitaip galėtų apie muziką, šokį, vaidinimą pasakyti, ką dar tai galėtų reikšti ir pan.  • Prašyti papasakoti apie savo dailės kūrinius, pateikti į meninius sprendimus orientuotų klausimų. |
|  | **6-asis žingsnis**  • Stengiasi kuo gražiau šokti, vaidinti, deklamuoti, dainuoti, groti, piešti, konstruoti. Gėrisi ir grožisi savo menine  kūryba. | Emociškai išgyvena meno  kūrinius.  Gana ilgai sutelkia dėmesį ir seka jį sudominusį vaidinimą  ar filmuką, pasako, kas pasisekė, užrašo savo vardą, nori juos eksponuoti, rodyti kitiems. | | • Sudaryti galimybę vaikui, kitiems girdint ir matant, pasidžiaugti savo ir kitų kūryba bei kasdiene veikla. Demonstruoti jo kūrinėlius, ruošti visų vaikų arba autorines parodėles, sudaryti individualius albumus arba kaupti skenuotų kūrinių elektroninius variantus, juos retkarčiais persiųsti tėveliams, kad vaikas girdėtų ir jų pagyrimą bei atsiliepimus.  • Palaikyti ir skatinti vaiko norą siekti grožio, pagirti už jo pastangas. |
|  | • Pastebi papuoštą aplinką, meno kūrinius ir pasako, kas jam gražu. Palankiai vertina  savo ir kitų kūrybinę veiklą, pasako vieną kitą argumentą, kodėl gražu. | Palankiai vertina patinkančią  savo ir kitų kūrybinę veiklą ir  kūrinėlius.  Reiškia nuomonę apie grupės  aplinkos estetiką, pastebi,  kada daiktai tvarkingai ar  gražiai išdėlioti, aiškina, kad  švara ir tvarka – tai gražu.  Saugo ir puoselėja gamtos  grožį, noriai tvarko, puošia  grupės aplinką. | | • Skatinti vaikus aptarti stebėtą ar klausytą meno kūrinį, pagrįsti savo nuomonę, atsakant į klausimą, kodėl patiko ar nepatiko, leisti suprasti, kad visokios nuomonės yra svarbios. Pratinti pastebėti ir atskirti kičą nuo tikrojo meno.  • Skatinti geranoriškai vertinti kitų saviraiškos ir kūrybos bandymus, išsakyti savo ir gerbti kitų nuomonę.  • Sudaryti sąlygas suprasti aplinkos grožio svarbą ir jį vertinti. Patiems dalyvauti jį puoselėjant. Gėrėtis gerai atliktu darbu, išsakyti nuomonę.  • Pratinti gražiai elgtis viešose vietose.  • Per pasivaikščiojimus lauke ar darželio aplinkoje paskatinti stabtelti ir įsižiūrėti į detales, atrasti gražius daiktus, gamtos ar miesto vaizdus, fotografuoti ir, kaupti vaizdus, juos peržiūrėti.  • Kalbėtis, ką jis pats pakeistų aplinkoje, kad būtų gražiau, kurti ir realizuoti įvairius projektus. |
|  | • Pasakoja įspūdžius apie muzikos, vaidinimo, šokio siužetą, matytus dailės, tautodailės kūrinius, vaizduojamus įvykius, veikėjus, nuotaiką, kilusius vaizdinius. Plačiau papasakoja, ką sukūrė, kaip pats bei kiti dainavo, grojo, šoko, vaidino, piešė. | Savarankiškai pasakoja stebėto šokio siužetą, nusako  veikėjus, jų judesius, apibūdina šokio kostiumus.  Supranta, kur sėdi žiūrovai ir  savarankiškai užima jų vietą,  parodo, kur vaidins aktoriai,  žino, kada vaidinimas prasideda, o kada pasibaigia. | | • Dažnai klausytis įvairių muzikos kūrinių, paskatinti vaikus susikaupti, išklausius savo mintimis pasidalyti su pedagogu ir draugais. Užduoti klausimų apie skambėjusią muziką, atlikėjus.  • Skatinti aptarti stebėtą šokį, atkreipti dėmesį į šokėjų judesius, kostiumus, šokio muziką ir pan. Skatinti reikšti įvairią nuomonę leidžiant suprasti, kad visokia nuomonė yra priimtina.  • Pasamprotauti, ką teatre veikia aktorius, suteikti galimybę pasikalbėti, užduoti jiems klausimų apie teatrą.  • Paskatinti realizuoti kilusius sumanymus čia ir dabar, nes praktinė patirtis teikia daugiausiai peno estetiniam suvokimui ir jausenai.  • Diskutuoti ieškant vienokių ar kitokių meninių sprendimų, pvz., kuriuose piešinėliuose yra tamsiai, kuriuose – šviesiai mėlyna spalva, kas piešinėliuose pavaizduota arti, o kas – toli. |
| **ŽENKLAI, ĮSPĖJANTYS APIE POREIKĮ PRITAIKYTI UGDYMO PROCESĄ** | | | | |
| **Palyginti su bendraamžiais vaikas**  **dažnai arba visada:** | | | **Elgesys ir gebėjimai, rodantys vaiko**  **mėginimą kompensuoti sunkumus –**  ***„Aš galiu kitaip“*** | |
| * nesidžiaugia savo ir draugų dailės kūrinėliais, darbeliais; * nesistebi malonius garsus skleidžiančiais instrumentais, neįprastais šviesos šaltiniais; * nepastebi grupėje (namie) atsiradusio naujo gražaus daikto; * nemėgsta puošti grupės ar savo kambario; * neturi mėgstamos dainelės, spalvos, pan.; * nekreipia dėmesio į tai, kaip apsirengęs, ar drabužėliai švarūs, gražūs (vaikų supratimu); * retai kalboje vartoja estetines sąvokas „gražu“,„patinka“ ir pan. | | | * stengiasi darbą atlikti tvarkingai (nesako „Gražu“, bet „Padariau gerai“ ar pan.); * užbėga už akių įvykiams – žino, kad reikia pagirti draugo darbelį, išgirstą dainą, todėl sako: „Kaip gražu“; * išgirdęs pastabą, kad kaukė netinka ar pan., paverčia juokais („Aš taip ir norėjau“)*.* | |
| **Rekomendacijos ikimokyklinio ugdymo auklėtojams ir tėvams**  • Padėkite pastebėti kasdienėje aplinkoje ir gamtoje gražius daiktus, reiškinius, komentuokite juos („Pažiūrėk, koks gražus voratinklis“ ir pan.).  • Mokykite gražiai suderinti lėlės drabužėlius, pastatyti gražų namą iš kaladėlių.  • Prašykite, kad padėtų padengti ir papuošti stalą.  • Žavėkitės, džiaukitės gražiu poelgiu, elgesiu.  • Mokykitės paprastų, bet skambių dainelių, kurkite gražius žodžius.  • Prieš eidami į teatrą, koncertą, paruoškite vaiką suvokti meninę veiklą. | | | | |

|  |  |
| --- | --- |
|  | * 1. **SĖKMINGAI BESIUGDANTIS**   **Tikslai:**   1. **Skatinti gebėjimą pačiam susirasti veiklos ir turiningai ją plėtoti.** 2. **Tyrinėti naudojant pojūčius.** 3. **Gebėti atpažinti ir įžvelgti problemas, ieškoti sprendimo būdų.** 4. **Drąsiai veikti, daryti savaip.** 5. **Numatyti, ko nori išmokti.** |

* + 1. **INICIATYVUMAS IR ATKAKLUMAS**

|  |  |  |  |  |
| --- | --- | --- | --- | --- |
| **Vertybinė nuostata.** Didžiuojasi savimi ir didėjančiais savo gebėjimais. | | | | |
| **Esminis gebėjimas.** Savo iniciatyva pagal pomėgius pasirenka veiklą, ilgam įsitraukia ir ją plėtoja, geba pratęsti veiklą po tam tikro laiko tarpo, kreipiasi į suaugusįjį pagalbos, kai pats nepajėgia susidoroti su kilusiais sunkumais. | | | | |
|  | Vaikų pasiekimai | Vaikų veiklos ugdymo gairės | | Suaugusiųjų ugdymo gairės |
| **1,5-3 m.** | **1-asis žingsnis**  • Pats juda (šliaužia, ropoja, eina) jį sudominusių žaislų, daiktų link. Trumpam sutelkia žvilgsnį, seka judantį daiktą akimis, klausosi, atlieka tikslingus judesius, veiksmus su daiktais. | Turi mėgstamus žaislus. Laikydamasis  sienos nueina prie  žybsinčių, skambančių, spalvotų kubelių. Po to per pusę grupės nuropoja prie kamuoliuko. | | • Pastebėti vaiko rodomą iniciatyvą ir ją palaikyti. Stebėti ir pasidžiaugti vaiko daug kartų kartojamais veiksmais, rodančiais jo atkaklumą. |
|  | • Šypsodamasis, žvelgdamas į akis, čiauškėdamas, duodamas žaislą kitam skatina su juo žaisti; išreikšdamas norus parodo „taip“ arba „ne“. | Tiesia kamuoliuką auklėtojui,  žiūri į akis, šypsosi. Žaidžiant  žaidinimus „Bėga bėga pelytė“, plodamas katutes tiesia delniuką suaugusiajam, prašydamas jį pakartoti. | | • Priimti vaiko siūlomus žaidimus.  Žaisti žaidinimus su vaiku tol, kol jis to nori.  • Siūlyti žaisti smulkiajai motorikai skirtus žaidimus, reikalaujančius dėmesio, atkaklumo. |
|  | **2-asis žingsnis**  • Pats pasirenka daiktus, su jais žaidžia, daug kartų atkakliai bando atlikti naują veiksmą, kartoja tai, kas pavyko. Judesį,  veiksmą ar garsą gali pakartoti tuoj pat, po kelių valandų, dienų, todėl savarankiškai modeliuoja kelis judesius ar veiksmus į vieną seką. Trumpam  atitraukus dėmesį vėl sugrįžta prie ankstesnės veiklos. | Atkakliai bando užsegti didelę sagą: pabando, nepavyksta,  vėl pabando, pagaliau  įspraudžia sagą į kilpą ir apsidžiaugia.  Kelis kartus užsega  ir vėl atsega sagą.  Prieš kelias dienas matė, kaip kirpėja kirpo sesutę, todėl  ima šukas ir šukuoja lėlę. | | • Pabūti greta vaiko, kai jis mokosi naujų veiksmų – tai stiprina jo atkaklumą, skatina tęsti bandymus. Neskubėti padėti vaikui – paties atliktas veiksmas turi didesnį poveikį jo raidai. |
|  | • Pats noriai mokosi iš tų, su kuriais  jaučiasi saugus. | Stebi, kaip auklėtojas stato  bokštelį ir pats ima kaladėles,  stato panašų bokštelį. | | • Žaisti, ką nors veikti vaikų akivaizdoje, kad mažyliai galėtų stebėti atskirus veiksmus, procesą. |
|  | • Veiksmais ir atskirais žodžiais reiškia norus, veda suaugusįjį prie dominančių daiktų. Protestuoja, reiškia nepasitenkinimą, negalėdamas įveikti kliūties. | Rodo nepasitenkinimą, kai  stumiamos durys neatsidaro,  rėkia, reikalaudamas pagalbos. | | • Kantriai padėti vaikui mokytis, kai jis rodo iniciatyvą, domisi naujais veiksmais.  • Padėti vaikui įveikti kliūtis, jei po daugelio bandymų jam nepavyksta atlikti norimo veiksmo. |
|  | **3-iasis žingsnis**  • Nuolat energingai žaidžia, ką nors veikia, laisvai juda erdvėje, pats keičia veiklą, pasirenka vieną iš kelių daiktų, sugalvoja būdus, kaip pasiekti neprieinamą norimą daiktą. | Sudėlioja visas formeles į  jų lizdus. Jas išima ir vėl sudėlioja.  Pasilipa ant kėdės, kad pasiektų žaislą, padėtą  ant palangės. Deda dėlionę  nepaisydamas šalia keliamo  vaikų triukšmo. | | • Pasirūpinti saugia aplinka grupėje, lauke.  Skatinti vaikus pastatyti bokštelį, baigti sudėti  dėlionę.  • Siūlyti vaiko poreikius atitinkančių priemonių veiklai. |
|  | • Mėgsta išbandyti suaugusiojo pasiūlytus naujus žaislus, žaidimus,  neįprastą veiklą. | Ilgai tyrinėja naują žaislą. Ilgam susitelkia bandydamas  užsegti sagas, suvarstyti  batų raištelius, dėlioja dėliones, konstruoja.  Užsimerkęs sukasi ratu tol,  kol nugriūva. | | • Nuolat praturtinti grupę kuo nors nauju, pasiūlyti vaikams naujų žaidimų.  • Neišleisti vaikų iš akių. |
|  | • Ekspresyviai reiškia savo norus, sako „ne“. | Atkakliai tvirtina, kad nenori  miegoti. | | • Kai tik įmanoma, palaikyti vaiko norus, patraukliai pasiūlyti jiems pakeisti  neigiamą nuomonę. |
| **3-6 m.** | **4-asis žingsnis**  • Dažniausiai pats pasirenka ir kurį laiką kryptingai plėtoja veiklą vienas ir su draugais. | Rodo iniciatyvą vadovauti  sugalvotam žaidimui ir buria  kitus vaikus. | | • Palaikyti vaikų veiklos sumanymus,  padėti juos išplėtoti, įgyvendinti. |
|  | • Kviečiant, sudominant įsitraukia į suaugusiojo pasiūlytą veiklą jam, vaikų grupelei ar visai vaikų grupei. | • Pasiūlyti vaikams veiklos dviese, grupelėje ar su visa grupe. |
|  | • Susidūręs su kliūtimi arba nesėkme,  bando ką nors daryti kitaip arba laukia suaugusiojo pagalbos. Siekia savarankiškumo, bet vis dar laukia suaugusiųjų paskatinimo, padrąsinimo. | • Palaikyti vaikus, kurie bando iššūkį įveikti savarankiškai, neskubėti teikti pagalbos. Vaikams, kurie greit nusimena, meta veiklą, padėti surasti išeitis, sprendimus. Pastebėti ir palaikyti vaiko iniciatyvą atlikti nesudėtingus darbus: išplauti teptukus, plauti žaislus ir pan. Džiaugtis vaiko iniciatyva padėti kitam – ką nors paduoti, paaiškinti ar pagelbėti užsisegti. |
|  | **5-asis žingsnis**  • Pats pasirenka ir ilgesnį laiką kryptingai plėtoja veiklą vienas ir su draugais. | Patys sugalvoja žaidimą ir ilgai jį plėtoja. | | • Skatinti vaikus turiningiau išplėtoti jų pačių sumanymą. |
|  | • Lengviau pereina nuo paties pasirinktos veiklos prie suaugusiojo jam, vaikų grupelei, visai vaikų grupei pasiūlytos veiklos. Suaugusiojo pasiūlytą veiklą atlieka susitelkęs, išradingai, savaip, savarankiškai. | Auklėtojui pasiūlius veiklą  patys pasirenka, kaip, pvz.,  pieš mamytės portretą: vieni  jį piešia spalvotais pieštukais,  kiti tapo guašu, treti – kreidelėmis. Kiekvieno mamytė vis kitokia. | | • Veiklą vaikams pasiūlyti tik kaip motyvuojančią idėją, kurią jie galėtų  sukonkretinti ir savaip įgyvendinti. Nesiūlyti uždarų užduočių, kuriose auklėtojas nurodo vaikui visus veiklos atlikimo žingsnius. |
|  | • Ilgesnį laiką pats bando įveikti kliūtis savo veikloje, nepavykus kreipiasi pagalbos į suaugusįjį. | Kažkam nepavykus, kreipiasi pagalbos į suaugusįjį. | | • Pagalbą vaikui teikti ne ką nors darant už jį, bet keliant mąstyti skatinančius  klausimus, pateikiant keletą alternatyvių pasiūlymų, skatinant bandyti daug kartų. |
|  | **6-asis žingsnis**  • Turiningai plėtoja paties pasirinktą  veiklą, ją tęsia po dienos miego, kitą dieną, kelias dienas. | Žaidžia ilgą laiką trunkančius  kūrybinius žaidimus.Vaikai  visą savaitę žaidžia žaidimą  apie geručius ir blogiukus. | | • Sudaryti sąlygas grupėje vaikų sumanymus ir auklėtojo pasiūlytą veiklą plėtoti po keletą dienų, neardant vaikų susikurtos aplinkos, nebaigtų darbelių. |
|  | • Susidomėjęs ilgesniam laikui įsitraukia į suaugusiojo jam, vaikų grupelei, visai vaikų grupei pasiūlytą veiklą, siūlo vaikams ir suaugusiajam įsitraukti į jo paties sugalvotą veiklą. | Prie vaikui įdomios auklėtojo  pasiūlytos veiklos grįžta, kol  ją baigia (pvz., pasidaro Užgavėnių kaukes). | | • Pasiūlyti vaikams įdomios veiklos idėjų, sumanymų vaikų grupelių veiklai. Pastebėti vaiko sumanymus, juos palaikyti, padėti išplėtoti. |
|  | • Savarankiškai bando įveikti kliūtis savo veikloje, nepasisekus bando įtraukti bendraamžius ir tik po to kreipiasi į suaugusįjį. | Nepasisekus, vaikas kreipiasi į draugą, kuris jam padeda. | | • Skatinti vaikus pabaigti pradėtus darbus, padėti vienas kitam įveikti  problemas. Siūlyti vaikams kruopštumo, susikaupimo reikalaujančių darbų, pvz.: įverti siūlą, įsiūti sagą, prisukti veržlę  ir pan. |
| **ŽENKLAI, ĮSPĖJANTYS APIE POREIKĮ PRITAIKYTI UGDYMO PROCESĄ** | | | | |
| **Palyginti su bendraamžiais vaikas**  **dažnai arba visada:** | | | **Elgesys ir gebėjimai, rodantys vaiko**  **mėginimą kompensuoti sunkumus –**  ***„Aš galiu kitaip“*** | |
| * mažai arba visai nesidomi naujais daiktais, netyrinėja aplinkos; * neklausinėja; * pernelyg „įstringa“ toje pačioje veikloje; * negeba savarankiškai susirasti veiklos; * su kai kurias daiktais atlieka įkyrius, neadekvačius veiksmus; * negeba savarankiškai planuoti veiklos; * negeba perkelti turimų įgūdžių į naujas situacijas. | | | * pageidavimus ir norus išreiškia gestais ir (ar) mimika, garsu arba akimis; * geba neverbaliniu būdu parodyti aiškų susidomėjimą pasirinktu daiktu arba veikla; * žinodamas, kad ne visada gali suvokti auklėtojos aiškinimą, instruktavimo metu stebikitų vaikų elgesį ir jį mėgdžioja. | |
| **Rekomendacijos ikimokyklinio ugdymo auklėtojams ir tėvams**  • Leiskite išbandyti įvairią veiklą, padėdami patirti sėkmę, taip skatindami pasitikėjimą savimi.  • Ugdydami savarankiškumą, sudarykite galimybę pasirinkti iš 2, vėliau 3 adekvačių veiklų (daiktų).  • Paklauskite, ar nereikia pagalbos, primygtinai jos nesiūlykite.  • Tuo atveju, kai vaikas įkyriai atlieka tą pačią veiklą ar manipuliuoja tuo pačiu daiktu, pamėginkite veiksmui suteikti prasmę. Pvz., jei vaikas mėgsta sukti daiktus, duokite atsukti kamštelius, pripilti vandens, užsukti ir pan.  • Mokykite stebėti kalbančiųjų veidus, aplinką.  • Savarankiškumo įgūdžių mokykite pamažu.  • Jei vaikas nesupranta, parodykite veiksmu, paveikslėliu, simboliu.  • Mokykite pasiklausti, paprašyti pagalbos. | | | | |

* + 1. **TYRINĖJIMAS**

|  |  |  |  |  |
| --- | --- | --- | --- | --- |
| **Vertybinė nuostata.** Smalsus, domisi viskuo, kas vyksta aplinkui, noriai stebi, bando, samprotauja. | | | | |
| **Esminis gebėjimas.** Aktyviai tyrinėja save, socialinę, kultūrinę ir gamtinę aplinką, įvaldo tyrinėjimo būdus (stebėjimą, bandymą, klausinėjimą), mąsto ir samprotauja apie tai, ką pastebėjo, atrado, pajuto, patyrė. | | | | |
|  | Vaikų pasiekimai | Vaikų veiklos ugdymo gairės | | Suaugusiųjų ugdymo gairės |
| 1,5-3 m. | **1-asis žingsnis**  • Stengiasi pamatyti, išgirsti, paliesti, paimti, paragauti žaislus ir kitus daiktus.  • Reaguoja į tai, kas vyksta aplinkui, bando dalyvauti (mimika, judesiais, garsais). | Vaikai siekia paimti žaislus ir  daiktus, juos liečia, apžiūrinėja,  kiša į burną. Tai pirmieji  tyrinėjimo žingsniai.  • Vaikai juda, kartoja judesius, praktikuojasi. | | • Visa, kas yra artimiausioje aplinkoje, laikyti žaidimo priemonėmis. Vaikui sudaryti galimybes žaisti su žaislais arba tam tinkamais daiktais, judėti, liesti daiktus, išlaikyti pusiausvyrą, stengtis pajudėti daikto link, jį pasiekti, paragauti.  • Vaikus paguldyti ar pasodinti taip, kad jie galėtų plačiai matyti aplinkui – stebėti kitus vaikus ir su jais bendrauti.  • Sudaryti sąlygas patirti skirtingas žaidimo erdves.  • Vaikams pajusti ir tyrinėti duoti įvairių medžiagų, formų. |
|  | **2-asis žingsnis**  • Stengiasi išbandyti žaislus ar daiktus, stebi, kas vyksta aplinkui, rodo kitiems, ką pavyko padaryti.  • Mėgsta žaisti slėpynių. Patikusį veiksmą prašo pakartoti daug kartų. | Vaikai tyrinėja viską, kas  yra aplinkui, jie ima, judina,  liečia, stebi, klauso, bando  sudėti ar išardyti, didžiuojasi,  kai pavyksta, noriai bendrauja  su artimais žmonėmis  ir vaikais.  Kartoja tą patį žaidimą, prašo  dar kartą paskaityti tą pačią  knygutę, pažiūrėti filmuką  ar paveikslėlį. | | • Vaikams sudaryti sąlygas aktyviai tyrinėti aplinką, suaugusieji padeda, bet netrukdo, nepertraukia.  • Duoti įvairių tinkamų žaisti daiktų ir žaislų, kurie skatina atlikti tiek stambiuosius, tiek smulkiuosius judesius.  • Jiems sudaryti sąlygas naudoti ir vystyti įvairius gebėjimus, pvz., klausyti, stebėti, prisiminti, kalbėti, aptarti, kas vyko (reflektuoti), priimti sprendimus.  • Jau nuo mažumės mokyti atpažinti spalvas, simetriją ir formas, atkreipti dėmesį, kurios tinka viena prie kitos, yra giminingos. |
|  | **3-iasis žingsnis**  • Atsargiai elgiasi su nepažįstamais daiktais ir medžiagomis, tačiau rodo susidomėjimą, bando aiškintis, kas tai yra, kaip ir kodėl tai veikia, vyksta. | Skaičiuoja, dėlioja tam tikra  tvarka daiktus, bando padėti  į vietą, savaip tvarkyti žaislus,  mielai padalija ką nors  kitiems po lygiai, pasidalina  per pusę.  Bando išardyti žaislus, pažiūrėti, kas yra jų viduje.  Varto knygas, vaizduoja,  kad skaito, kalba apie tai, ką  mato paveikslėliuose. | | • Skatinti manipuliuoti kiekiais, eiti nuo vientiso prie dalių ir atgal, pvz., padalyti plastilino gabalą ir vėl sulipdyti į vieną, išpilstyti vandenį į mažus buteliukus ir vėl supilti į didelį indą.  • Sudaryti galimybes surinkti, rūšiuoti ir sudėlioti daiktus kokia nors tvarka, įvairiais būdais žaisti su medžiagomis, stiprinti tvarkos jausmą, t. y. grupuoti paprastus daiktus ar padėti juos į jų vietą.  • Pateikti knygų ir paveikslėlių apie įvairius jų kasdienio gyvenimo aspektus.  • Skirti laiko mokytis apsirengti ir valgyti, padėti vienas kitam. |
| **3-6 m.** | **4-asis žingsnis**  • Pats pasirenka žaidimui ar kitai veiklai reikalingus daiktus ir medžiagas, paaiškina, kodėl pasirinko.  • Žaisdamas tyrinėja, išbando daiktus bei medžiagas (pvz., plaukia ar skęsta, rieda ar sukasi ratu, tinka daiktai vienas prie kito ar ne ir pan.). | Žaidimui bando panaudoti  įvairius daiktus.  Grupuoja daiktus tam tikra  tvarka, gali padėti suaugusiesiems  tvarkyti kambarius ar dirbti kitus darbus. | | • Ugdymo programą ir aplinką kurti taip, kad vaikams būtų prieinamos įvairios medžiagos ir priemonės, kuriomis pasinaudodami galėtų inicijuoti kryptingą iškilusios problemos sprendimo veiklą, patys sugalvoti problemų ir su pasitenkinimu ieškoti jų sprendimo būdų. |
|  | **5-asis žingsnis**  • Geba suvokti ryšį tarp to, kaip daiktas padarytas ir jo paskirties (pvz., ratai yra apvalūs, nes mašinos paskirtis yra judėti).  • Domisi medžiagomis, iš kurių padaryti daiktai, ir jų savybėmis. Suvokia medžiagos, iš kurios padarytas daiktas,  pasirinkimo tikslingumą (pvz., kodėl mašinos korpusas iš metalo, o padangos iš gumos).  • Paaiškina, kad su nežinomais daiktais ir medžiagomis reikia elgtis atsargiai, stengiasi taip daryti.  • Išskiria akivaizdžius daiktų, medžiagų, gyvūnų, augalų bruožus, savybes, kalbėdami apie tai kartais susieja skirtingus pastebėjimus. | Samprotauja apie daiktų  naudojimą, bando paaiškinti,  kokios jų savybės padaro  juos tinkamus.  Dalyvauja, stebi, kai atliekami  bandymai, patys bando,  pvz., sumaišyti medžiagas,  išardyti daiktus.  Pastebi ir pasako, parodo,  kaip pasikeitė gamta ir samprotauja su kuo tai susiję,  pvz., medžiai pagelto, nes  buvo šalna. | | • Vaikus skatinti stebėti ir apibūdinti daiktų, medžiagų, gyvosios gamtos objektų savybes ir bruožus, piešti ar konstruoti įsivaizduojamus daiktus.  • Sudaryti galimybę suskaičiuoti, prognozuoti, pvz., į kiek dalių reikės padalyti pyragą, po kiek saldainių imti, kad visi gautų po lygiai.  • Skatinti pasitelkti simbolius, palyginti, atkartoti, numatyti situacijas, nukreipti savo dėmesį į ką nors kita ar atkreipti dėmesį dabar. Skatinti paaiškinti savo pasirinkimus ir logiškai juos pagrįsti.  • Vaikams pateikti tinkamų knygų, paveikslų, plakatų, žemėlapių, kuriais jie galėtų remtis pagrįsdami savo požiūrį. |
|  | **6-asis žingsnis**  • Domisi aplinka, mėgsta stebėti, kaip auga augalai, kaip elgiasi gyvūnai, noriai atlieka paprastus bandymus, tyrinėja, iš kokių medžiagų padaryti daiktai, kur jie naudojami.  • Samprotauja apie tai, ką atrado, sužinojo, kelia tolesnius klausimus, siūlo idėjas, ką dar galima būtų tyrinėti.  • Domisi, kaip seniau gyveno žmonės, kaip žmonės gyvena kitose šalyse.  • Aktyviai tyrinėdami aplinką demonstruoja vis didėjančią kūno kontrolę, tinkamai pasitelkia visus pojūčius, savo galimybėms išplėsti pasitelkia įrankius ir kitas priemones  (pvz., lupą, mikroskopą).  • Su suaugusiaisiais ar kitais vaikais aptaria nesudėtingų stebėjimų, bandymų ar konstravimo planus, numato rezultatą, mokosi pavaizduoti  juos nesudėtingose lentelėse, diagramose, išradingai, kūrybiškai pristato savo tyrinėjimus ir kitus darbus.  • Stebėdamas fotografijas aiškinasi, kuo yra panašus į savo artimuosius, kuo skiriasi nuo jų.  • Palygina daiktus, medžiagas, gyvūnus ir augalus, atsižvelgdamas į savybes, juos tikslingai grupuoja ir klasifikuoja. | Stebi ir komentuoja reiškinius, vykstančius gamtoje ir aplinkoje.  Atlieka nesudėtingus bandymus  (pvz., stebi, kaip tirpsta  ledas, dega žvakė, plaukia ar  skęsta įvairūs daiktai, magnetas traukia metalinius  daiktus).  Stebimo objekto pasikeitimus  fiksuoja lentelėje.  Domisi gamtos reiškiniais,  prietaisų veikimu ir kt., aktyviai klausinėja.  Stebėdamas aplinką, atpažįsta  akivaizdžius daiktų, gyvūnų, augalų grupių panašumus  ir skirtumus, juos aptaria. | | • Sudaryti sąlygas ir skatinti tyrinėti gamtos ir socialinės aplinkos objektus, jų kaitą, savybes.  • Siūlyti atlikti nesudėtingus bandymus, stebėti prietaisų veikimą.  • Vykdyti projektinę veiklą, skirtą ilgalaikiams stebėjimams (pvz., stebėti augalo augimą). Mokyti vaikus fiksuoti  pastebėjimus, pildyti lenteles ir pan.  • Grupėje turėti mikroskopą ir kitus galimus prietaisus, skirtus tyrinėti, mokyti ir skatinti vaikus jais savarankiškai naudotis.  • Skatinti vaikus, kad jie patys ieškotų atsakymų į iškilusius klausimus knygose, internete, jeigu mato, kad nepavyksta, pasiklaustų suaugusiųjų,  kurie gali padėti. |
| **ŽENKLAI, ĮSPĖJANTYS APIE POREIKĮ PRITAIKYTI UGDYMO PROCESĄ** | | | | |
| **Palyginti su bendraamžiais vaikas**  **dažnai arba visada:** | | | **Elgesys ir gebėjimai, rodantys vaiko**  **mėginimą kompensuoti sunkumus –**  ***„Aš galiu kitaip“*** | |
| * mažai domisi aplinkiniais daiktais, žmonėmis, įvykiais, jų nestebi; * dėmesį į objektą sutelkia 2–3 kartus trumpesnį laiką nei bendraamžiai; * pasyviai sutinka su pasiūlyta veikla, pasižymi menka motyvacija veikti; * neturi išreikštų interesų ar pomėgių arba turi tik vieną, ties kuriuo yra pernelyg įstrigęs; * nerodo iniciatyvos išardyti daiktą, pažiūrėti, kas viduje, iš ko jis padarytas; * nesidžiaugia, atradęs ką nors naujo; * pernelyg laikosi įprastų veiksmų tvarkos, tų pačių daiktų, neeksperimentuoja (pvz., visada geria iš to paties puoduko, piešia ta pačia spalva). | | | * turi vieną pamėgtą daiktą, apie jį žino daug, juo domisi (pvz., apie gaisrines mašinas ar pan.); * susidomi daiktu, jei šis ryškus, spalvingas,neįprastas; * kartais pastebi daiktus, jų detales, kurių nepastebi kiti vaikai. | |
| **Rekomendacijos ikimokyklinio ugdymo auklėtojams ir tėvams**  • Atkreipkite dėmesį į naujus daiktus, reiškinius vaiko aplinkoje, tai darykite emocingai, džiugiai.  • Mokykite vaiką orientuotis aplinkoje – pradžioje suaugusiajam padedant, vėliau savarankiškai.  • Užtikrinkite saugumą: paslėpkite daiktus, kuriais galima susižaloti, patikrinkite durų, langų saugumą.  • Stenkitės nusivesti į naujas vietas, kur vaikas dar nebuvo, pvz.: zoologijos sodą, vandens parką, kt., stebėkite, komentuokite, džiaukitės atradimais.  • Skatinkite eksperimentuoti su daiktais, pvz., įpilti ir išpilti iš lankstaus indo vandenį, stebint, kaip keisis forma (užtikrinkite saugumą).  • Skatinkite remtis visais pojūčiais – skoniu, lytėjimu, rega, klausa, uosle, žaiskite spėliones (pvz., atspėk iš kvapo – kas tai?).  • Nebarkite ir nebauskite, jei tyrinėdamas ką nors sugadino, sulaužė (įspėkite apie saugotinus daiktus).  • Žaiskite slėpynių žaidimus – slėpkite daiktus, drąsinkite ieškoti, atrasti.  • Girkite už pastangas, paieškas, ne tik už rezultatą.  • Mokykite vaiką atrasti, kas jam patinka, ir tuo užsiimti. | | | | |

* + 1. **PROBLEMŲ SPRENDIMAS**

|  |  |  |  |  |
| --- | --- | --- | --- | --- |
| **Vertybinė nuostata.** Nusiteikęs ieškoti išeičių kasdieniams iššūkiams bei sunkumams įveikti. | | | | |
| **Esminis gebėjimas.** Atpažįsta ką nors veikiant kilusius iššūkius bei sunkumus, dažniausiai supranta, kodėl jie kilo, suvokia savo ir kitų ketinimus, ieško tinkamų sprendimų ką nors išbandydamas, tyrinėdamas, aiškindamasis, bendradarbiaudamas, pradeda numatyti priimtų sprendimų pasekmes. | | | | |
|  | Vaikų pasiekimai | Vaikų veiklos ugdymo gairės | | Suaugusiųjų ugdymo gairės |
| **1,5-3 m.** | **1-asis žingsnis**  • Pakartoja nepasisekusį veiksmą,  jį keičia, kad pasiektų laukiamą rezultatą. Mimika, gestais ir žodžiais parodo, kad susidūrė su kliūtimi, tikėdamasis suaugusiojo ar vyresnio vaiko pagalbos. | Žaidžia su vienas į kitą įdedamais indeliais.  Vaikas bando užlįsti į tarpą tarp spintelės ir sienos.  Spraudžiasi, daug kartų bando, tada pradeda rėkti, į pagalbą  kviesdamas suaugusįjį. | | • Padrąsinti vaiką savarankiškai bandyti įveikti iššūkį ar problemą. Pagirti, kai  jam pasiseka susidoroti su kliūtimi. Parodyti vaikui naujų veiksmų sunkumui įveikti.  • Kai vaikas bando atlikti tai, ko padaryti dar negali, padėti jam. Jei bando daryti tai, kas pavojinga – aiškinti, kad to daryti negalima, nukreipti dėmesį, nuraminti. |
|  | **2-asis žingsnis**  • Susidūręs su sudėtinga veikla, kliūtimi, išbando jau žinomus veikimo būdus. Stebi, kaip panašioje situacijoje elgiasi  kiti ir išbando jų naudojamus būdus.  • Nepavykus įveikti kliūties, meta veiklą arba laukia pagalbos. | Pamatęs užsuktą buteliuką, deda jį į burną, meta, paima,  perdeda iš rankos į ranką, paglosto,  sugniaužia.  Stebi, kaip auklėtojas atsuka ir užsuka buteliuko kamštelį.  Paima buteliuką ir bando kamštelį atsukti pats. Pavykus apsidžiaugia. | | • Drąsinti vaiką.  • Rodyti vaikams būtinus veiksmų su daiktais būdus. Patarti, kaip elgtis įvairiose sudėtingose situacijose.  • Komentuoti vaiko veiksmų ir auklėtojo demonstruojamų veiksmų pasekmes.  • Šiek tiek padėti vaikui įveikti kliūtį ar sunkumą, atlikti sudėtingą veiklą, kad stiprėtų jo pasitikėjimo savimi jausmas. |
|  | **3-iasis žingsnis**  • Drąsiai imasi sudėtingos veiklos, atkakliai, keisdamas veikimo būdus bando ją atlikti pats, stebi savo veiksmų  pasekmes.  • Nepavykus įveikti sudėtingos veiklos ar kliūties, prašo pagalbos arba meta veiklą. | Vaikas bando pastatyti aukštą bokštą iš kaladėlių. Dedant  kaladėles ant viršaus,  bokštas griūva. Vaikas bando dar kartą, kaladėles dėdamas  atsargiau. | | • Skatinti vaikus imtis pagal jų galimybes sudėtingos veiklos. Jei vaikas sako „negaliu“, „nemoku“, jį drąsinti.  • Kai vaikui kas nors nepasiseka arba jei jis prašo padėti, klausti paties vaiko:  ––Ką dar galima padaryti?  ––Kaip kitaip galima padaryti?  Arba pateikti kelis sprendimo būdus, padedančius įveikti kliūtis, kad vaikas pasirinktų vieną iš jų. |
| **3-6 m.** | **4-asis žingsnis**  • Supranta, kad susidūrė su sudėtinga veikla, kliūtimi, problema. | Vaikas sako: „Aš tai padarysiu“ ir bando tol, kol pavyksta arba sugalvoja kitaip. | | • Komentuoti vaikų taikytus problemų sprendimo būdus ir jų pasekmes, kad vaikai geriau suprastų, kodėl pavyko įveikti sunkumus. |
|  | • Nori ją įveikti, išbando paties taikytus, stebėtus ar naujai sugalvotus veikimo būdus. | • Vaikams susidūrus su problema, skatinti juos prisiminti, kokius panašios problemos sprendimo būdus jie taikė anksčiau. |
|  | • Stebi savo veiksmų pasekmes, supranta, kada pavyko įveikti sunkumus. Nepasisekus prašo suaugusiojo pagalbos. | • Drąsinti vaikus kartu ieškoti išeities iš susidariusios probleminės situacijos.  • Padėti vaikams įveikti sunkumus,  tariantis kartu su vaikais, padedant jiems apmąstyti svarbiausius problemų  sprendimo etapus. |
|  | **5-asis žingsnis**  • Retsykiais pats ieško sunkumų, kliūčių, aktyviai bando įveikti sutiktus sunkumus. | Imasi kurti darbelį iš popieriaus, kurį reikia tiksliai lankstyti  ir kirpti.  Nepavykus tinkamai  perlenkti, ima kitą lapą ir bando dar kartą. | | • Siūlyti vaikams sudėtingos veiklos, drąsinti jos imtis, drąsiai bandyti, eksperimentuoti, tartis su kitais. |
|  | • Ieško tinkamų sprendimų, tariasi su kitais, mokosi iš nepavykusių veiksmų, poelgių. | Susipykęs su draugu, po kurio laiko bando išspręsti nesutarimą  – pasiūlo savo atsineštą  žaislą, pakviečia žaisti, leidžia pasirinkti norimą vaidmenį. | | • Skaityti kūrinių apie įvairius žmonių ketinimus, poelgius ir jų pasekmes. |
|  | • Nepasisekus samprotauja, ką galima daryti toliau, kitaip arba prašo suaugusiojo pagalbos. | Bandė nutapyti paveikslą, bet  pridėjo per daug juodos spalvos, paveikslas pasidarė murzinas.  Vaikas samprotauja:  „Nieko, nutapysiu kitą.“ | | • Kai vaikai susiduria su problema, paprašyti visų pagalvoti, ką galima daryti toje situacijoje. Padėti vaikams geriau  suprasti kiekvieno pasiūlyto sprendimo pasekmes. |
|  | **6-asis žingsnis**  • Atpažįsta, su kokiu sunkumu ar problema susidūrė. | Numatydamas pasekmes, į žaidimą nenori priimti vaiko,  kuris dažnai sugriauna kitų statinius arba elgiasi ne pagal  žaidimo taisykles. | | • Užduoti vaikams atviruosius klausimus, padedančius apmąstyti problemą:  ––Kas atsitiko?  ––Kaip tu jautiesi?  ––Kaip jaučiasi kiti? |
|  | • Ieško tinkamų sprendimų, pradeda numatyti priimtų sprendimų pasekmes, tariasi su kitais ir atsižvelgia į jų nuomonę, siūlo ir priima pagalbą, mokosi iš savo ir kitų klaidų. | Pasako, kaip jausis kitas vaikas,  jei kas nors suplėšys jo  piešinį. Žino ir pasako kelis būdus, kaip galima elgtis, kai niekas  su tavimi nedraugauja. | | • Vaikui susidūrus su problema, klausti:  ––Ką tu darei?  ––Ar tai padėjo įveikti problemą?  ––Ką dar galima daryti?  ––Ar tai padės įveikti problemą? |
|  | • Nepasisekus bando kelis kartus, ieškodamas vis kitos išeities, arba prašo kito vaiko ar suaugusiojo pagalbos. | Bando iš popieriaus išlankstyti lėktuvėlį. Iš pradžių lanksto, kiek prisimena. Po to  paima draugo padarytą lėktuvėlį, jį apžiūrinėja ir bando išlankstyti. Nepavykus paprašo  draugo, kad jam parodytų, kaip lankstyti. | | • Siūlyti vaikams probleminių užduočių, kurias įveikti turėtų jie patys. |
| **ŽENKLAI, ĮSPĖJANTYS APIE POREIKĮ PRITAIKYTI UGDYMO PROCESĄ** | | | | |
| **Palyginti su bendraamžiais vaikas**  **dažnai arba visada:** | | | **Elgesys ir gebėjimai, rodantys vaiko**  **mėginimą kompensuoti sunkumus –**  ***„Aš galiu kitaip“*** | |
| * neatpažįsta problemos, su kuria susidūrė; * negeba pasakyti, kas yra ne taip, neveikia, blogai ar pan.; * nusimena, susidūręs su problema, bet nesistengia jos spręsti; * nedrįsta imtis nežinomos veiklos; * iškilus sunkumams neklausia, kaip juos įveikti; * spręsdama(-s) problemą, nesugeba suplanuoti veiksmų; * neatpažįsta, kad problema jau išspręsta. | | | * dažnai klausia: „Ar gerai darau?“ „Ar taip?“ „Ką toliau daryti?“ ir pan.; * susidūręs su sunkumais, prašo pagalbos; * stebi, ką daro kiti vaikai probleminėse situacijose, kopijuoja elgesį. | |
| **Rekomendacijos ikimokyklinio ugdymo auklėtojams ir tėvams**  • Mokykite atpažinti ir įvardyti problemą (sunkumą), rodykite pavyzdį (pvz., „Šis skritulys neprisiklijuoja, reikia sugalvoti, kaip jį priklijuoti.“).  • Skatinkite ieškoti informacijos, įspėti sunkumų priežastį („Kodėl neprisiklijuoja? Gal klijai seni? Gal popierius blogas? Gal ne taip tepu klijus?“).  • Drąsinkite tartis su kitais dėl galimo sprendimo („Ką reikia padaryti?“).  • Mokykite numatyti pasirinkto sprendimo rezultatą („Kas atsitiks, jei tepsiu kitais klijais?“).  • Skatinkite nebijoti nesėkmės, aiškinkite, kad visi daro klaidų, kad klaidos parodo, ko reikia išmokti.  • Žiūrėdami filmukus, klauskite, komentuokite problemos sprendimą – ar teisingai nusprendė herojai, ar gerai, kad taip padarė, ir pan.  • Girkite už pastangas, paieškas (net ir nesėkmingas), ne tik už rezultatą. | | | | |

* + 1. **KŪRYBIŠKUMAS**

|  |  |  |  |  |
| --- | --- | --- | --- | --- |
| **Vertybinė nuostata.** Jaučia kūrybinės laisvės, spontaniškos improvizacijos bei kūrybos džiaugsmą. | | | | |
| **Esminis gebėjimas.** Savitai reiškia savo įspūdžius įvairioje veikloje, ieško nežinomos informacijos, siūlo naujas, netikėtas idėjas ir jas savitai įgyvendina. | | | | |
|  | Vaikų pasiekimai | Vaikų veiklos ugdymo gairės | | Suaugusiųjų ugdymo gairės |
| 1,5-3 m. | **1-asis žingsnis**  • Pastebi ir smalsiai, gyvai reaguoja į naujus daiktus, žmones, aplinkos pasikeitimus. | Veido išraiška, kūno kalba, balsu reaguoja į 5 pojūčiais patiriamą realybę. Pastebi  ir gyvai, skirtingai reaguoja į tą patį daiktą, žmones, veidus, garsus, vaizdus, skonius,  lytėjimo potyrius, suklusdamas ar aktyviai, kartais  triukšmingai, reaguodamas  kūno kalba (veido išraiška, judesiais, balsu).  Domisi savo kūnu, atrasdamas vis ką nors naujo. | | • Pasirūpinti, kad vaikas nuolat patirtų vis naujų įspūdžių. Aplinkoje turėtų atsirasti smalsumą žadinančių dalykų – garsų, spalvų, žaislų, meno kūrinių – kurie keltų smalsumą ir atkreiptų dėmesį.  • Reikėtų išnaudoti visus 5 pojūčius, suteikiant galimybę apžiūrinėti aplinką, klausytis, skonėtis, uosti, paliesti ir pajusti įvairių žaislų medžiagų paviršius (tekstūras).  • Duoti žaisti su įvairių spalvų, tekstūros, formų žaislais, leisti klausytis įvairių garsų, suteikti galimybę užuosti įvairius kvapus. |
|  | **2-asis žingsnis**  • Domisi naujais daiktais, vaizdais, garsais, judesiais. | Tyrinėja visus daiktus, patekusius į jo rankas.  Tyrinėja žaislus, norėdamas  suprasti, kas vyksta, kai jį kratai, barškini, rideni. Domisi,  kas yra žaislų viduje,  juos išardydamas.  Judesiais, veido ir kūno išraiškomis reaguoja į naujus vaizdus, garsus, objektus. | | • Parūpinti įvairių, atkreipiančių dėmesį, naujus potyrius žadinančių žaislų, objektų.  • Medžiagų ir žaislų nuolatinis atnaujinimas, kaitaliojimas turėtų būti vaikams įprastas reiškinys.  • Aplinka ir joje esantys žaislai, priemonės, naudojami veiklos metu, turėtų lavinti visus pojūčius. |
|  | • Atranda naujus veiksmus (tapyti ant veidrodžio, ridenti, nardinti į vandenį ir kt.) ir taiko juos daiktams tyrinėti. | Tyrinėja naujų objektų dydžius, savybes, formas, paviršių įvairiais būdais – liesdamas,  skanaudamas, apžiūrinėdamas,  mėtydamas.  Emocingai reaguoja į naują patirtį (stebisi, džiaugiasi, sunerimsta). | | • Naudoti žaislus, kuriuos galima išardyti, išbandyti jų formas, pritaikant tinkamiausią.  • Parūpinti priemonių ir skatinti veiklą, grindžiamą visų 5 pojūčių panaudojimu aplinkai tyrinėti.  • Pasiūlyti žaisti dailės priemonėmis ir medžiagomis, kad eksperimentavimo metu įgyta patirtis taptų pirmuoju žingsniu kūrybos link. |
|  | **3-iasis žingsnis**  • Atranda vis naujus dalykus artimiausioje įprastoje aplinkoje. | Nuolat tyrinėja aplinką, veikia bandymų ir klaidų keliu,  džiaugiasi naujais atradimais,  pažindamas tai, ko iki tol nebuvo regėjęs, patyręs.  Gamtoje nori išbandyti tai, ko nepatyrė – taškytis balose,  voliotis sniege.  Dėlioja kaladėles, lego, sukurdamas  iš jų naujus objektus.  Suteikus galimybę atranda namų reikmenų,  gamtos dovanų  naudojimo  galimybes, sukurdamas  iš jų naujus ir netikėtus produktus.  Savitai reaguoja į naują patirtį. | | • Kurti saugią, džiaugsmingą, laisvą aplinką, kurioje vaikas gali eksperimentuoti su įvairia saugia medžiaga.  • Siūlyti žaidimų su vandeniu. Vaikai jį gali pilstyti, sverti, semti, laistyti.  • Lauke nesmarkiai lyjant ir nesant šaltam orui, tinkamai aprengus vaikus leisti braidyti po balas, taškyti vandenį, semti jį kibirėliais.  • Skatinti klausti, domėtis, į klausimus atsakyti trumpai, bet aiškiai, siekiant sudominti ir skatinti toliau tyrinėti.  • Vaikus skatinti daryti taip, kaip iki šiol nedarė, pasirenkant kuo įvairesnių sprendimų.  • Veiklą organizuoti ir patalpose, ir lauke. |
|  | • Įsivaizduoja gyvūnus, augalus, daiktus, apie kuriuos jam pasakojama, skaitoma. Žaisdamas atlieka įsivaizduojamus  simbolinius veiksmus. | Įdėmiai klausosi pasakojimų  apie gyvūnus, augalus, daiktus, jų išorines savybes, užduoda  apie juos klausimus,  pats pasakoja apie juos. | | • Skatinti vaikus savarankiškai, be suaugusiųjų pagalbos, statyti smėlio pilis, joms dekoruoti naudoti gamtos dovanas, piešti, tapyti, žaisti. |
| 3-6 m. | **4-asis žingsnis**  • Įžvelgia naujas įprastų daiktų bei reiškinių savybes. | Žaidimuose realybę paverčia nauja tikrove, geba panaudoti  kasdien naudojamus  daiktus pagal kitą paskirtį,  iš daiktų sukurti savo, naują produktą.  Derina įvairias medžiagas, buities daiktus, baldus ir  sukuria naujus objektus. | | • Skatinti išbandyti įvairią veiklą, įvairius daiktų panaudojimo būdus.  • Suteikti laisvės, erdvės, laiko, pasiūlant naudoti įvairius suneštus butaforinius daiktus, vaidinant išgalvotas istorijas.  • Lavinti kūrybinį mąstymą – lankstumą, gausumą, detalumą, originalumą.  • Klausti: „Kaip dar kitaip galėtum pasakyti, padaryti, ką dar tai galėtų reikšti?“(mąstymo lankstumas).  • Prašyti kuo tiksliau apibūdinti kūrinį, išdailinti piešinį ir pan. (mąstymo detalumas).  • Užduodant netikėtus, fantastinius klausimus, skatinti vaiką išsakyti originalias mintis (mąstymo originalumas).  • Vaiko prašyti drąsiai išsakyti visas į galvą atėjusias idėjas: nupiešti, išvaidinti, atlikti kuo įvairesnius judesius, sukurti melodijas ir t. t. (mąstymo ribos, idėjų gausumas). |
|  | • Pasitelkia vaizduotę ką nors veikdamas: žaisdamas, pasakodamas, judėdamas, kurdamas. | Žaisdamas persikūnija į įvairius veikėjus, sugalvoja nebūtų  personažų. | | • Skatinti džiaugtis savo kūriniais, aptarti, kokias sugalvotas idėjas, originalius sprendimus galima pritaikyti ar išbandyti realiame gyvenime.  • Aptarti, ką naujo, originalaus pavyko sukurti, svarstyti, kaip galėtų patobulinti panašų kūrinį kitą kartą. |
|  | • Sugalvoja įdomių idėjų, skirtingų  veikimo būdų.  • Atlieka įvairius eksperimentus su jau žinoma medžiaga: maišo spalvas, kurių dar nėra maišęs, ir žiūri, kas išeis. | Atlieka įvairius eksperimentus  su jau žinoma medžiaga:  maišo spalvas, kurių dar nėra maišęs, ir žiūri, kas išeis.  Mėgsta improvizuoti, kurti naujas, netikėtas, originalias fantastines istorijas, užsiimti  nauja veikla, kurioje gali atrasti ir ištirti dar nepažintus dalykus. | | • Girti, įdomiausius posakius, klausimus, veiklos būdai užrašyti, skatinti idėjomis pasidalyti grupėje, kad vaikai pajustų,  jog originalūs atsakymai ir mintys yra vertinami. |
|  | **5-asis žingsnis**  • Klausinėja, aiškindamasis jam naujus, nežinomus dalykus. | Išgirdęs naują žodį, pamatęs naują daiktą ar kūrinį, apie jį  klausinėja, aiškinasi jam rūpimus dalykus.  Supranta, domisi ir geba atsakyti  į fantastinius, neįprastus  klausimus, turi idėjų ir nestandartinių atsakymų.  Siūlo įvairius problemų sprendimo būdus. | | • Skatinti kūrybiškumą, laisvai reikšti idėjas, užduoti daug atvirojo tipo klausimų: „Kaip?..“ „Ką dar?..“ „Kas būtų?..“ ir pan.).  • Klausti ir drąsinti, kad idėjų būtų kuo daugiau.  • Ugdyti originalumą – prašyti išsakyti idėjas taip, kad niekas kitas taip nesugebėtų, drąsinti fantazuoti, kurti, nebijoti savo idėjų, sakyti visa, kas tik ateina į galvą. |
|  | • Savitai suvokia ir vaizduoja pasaulį. | Išradingai ir kūrybingai naudoja įvairias medžiagas, priemones,  atlikdamas užduotis  ar kurdamas projektus.  Geba kurti naujus žodžių, garsų, objektų spalvų, judesių,  istorijų derinius. | | • Ugdyti fantaziją, žaidžiant ir kuriant nerealias, bet prasmingas situacijas .  • Suteikti galimybę ir skatinti atrasti skirtumus tarp fantazijos ir realybės.  • Pasiūlyti įdomios veiklos ir patirties, skatinant patirti naujų išgyvenimų.  • Skatinti dalytis praeityje išgyventa įdomia patirtimi, veikla, kelionių įspūdžiais ir nuotykiais su kitais vaikais.  • Vengti vertinti, „rūšiuoti“ vaikus „pagal pasiekimus. Priimti ir palankiai vertinti visokius atsakymus, bet kokio lygio veiklos rezultatus, visais atvejais surandant, pastebint ir išsakant tai, už ką būtų galima juos pagirti. |
|  | • Išradingai, neįprastai naudoja įvairias medžiagas, priemones. Lengvai sugalvoja, keičia, pertvarko savitas idėjas, siūlo kelis variantus.  • Džiaugiasi savitu veiksmo procesu ir rezultatu. | Kūrybiškai naudoja įprastus  objektus savo veiklai.  Išbando įvairius piešimo būdus, sukuria naujus savo  sugalvotus siužetus, tyrinėja ir išbando naujus žaislus, atrasdamas naujas jų savybes ir paskirtį. | | • Pateikti įvairių medžiagų, žaislų priemonių, skatinant vaiką kurti iš jų naujus produktus po vieną ar grupelėse. Skatinti dalytis idėjomis, dirbant porose ir (ar) grupelėse, kartu priimti sprendimus.  • Organizuoti projektus, grupinę veikla. Mokyti mokytis ir dirbti grupėje, kalbėtis apie tai, kaip jaučiasi kiti vaikai, jei vienas neleidžia kitiems nieko pasakyti.  • Mokymo dalytis idėjomis nedidelėse grupelėse. |
|  | **6-asis žingsnis**  • Nori atlikti ir suprasti vis daugiau naujų, nežinomų dalykų. | Geba kelti klausimus, pastebėti  trūkstamą informaciją | | • Skatinti tolesnį divergentinį mąstymą. Užduoti klausimus: „Kas būtų, jeigu?..“  • Siūlyti įvairios veiklos ne tik patalpoje, bet ir lauke, skatinant pamatyti naujus, iki tol nepastebėtus įvairius gamtos reiškinius skirtingais metų laikais, stebėti augalų, paukščių gyvenimą.  • Nuolat atkreipti dėmesį į visus žmogaus pojūčius. Mokytis pastebėti, įsiklausyti, užuosti, paliesti ir pajusti. |
|  | • Kelia probleminius klausimus, diskutuoja, svarsto, įsivaizduoja, fantazuoja. | Smalsus, kelia klausimus, svarsto: „O kas bus toliau?“  „Kas iš to išeis?“ ir pan. Atlieka įvairius eksperimentus. | | • Taikyti įvairius metodus ir būdus;  • Vaikams paaiškinama, kad galimi patys įvairiausi atsakymai, ir kuo jie įdomesni ir labiau netikėti, tuo geriau. |
|  | • Ieško atsakymų, naujų idėjų, netikėtų sprendimų, neįprastų medžiagų, priemonių, atlikimo variantų, lengvai, greitai keičia, pertvarko, pritaiko, siekia savito rezultato. | Turi daug neįprastų, netikėtų idėjų, bando ir ieško būdų,  priemonių, kaip jas įgyvendinti,  nuolat jas tikrina, tyrinėja, pasiekia naujų, originalių rezultatų. | | • Kurti žaidybinę ir tyrinėjimo aplinką suteikiant įvairių reikiamų priemonių ir medžiagų. |
|  | • Drąsiai, savitai eksperimentuoja, nebijo suklysti, daryti kitaip. | Žinomas istorijas pakeičia naujais herojais ar charakteringais  veikėjais.  Daug žinomų pasakų vietų pakeičia  naujomis, tyrinėdamas  paveikslus, piešdamas piešinius  ar vaidindamas, improvizuodamas  įvairias istorijas. | | • Skatinti perkurti pasakas. |
| **ŽENKLAI, ĮSPĖJANTYS APIE POREIKĮ PRITAIKYTI UGDYMO PROCESĄ** | | | | |
| **Palyginti su bendraamžiais vaikas**  **dažnai arba visada:** | | | **Elgesys ir gebėjimai, rodantys vaiko**  **mėginimą kompensuoti sunkumus –**  ***„Aš galiu kitaip“*** | |
| * retai naudoja realius daiktus žaidimo tikslams, nežaidžia siužetinių žaidimų; * kalba per daug realistiškai, joje nėra fantazijos net kūrybai atvirose situacijose (sekant grupėje pasaką ir pan.); * susiduria su sunkumais vaizduodamas veikėjus, veiksmus * pažodžiui suvokia perkeltinę kalbą; * nelabai supranta juokus; * piešdami, konstruodami užstringa ties vienu būdu, spalva, forma ir pan.; * mažai kuo domisi (interesai apsiriboja viena siaura sritimi, nepavyksta sudominti kita veikla); * kūrybinėse situacijose vaiko pasiūlymai, pastebėjimai kasdieniški, neoriginalūs; * nekuria įdomių žodžių; * nežaidžia kurdamas melodiją, dainelę. | | | * stengiasi pasinaudoti kitų pavyzdžiais,mintimis (pvz., piešdamas truputį nusižiūri iš vieno ar dviejų draugų); * stebi, kai kiti juokiasi, pokštauja, mėgdžioja jų elgesį; * vaizduotės žaidimų metu renkasi pasyvesnį vaidmenį (būsiu medis, palaikysiu pintinę). | |
| **Rekomendacijos ikimokyklinio ugdymo auklėtojams ir tėvams**  • Skatinkite išbandyti įvairią veiklą, priemones, skirtingų spalvų, dydžių, formų daiktus.  • Siūlykite naujas žaidimų idėjas.  • Žaiskite su gerai pažįstamais daiktais – stenkitės sugalvoti daiktams kitokius pavadinimus, paskirtį.  • Švelniai juokaukite, rodydami netikėtus daikto, reiškinio aspektus (pvz.: „Na, šis sumuštinis tikrai panašus į paklotą lovelę“).  • Kurkite vardus gyvūnams, žaislams, kt.  • Skatinkite išdrįsti padaryti ne taip kaip visi, džiaukitės originaliais sprendimais.  • Mokykite pastebėti netikėtus dalykus vaiko aplinkoje, džiaukitės netikėtumais.  • Žiūrėdami filmuką, padarykite pauzę, skatinkite sugalvoti kuo labiau netikėtą pabaigą; pasitikrinkite žiūrėdami toliau.  • Padėkite vaikui, kuris blogai girdi muzikos melodiją, pajausti jos ritmą, reaguoti į jį  judesiais. | | | | |

* + 1. **MOKĖJIMAS MOKYTIS**

|  |  |  |  |  |
| --- | --- | --- | --- | --- |
| **Vertybinė nuostata.** Noriai mokosi, džiaugiasi tuo, ko išmoko. | | | | |
| **Esminis gebėjimas.** Mokosi žaisdamas, stebėdamas kitus vaikus ir suaugusiuosius, klausinėdamas, ieškodamas informacijos, išbandydamas, spręsdamas problemas, kurdamas, įvaldo kai kuriuos mokymosi būdus, pradeda suprasti mokymosi procesą. | | | | |
|  | Vaikų pasiekimai | Vaikų veiklos ugdymo gairės | | Suaugusiųjų ugdymo gairės |
| **1,5-3 m.** | **1-asis žingsnis**  • Reaguoja į kalbinimą, mimiką, žaislus, daiktus. Stebi ką nors ir susitapatina su juo, mėgdžioja, siekia išgauti tą patį rezultatą. Pradeda tyrinėti žaislus ir daiktus visais pojūčiais. | Sutelkia dėmesį į žaislus,  daiktus, žmones, reaguoja  kūno judesiais, mimika, garsais, šypsena.  Žiūrėdamas į besišypsančio  suaugusiojo veidą ir pats  pradeda šypsotis. Stebi ir  kartoja garsus, judesius.  Žaislus deda į burną, ima,  meta, perima iš rankos į ranką, barškina, daužo. | | • Palaikyti priežiūros tvarką kuri sudaro galimybes žaidybinei sąveikai .  • Kalbinti kūdikį, rodyti jam įdomius žaislus ar daiktus, sudaryti galimybę judėti, praktikuotis, džiaugtis, kai kas nors pavyksta, girti.  • Maitinant, maudant, žaidžiant su kūdikiu kalbėtis su juo, rodyti ir įvardyti daiktus, veiksmus su žaislais.  • Parūpinti žaislų, kurie skatina tyrinėti visais pojūčiais. |
|  | **2-asis žingsnis**  • Nori naujų įspūdžių, todėl aktyviai domisi aplinkos daiktais – juda, norėdamas paimti, pasiekti, išbandyti žaislus ar daiktus. | Juda spontaniškai ir turėdami  tikslą ką nors pasiekti, pajudinti,  pabandyti. Tai daro sutelkęs dėmesį, nors pamatęs,  pvz., naują žaislą, lengvai  pereina prie kitos veiklos. | | • Pripažinti, kad viskas, kas vyksta, gali būti naudinga žaidimui ir mokymuisi.  • Pastebėti vaikų ketinimus, juos įvardyti.  • Jei reikia, padėti įgyvendinti. |
|  | • Patraukia, pastumia, paridena, įdeda daiktus ir stebi, kas vyksta, bando pakartoti pavykusį veiksmą. Stebi, mėgdžioja, klausia. | Mėgsta kelis kartus iš eilės  žiūrėti, klausytis to paties,  pvz., skaitomos pasakos, dainos  ar filmuko.  Pastebėję suaugusiuosius,  vyresnius ar bendraamžius  vaikus ką nors darant, patys  bando daryti taip pat. Klausia:  „Kas čia?“ „Kur?“, prašo  parodyti. | | • Duoti tokių žaislų, kurie skatintų stumti, traukti, imti, čiupinėti pirštais, kišti į burną, kuriais galima įvairiais būdais manipuliuoti, esant minimaliai suaugusiojo pagalbai.  • Leisti vaikams žaisti ir mokytis individualiu tempu. Į vaiko individualias pastangas, smalsumą ir tyrinėjimus žiūrėti pozityviai, išklausyti vaikus, skatinti, džiaugtis tuo, ko jie išmoko, jų mažais atradimais. |
|  | **3-iasis žingsnis**  • Veikia spontaniškai ir tikėdamasis tam tikro rezultato. | Žino, kad paspaudus dėžutės  dangtelį, iššoka varlytė. Daug  kartų kartoja veiksmą, krykštaudamas,  kai sulaukia rezultato. | | • Atkreipti dėmesį į vaiko ketinimus, norą ką nors išbandyti, pažinti, ir kurti sąlygas vaikui mokytis. |
|  | • Klausia, kaip kas nors vyksta, kaip veikia, atidžiai stebi, bando. Modeliuoja veiksmus ir siužetinio žaidimo  epizodus. | Klausia, kaip ir kodėl kas  nors vyksta, kaip veikia, atidžiai  stebi, bando, pvz., pastato  bokštą iš kaladėlių, jį sugriauna  ir žiūri, kas įvyksta. | | • Vaikams padėti suprasti savo galimybes ir apribojimus, sudaryti visas sąlygas tobulinti savo gebėjimus individualiu tempu.  • Leisti vaikams patiems pajusti ir nuspręsti, kada jiems reikalinga pagalba.  • Vaikus drąsinti inicijuoti žaidimus. Kurti prasmingas ir, kur įmanoma, tikrovišką žaidimo ir darbo kontekstą. |
|  | • Džiaugiasi tuo, ką išmoko. | Vaikas džiaugiasi ir giriasi. | | • Kartu su vaiku pasidžiaugti tais dalykais, kurių jis jau išmoko: užsisegti sagas, bėgioti, sudėlioti dėlionę. |
| **3-6 m.** | **4-asis žingsnis**  • Pasako, parodo, ką nori išmokti. | Paėmęs žirklutes ir neatkirpęs  popieriaus, auklėtojui  sako: „Man napavyko“ ir tiesia  rankutes, kad auklėtojas  jį pamokytų. | | • Pastebėti situacijas, kuriose vaikas nori ko nors išmokti. Skatinti pasakyti, ko jis nori išmokti, sudaryti sąlygas mokytis to, ko jis nori. |
|  | • Mėgsta kūrybiškai žaisti, veikti, siūlo žaidimų ir veiklos idėjas, imasi iniciatyvos joms įgyvendinti, pastebi ir komentuoja padarinius. | Patys žaidžia ir stengiasi  įtraukti kitus į vis sudėtingesnio siužeto žaidimus.  Kai kurie vaikai mėgsta dėlioti  dėliones, statyti namus, bokštus, konstruoti, išardyti, sugriauti ir stebėti, kas atsitinka.  Stebi, kaip tai daro kiti ir  stengiasi pakartoti. | | • Netrukdyti, kai vaikas įsitraukia į žaidimą, ko nors mokosi, tačiau stebėti ir padėti ar padrąsinti, kai vaikas prašo ir kai tai būtina. |
|  | • Pasako, ką veikė ir ką išmoko. | Pasakoja, kad su muzikos  mokytoja dainavo ir išmoko  padainuoti dainelę. | | • Kalbėtis su vaikais apie tai, ką veikė per dieną ir ko iš jų išmoko. |
|  | **5-asis žingsnis**  • Norėdami ką nors išmokti pasako, ko nežino ar dėl ko abejoja. | Pasako, ko nori išmokti, pvz.,  nupiešti žmogų, gyvūną,  drąsiai klausia suaugusiųjų,  pasako, kad nemoka nupiešti  katės, nes išeina panaši į  žmogų. | | • Vaikus drąsinti sakyti „Aš nežinau“,  nebijoti suklysti ką nors darant, iškelti klausimus, problemas, galvoti, kaip rasti  atsakymą ar sprendimą. |
|  | • Drąsiai spėja, bando, klysta ir taiso klaidas, klauso, ką sako kiti, pasitikslina. | Įsitraukia į mokymąsi žaisdami, konstruodami, piešdami, lipdydami, pilstydami, grupuodami  daiktus. | | • Pripažinti, kad vaikų sugebėjimas išlaikyti dėmesį ir domėjimasis aplinkiniu pasauliu didėja. Todėl planuojant ugdymo programą numatyti įvairios veiklos, kuri padeda mokytis tyrinėti ir pažinti aplinką. |
|  | • Aptaria padarytus darbus, planuoja, ką darys toliau, spėlioja, kas atsitiks, jeigu... | Suaugusiesiems ir kitiems vaikams aiškina, ką norėjo padaryti, ką padarė, ką darys toliau. | | • Skatinti kalbėti apie savo žaidimus, kitą veiklą ir taip plėtoti jų refleksijos gebėjimus. |
|  | **6-asis žingsnis**  • Kalba apie tai, ką norėtų išmokti, ką darys, kad išmoktų, numato, ką veiks toliau, kai išmoks. Laiko save tikru mokiniu, atradėju. | Vaikas pasako, kad nori išmokti rašyti, skaityti, skaičiuoti, išsiaiškinti, tyrinėti aplinką. | | • Pasikalbėti su vaikais, ko jie nori išmokti, kaip jie gali mokytis, pastebėti vaiko norą ir sudaryti sąlygas to išmokti. |
|  | • Drąsiai ieško atsakymų į klausimus, rodo iniciatyvą iškeliant ir sprendžiant problemas. Išsiaiškina, kokios informacijos reikia, randa reikiamą informaciją įvairiuose šaltiniuose, pvz., enciklopedijose, žinynuose.  • Siūlo ir jungia idėjas bei strategijas joms įgyvendinti. | Klausinėja suaugusiųjų, kas,  kaip, kodėl vyksta, pats savarankiškai bando ieškoti atsakymų.  Noriai žaidžia įvairius tinkamus jo amžiui stalo ir kompiuterinius žaidimus, mėgsta klausyti skaitomų knygų, patys mielai jas varto, suranda atsakymus į iškilusius klausimus.  Savarankiškai ieško sprendimų, o pagalbos į suaugusiuosius kreipiasi tik tada, kai pats negali išspręsti. | | • Leisti, siūlyti vaikams naudotis imitaciniams žaidimams tinkamomis priemonėmis.  • Sudaryti sąlygas vaikui žaisti sudėtingus žaidimus ir kartu mokytis tyrinėti daiktus, medžiagas, jų savybes ir kitų dalykų.  • Supažindinti vaikus su enciklopedijomis, internetu, leidžiama,  siūloma bei mokoma jais naudotis. |
|  | • Pasako, ką jau išmoko, ką dar mokosi, paaiškina, kaip mokėsi, kaip mokysis toliau. | Sako, kad darbelį padarė,  žiūrėdamas į darbelių knygos  paveikslėlius. | | • Kalbėtis su vaikais ne tik apie tai, ką jie jau išmoko ar mokysis, bet ir apie tai, kaip jie mokosi, kaip dar galima mokytis. |
| **ŽENKLAI, ĮSPĖJANTYS APIE POREIKĮ PRITAIKYTI UGDYMO PROCESĄ** | | | | |
| **Palyginti su bendraamžiais vaikas**  **dažnai arba visada:** | | | **Elgesys ir gebėjimai, rodantys vaiko**  **mėginimą kompensuoti sunkumus –**  ***„Aš galiu kitaip“*** | |
| * tik trumpam (2–3 kartus trumpiau nei bendraamžiai) sutelkia dėmesį į atliekamą veiklą; * ypač judrus, nenustygsta vietoje; * susiduria su sunkumais kopijuodami kitų vaikų veiksmus, elgesį, kalbėjimą; * vengia žaidimų, reikalaujančių įsiminti ir atgaminti informaciją; * nuolat kartoja tas pačias klaidas net pakartotinai paaiškinus; * blogai išgirsta instrukciją, todėl jos nesupranta ir užduotį atlieka savaip; * mažai domisi knygelėmis, paveikslėliais; * neklausinėja, norėdamas sužinoti daugiau; * nepritaiko žinių ir gebėjimų pasikeitusiose situacijose; * sutikęs kliūtį veikloje, neieško jos įveikimo būdų (meta žaidimą, pasišalina); * menkai tyrinėja aplinką, naujus daiktus, jais nesidomi, nemanipuliuoja norėdamas ištirti; * išmokto veiksmo (veiklos) negali pakartoti su kitais daiktais ar (ir) kitomis sąlygomis; * nepritaiko žinių ir gebėjimų pasikeitusiose situacijose; * nepastebi, kad sėkmingai atliko veiksmą ar užbaigė veiklą (negeba įvertinti veiklos rezultato); * mažai klausia apie veiklos, reiškinio, daikto paskirtį, prigimtį, veikimo būdą; * dalyvaudamas kūrybiniuose žaidimuose laikosi įprastų, gerai žinomų veiksmų sekos, mėgdžioja kitus; * kalbėdamas retai pasako, ką veiks toliau, kaip tai darys; * nemoka panaudoti gautos informacijos savo veikloje; * negeba savarankiškai planuoti veiklos. | | | * ieško kūrybinių žaidimų, kur gali improvizuoti; * stebi kitų vaikų elgesį, stengiasi mėgdžioti; * mėgina įsiminti ir taikyti tą pačią procedūrą, atlikdamas kitą veiksmą. | |
| **Rekomendacijos ikimokyklinio ugdymo auklėtojams ir tėvams**  • Skatinkite vaiko smalsumą, demonstruodami, kaip veikia vienas ar kitas daiktas, po to skatindami išbandyti pačiam. Leiskite daryti klaidas, už jas nebarkite, bet parodykite, kaip padaryti teisingai.  • Raginkite pasitelkti visus pojūčius tyrinėjant aplinką: uoslę, lytėjimą, klausą, regėjimą, skonį.  • Kartu su vaiku stebėkite, tirkite, ardykite, taisykite daiktus, skatindami smalsumą ir pažinimo džiaugsmą.  • Perskaitę pasaką, klauskite, kuris veikėjas labiausiai patiko, skatinkite stebėti kitų vaizduojamus personažus, raginkite įsitraukti.  • Mokydami naudotis kokiu nors daiktu (pvz., telefonu), pateikite daug to paties daikto modelių, kad mokytųsi perkelti gebėjimą į kitą situaciją ir veikti su panašaus tipo daiktais.  • Pratinkite paprašyti pagalbos sudėtingose situacijose: dėliojant dėlionę, konstruojant ir pan.  • Duokite daugiau laiko užduočiai atlikti.  • Klauskite, kaip jis ar ji tai padarė, skatindami nusakyti veiksmų eigą.  • Planuodami darbą vaikų grupelėje, sudarykite ją taip, kad joje būtų skirtingų gebėjimų turinčių vaikų: vaikai, turintys specialiųjų ugdymosi poreikių, turės galimybę mokytis iš bendraamžių, kopijuoti elgesį.  • Pasistenkite prasmingai nukreipti į tokią veiklą, į kurią vaikas įsitraukia spontaniškai (pvz., jei dėlioja daiktus iš dėžės į dėžę, duokite dvi dėžes ir paprašykite, kad į vieną sudėtų didelius, į kitą – mažus daiktus). | | | | |

1. **UGDYMO PASIEKIMAI, VERTINIMAS IR FIKSAVIMAS**

**Vertinimo svarba**

▪ Vertinti tam, kad pažintum vaiko individualybę, jo ugdymosi stilių. Tai duomenų rinkimas apie vaiko poreikius, interesus, pastangas, augimą, pasikeitimus, pažangą;

▪ Vertinimas padeda įsivertinti savo darbą, įvertinti ir jei reikia pergalvoti programos uždavinius, jos turinį, darbo su vaikais formas ir būdus;

▪ Padeda vaikui pačiam save vertinti;

▪ Vertinimas padeda išsiaiškinti specialiųjų poreikių vaikus, taip pat planuoti ugdymo situacijas atskiram vaikui ar grupelei vaikų;

▪ Vertinimo duomenis patogu perduoti tėvams, pateikiant tai kaip informaciją apie vaiką.

Siekdami **įvertinti vaikų pasiekimus ir pažangą,** remsimės realia tikrove, taikomaisiais tyrimais, kasdienybe, kurioje gyvena vaikas.

Naudosime:

▪ Vaiko stebėjimus.

▪ Pokalbį su vaiku.

▪ Realios vaiko veiklos analizę ( piešiniai, statiniai, vaikų sukurtos knygelės ir t.t.).

▪ Savianalizę, refleksiją.

Gautus rezultatus pateiksime pedagogo **užrašytu tekstu**, nenaudodami jokių skaičiavimų, lyginimų.

Ugdymo pasiekimų vertintojai: vaikai, pedagogai, logopedas, tėvai, įstaigos vadovai.

Siekdami geriau pažinti **vaikus, juos vertinsime**:

* Mokslo metų pradžioje, prieš kuriant veiklos uždavinius (rugsėjo – spalio mėn.);
* Esant poreikiui, mokslo metų eigoje, siekiant įsitikinti, kad veiklos planas tinkamai veikia vaiko pažangą.
* Mokslo metų pabaigoje, įvertinant vaiko pasikeitimą (balandžio – gegužės mėn.).

**Vaikų pasiekimų duomenys fiksuojami ir kaupiami**:

* segant vertinimo aplanką;
* žymint pastabas savaitės planuose.
* Pildant „Ugdytinio stebėjimo” lentelę.

**Vertinimo aplankas** - tai vaiko kūrybinių darbelių, atliktų pratybų ir individualių užduočių, rinkinys, rodantis vaiko pasiekimų lygį per tam tikrą laikotarpį. Kas pusmetį aplankas peržiūrimas, kad būtų galima tinkamai planuoti, koreguoti vaiko ugdymą. Pedagogas apibendrina vaiko pasiekimus, aptaria su tėvais, išryškindamas sėkmę, pasidžiaugia ypatingais pasiekimais.

**„Ugdytinio stebėjimo” lentelė** - tai pedagogo laisva forma užrašytos bendros žinios apie vaiką, esamas pasiekimų lygis: kas gerai sekasi, kas blogiau pavyksta, kokie šeimos lūkesčiai ir tolesnės ugdymo(si) rekomendacijos.

Ugdymo pasiekimų vertintojai: vaikai, pedagogai, logopedas, tėvai, įstaigos vadovai.

**PRIEDAI**

**6.1. LENTELĖ „ UGDYTINIO STEBĖJIMAS“**

|  |  |  |  |  |
| --- | --- | --- | --- | --- |
|  | Ugdymo sritis | Kokie ženklai rodo?  Vaiko veiklos, kalbos, elgsenos pavyzdžiai | Žingsniai | Komentaras |
| 1 | Kasdieninio gyvenimo įgūdžiai |  |  |  |
| 2 | Fizinis aktyvumas |  |  |  |
| 3 | Emocijų suvokimas ir raIška |  |  |  |
| 4 | Savireguliacija ir savikontrolė |  |  |  |
| 5 | Savivoka, savigarba |  |  |  |
| 6 | Santykiai su suaugusiais |  |  |  |
| 7 | Santykiai su bendraamžiais |  |  |  |
| 8 | Vaiko sakytinė kalba |  |  |  |
| 9 | Vaiko rašytinė kalba |  |  |  |
| 10 | Aplinkos pažinimas |  |  |  |
| 11 | Skaičiavimas ir matavimas |  |  |  |
| 12 | Meninė raiška |  |  |  |
| 13 | Estetinis suvokimas |  |  |  |
| 14 | Iniciatyvumas, atkaklumas |  |  |  |
| 15 | Tyrinėjimas |  |  |  |
| 16 | Problemų sprendimas |  |  |  |
| 17 | Kūrybiškumas |  |  |  |
| 18 | Mokėjimas mokytis |  |  |  |

1. **NAUDOTA LITERATŪRA IR INFORMACIJOS ŠALTINIAI**

1. Lietuvos Respublikos švietimo ir mokslo ministro 2005 04 18 įsakymas Nr. ISAK – 627 „Dėl ikimokyklinio ugdymo programų kriterijų aprašo“ (Ţin., 2005, Nr. 52 – 1752).

2. Vaikų teisių konvencija. Lietuvos nacionalinis UNICEF komitetas. 2000.

3. Vaiko gerovės valstybinės politikos koncepcija. – 2003.

4. Metodinės rekomendacijos ikimokyklinio ugdymo programai rengti. Vilnius. 2006.

5. „Ikimokyklinio amžiaus vaikų pasiekimų aprašas“, parengtas Švietimo ir mokslo ministerijos Švietimo aprūpinimo centrui vykdant projektą „Ikimokyklinio ir priešmokyklinio ugdymo plėtra“, Nr. VP1-2.3-ŠMM-03-V-02-001, 2016.

6. Monkevičienė O., Tarasovienė A., Bartkevičienė V., Matlašaitienė R., Gražienė V., Glebuvienė V., Katinienė A., Rimkienė R., Juraitienė I., Aukštakalnytė D. Ankstyvojo ugdymo vadovas. Vilnius. 2001.

7. Katinienė A. Vaiko muzikinės kultūros ugdymas darželyje. Vilnius. 1998.

8. Diane Szarkowicz. Stebėjimas ir refleksija vaikystėje, 2011.

9. Priešmokyklinio ugdymo bendroji programa (2014). Vilnius: Švietimo aprūpinimo centras.

10. Gražienė V., Rimkienė R. Ikimokyklinio ugdymo gairės. Vilnius. 1993.

11. Žukauskienė R. Raidos psichologija. Vilnius. 1996.

12. Dodge D.T., Colker L.J., Heroman C. Ikimokyklinio amžiaus vaikų kūrybiškumo ugdymas. Vilnius. 2007.

13. Dodge D.T., Rudick S., Berke K. Ankstyvojo amžiaus vaikų kūrybiškumo ugdymas. Vilnius. 2006.

14. Į vaiką orientuotų grupių kūrimas. Knyga auklėtojai. Lietus,1997.

15. Tamošiūnienė A. Kalendorinės šventės. Klaipėda. 2000.

16. Verseckienė O, Marcinkas F., ir kt. Po tėviškės dangum. Etninio ugdymo gairės. 1995.

17. Adaškevičienė E. Mažųjų sporto abėcėlė. Kaunas. 1990.

SUDERINTA

Viniaus l/d „Šermukšnėlė“ Taryba

2017 m. vasario 08 d.

Protokolas Nr. 02